زایینی: ١٦-٠٣-٢٠١٥ - هەتاوی: ١٣٩٣/١٢/٢٥ - ١٦:٥٩ تاران قه‌باره‌ی فۆنت:\nکوردستان میدیا: شۆرای ئاسایشی هەرێمی کوردستانی عێراق رایگەیاندووە کە داعش لە مانگی ژانویەدا لە گازی کۆلۆر وەک چەکی شیمیایی لە کامیونێکی خۆکوژیدا دژی پێشمەرگە کەڵکی وەرگرتووە.\nبەپێی راپۆرتی ماڵپەڕی کوردستان میدیا، رێکەوتی ٢٣ی رەشەمەی ١٣٩٣ی هەتاوی، شۆرای ئاسایشی هەرێمی کوردستان رایگەیاند لە نموونە و لێکۆڵینەوەکانی تاقیگە لە خۆڵی ناوچەکە و جلی پێشمەرگەکان دوای تەقینەوەی ماشێنی بۆمب‌رێژکراو لە رێکەوتی ٢٣ی ژانویە لە نزیک شاری موسڵ دەرکەوتووە کە گازی کۆلۆر وەک چەکی شیمیایی دژی پێشمەرگە بەکار هاتووە.\nبە وتەی شۆرای ئاسایش نزیک بە ٢٠ پوکەی چەکی شیمیایی لەو کامیونەی تەقیبووە؛ دیتراوەتەوە، دوای ئەو تەقینەوەیە دەیان پێشمەرگە تووشی سەرگێژە، هێڵنج و لاوازی جەستەیی بوونە.\nپێتر ساوزاک وتەبێژی رێکخراوی پێشگرتن لە بەکارهێنانی چەکە شیمیاییەکان کە چاودێریی لەسەر پرۆژەی لەناوبردنی ئەنباری چەکە شیمیاییەکانی سووریە دەکات وتوویەتی کە بۆ لێکۆڵینەوە لەم بارەیەوە داوایان لێ نەکراوە و هەتا ئێستا هیچ سەرچاوەیەکی سەربەخۆ ئیدعایەی شۆرای ئاسایشی هەرێمی کوردستانی تەئید نەکردووە.\nگازی کۆلۆر دەبێتە هۆی هەناسەبران و کەڵک وەرگرتن لەو گازە وەک چەکی شیمیایی بۆ شەڕی یەکەمی جیهانی دەگەڕێتەوە و بەپێی کۆنوانسیۆنی نێونەتەوەیی کەڵک وەرنەگرتن لە چەکی شیمیایی ساڵی ١٩٧٧ی زایینی قەدەغە کرا.\nگرووپی تێرۆریستی داعش هاوینی ساڵی رابردوو چەندین ناوچەی کە باکووری عێراق کۆنتڕۆڵ کرد و هەتا ئێستا بە دەیان جەنایاتی ئەنجام داوە.


ڕێژەی مەیخواردنەوە لە نێو خوێندکاراندا کەمیکردووە - Radio Sweden Kurdish - Radyoya Swêdê - ڕادیۆی سوید | Sveriges Radio\nڕێژەی مەیخواردنەوە لە نێو خوێندکاراندا کەمیکردووە\nبڵاو کرایه‌وه fredag 5 juli 2013 kl 16.18\nلە % ٥٣ ئەو گەنجانەی کە لە پۆلی نۆ هەمدان لە ڕاپرسەییەکەدا ڕوونیان کردۆتەوە کە لە ١٢ مانگی ڕابووردودا مەیان نەخواردۆتەوە. ئەمە یەکەم جارە کە ئەو گەنجانەی کە مەییان نەخواردۆتەوە زیاترە لەوانەی کە مەیان خواردۆتەوە.\n٤٠ ساڵ لەمەوبەرئەم لێکۆڵینەوە لە لایەن ناوەندی سەراسەریی زانیاریدان لەسەر ئەلکهول و مادە هۆشبەرەکان\nCentralförbundet för alkohol- och narkotikaupplysning دەستی پێکردووە. بەڵام لە کاتەوە هەتاوەکو ئێستا ئەمە یەکەم جارە کە گەنجان بەم شێوەیە مەیخواردنەوە کەم دەکەنەوە. ئەو خوێندکارانەی کە لە دووم ساڵی خوێندنی ئامادەییان بەشداری ڕاپرسیەکەیان کردووە. لە %٢٣ ئەو خوێندکارانەی ئامادەی لە ١٢ مانگی ڕابووردوودا مەییان نەخواردۆتەوە، ئەم ڕێژەیە لە ساڵی ٢٠٠٤ ، %١٠ بووە. بە شێوەیەکی گشتی مەیخوارنەوە لە نێو گەنجاندا کەمبووەتەوو. بەتایبەت ئەوانەی کە خۆیان زۆر مەست دەکەن لە ئێستادا تەنها یەک جار لە مانگێکدا بەراورد بە پێشووتر کە چەند جارێک لە مانگێکدا خۆیان زۆر مەست دەکرد.\nبەهەمان شێوەی کەمبوونەوەی مەیخواردنەوە. جگەرەکێشانیش کەمیکردووە . واتە لە ٤٠ ساڵی رابووردودا ئەمە یەکەم جارە کە جگەرکێشان لە نێو خوێندکارانی پۆلی نۆیەمندا و خوێندکارانی دوومی ئامادەی بگاتە ئەم ئاستە کەمە کە لە ئاستی ڕێژەی مەیخواردنەوەدایە.


ژیان | کوردستان | "رێگا نادەم نزیكەكانم و یەکێتیەکان پێگەكانیان بۆ مەرامی خۆیان بەكاربهێنن"\n"رێگا نادەم نزیكەكانم و یەکێتیەکان پێگەكانیان بۆ مەرامی خۆیان بەكاربهێنن"\n2020-07-24 | 1796 جار خوێندراوەتەوە\nدوای چەند ڕێنماییەكی تاهیر بامۆكی، مامۆستای ئاینی، بۆ هاوسەرۆكی یەكێتی، لاهور شێخ جەنگی پەیوەندی پێوە دەكات و دەڵێت ڕێگا نادات هیچ كەسێك لەدەوروبەری خۆی ولە یەكێتی نیشتیمانی كوردستان پێگەكانیان بۆ مەرامی شەخسی بەكاربهێنن.\nدوای ئەوەی تاهیر بامۆكی، مامۆستای ئاینی دیاری هەرێمی كوردستان لە پۆستێكدا چەند داوا و رێنماییەكی هاوسەرۆكی یەكێتی دەكات، لەلایەن لاهور شێخ جەنگی، هاوسەرۆكی یەكێتی وەڵامی دەدرێتەوە دەستخۆشی لێدەكات بۆ پەیامەكەی و دەڵێت، پەروەردە وسیاسەتی ئێمە خزمەتكردنە بەكۆمەڵانی خەڵكی كوردستان و هیچ كاتێكیش پۆست وپێگەی خۆی بۆ مەرام و بەرژەوەندی تایبەتی و شەخسی بەكارناهێنێت.\nئەو لە پەیوەندیەكی تەلەفونیدا لەگەڵ ئەو مامۆستا ئاینیە وتوشیەتی، ڕێگا نادات هیچ كەسێك لەدەوروبەری خۆی ولە یەكێتی نیشتیمانی كوردستان پێگەكانیان بۆ مەرامی شەخسی بەكاربهێنن.\nتاهیر بامۆكی لە نوسینەكەیدا بۆ لاهور شێخ جەنگی داوای لێدەكات هەرگیز ئەو نەبێتە هۆكارێك بۆ هەڵگیرسانی شەڕی ناو كورد و داواشیكردووە خۆی لەو ڕێگایە بپارێزێت كە سەركردە سیاسیەكان پێی لە خشتە براون كە (ژن و سامان) بووە و داواش دەكات هەوڵبدات دڵی خەڵكی بەدەست بهێنێت نەك دەم و زمانیان.\nلە پەیوەندیە تەلەفونیەكەدا هاوسەرۆكی یەكێتی وتوشیەتی، دەبێت مامۆستایانی ئاینی پایەداریش هاوكار وپشتیوانم بن بۆ ئەوەی بتوانین زیاتر خزمەتی كۆمەڵانی خەڵكی كوردستان بكەین و دەست و چاومان لەسەر هەژاران و كەم دەرامەتی گەلەكەمان بێت.\nمەلا تاهیر لە پەیامەكەیدا وتوشیەتی "لە زەمانێكدا كورد دۆستی كەمە و دوژمنی زۆر و بێ ڕەحم و فێڵباز، بەینی خۆم و خوا یەك زەڕە ئیشم پێت نی یە بەڵام حەز ئەكەم مەرد وسەركەوتوو بیت، كۆتا قسەم لە ژیانتا ڕاوێژ بكە بە كەسانێك لە دەرەوەی بازنەی تەسكی حیزبایەتی و خزمایەتی كەمترین پەشیمانی ڕووت تێدەكات".


ئه‌مریكا: پێشانگای نمایشی ئۆتۆمبیلی بێ شۆفێر له دیترۆیت كرایه‌وه\nجاك وێست: له ساڵی 2018 دا كڕین و فرۆشتن به‌و جۆره ئۆتۆمبێلانه‌وه ده‌ستپێده‌كات\nپێشبینی ده‌كرێت ئه‌مساڵ بۆ یه‌كه‌مجار ئۆتۆمبیلی بێ شۆفێر بخرێته بازاڕه‌كانه‌وه. له پێشانگایه‌كدا له‌ویلایه‌تی دیترۆیتی ئه‌مریكا چه‌ند مۆدیلێك له‌و جۆره ئۆتۆمبێلانه نمایشكران. كۆمپانیاكانی دروستكردنی ئۆتۆمبێل له ئه‌مریكا و وڵاتانی تر به نیازن ئه‌مساڵ نۆبه‌ره‌ی به‌رهه‌مه‌كانیان له ئۆتۆمبێلی بێ شۆفێر بخه‌نه خزمه‌ت كڕیاره‌كانیانه‌وه.\nپێشبینی ده‌كرێت له‌مساڵه‌وه مامه‌ڵه‌ی كڕین و فرۆشتن به ئۆتۆمبیلی بێ شۆفێر ده‌ستپێبكات . ئه‌مه قسه‌ی پێشانگای ئۆتۆمبیلی باكوری ئه‌مریكایه كه له رۆژی 13ی ئه‌م مانگه له ویلایه‌تی دیترۆیت كراوه‌ته‌وه و تا 28 مانگ به‌رده‌وام ده‌بێت. خاوه‌ن كارخانه‌ی ئۆتۆمبیله‌كانیش گه‌شبینن به‌م پێشبینه.\nجاك ویست- ئه‌ندازیاری پێشكه‌وتوو ، وتی؛ له‌و بڕوایه‌دام 2018 ببێته ئه‌و ساڵه‌ی ئه‌م پرۆژه زانستیانه ببنه راستییه‌كی بازرگانی. كۆمپانیاكه‌ی ئێمه به‌ته‌نیا ده‌یه‌وێت 2 ملیۆن ئۆتۆمبیلی له‌و شێوه‌یه له‌مساڵدا بخاته بازاڕه‌وه‌و ده‌یه‌وێت به‌و هۆیه‌وه ژیانی خه‌ڵك بپارێزێت.\nله پێشانگاكه‌دا چه‌ندین مۆدیڵی ئۆتۆمبیلی بێ شۆفێر نمایشكراوه. ئۆتۆمبیلێكی دیزاینكراو له‌لایه‌ن كۆمپانیایه‌كی سویدیه‌وه بوه‌ته مایه‌ی سه‌رنجڕاكێشانی سه‌ردانكه‌رانی پێشانگاكه. ئۆتۆمبیلی بێ شۆفێر به مانای بوونی شوێنی زیاتر له ناو ئۆتۆمبێله‌كه دێت بۆ گواستنه‌وه‌ی كاڵاو شمه‌ك.\nكۆمپانیاكه كه ناوی ئینریده ده‌ڵێت، هه‌ر له‌مساڵدا ئۆتۆمبیله‌كانی له شه‌قامه‌كانی سوید ده‌بینرێن و گرێبه‌ستێكیشی له‌گه‌ڵ سوپه‌رماركێتێكی گه‌وره ئیمزاكردوه بۆ ئه‌وه‌ی كاڵای بۆ كۆگاكانی پێ بگوازرێته‌وه.\nكۆمپانیاكه ده‌ڵێت: ئۆتۆمبیله‌كانی ئۆتۆماتیكی كارده‌كه‌ن و ده‌كرێت له دوریشه‌وه به ریمۆت كۆنترۆڵ كاربكه‌ن.\nله ئه‌مریكاش كۆمپانیای جه‌نه‌راڵ مۆتۆرز خوازیاره ئۆتۆمبیلی له‌م جۆره ساڵانی داهاتوو بخاته بازاڕه‌وه.\nله‌كاتێكدا هه‌ر ئه‌مساڵ كۆمپانیای فۆرد به‌رهه‌مه نوێیه‌كه‌ی ئۆتۆمبیلی بێ شۆفێر تاقیده‌كاته‌وه.\nشێریف ماراكبی-جێگری سه‌رۆكی ئۆتۆمبیلی بێ شۆفێر له‌كۆمپانیای فۆرد، وتی؛ ئێمه ئۆتۆمبیلی بێ شۆفێر وه‌كو هه‌لێك ته‌ماشا ده‌كه‌ین. واده‌یه‌ك دانراوه بۆ به‌رهه‌مهێنانی ئه‌و جۆره ئۆتۆمبیله‌و ماوه‌ی سێ ساڵه، له‌ساڵی 2021، به‌ڵام له‌ئێستادا هه‌ندێك ئۆتۆمبیلمان تاقیكردوه‌ته‌وه كه ئێوه ده‌توانن بیبینن له‌شوێنی جاجیا له‌ئه‌مریكا.\nله‌گه‌ڵ ئه‌م هه‌موو به‌ره‌وپێشچونانه هێشتا هه‌ندێك كه‌س به‌گومانن. ژماره‌یه‌ك له‌وانه هۆشیاری ده‌ده‌ن له‌وه‌ی نابێت په‌له‌كردن له‌دروستكردنی ئه‌و جۆره ئۆتۆمبیلانه وابكات مه‌سه‌له‌ی سه‌لامه‌تی سه‌رنشینه‌كان فه‌رامۆش بكرێت.\nجۆنك كلایی بروك-هاوسه‌رۆكی به‌شی به‌كاربه‌ران‌و لایه‌نگری سه‌لامه‌تی رێگاوبانه‌كان، وتی؛ باشه ئاستی جۆراوجۆر هه‌یه بۆ ئۆتۆمبیلی بێ شۆفێر‌و كارخانه‌كان ده‌ڵێن ده‌یانه‌وێت بازبده‌ن بۆ ئاستی چوار، ئه‌مه‌ش مانای نه‌بونی كلاج‌و سوكان‌و شوێنپێی به‌نزین ده‌گه‌یه‌نێت‌و ئێمه پێوه‌ری به‌رزی سه‌لامه‌تیمان ده‌وێت. باشه من پێموانییه ئه‌مه كارێكی دروست بێت. له‌زۆر لاوه، ئه‌مه له‌هه‌وڵێك ده‌چێت بۆ پشتگوێخستنی یاساكانی سه‌لامه‌تی ئۆتۆمبیله‌كان له‌وكاته‌وه‌ی بۆ یه‌كه‌مجار له‌ساڵی 1966 په‌سه‌ندكرا. بۆیه من زۆر نیگه‌رانم.\nبۆ زۆر كه‌س ئۆتۆمبیلی بێ شۆفێر وه‌كو خه‌یاڵێكی زانستی ده‌مێنێته‌وه له‌كاتێكدا په‌یامی ئه‌م پێشانگای ئۆتۆمبیله ئاشكرایه. سه‌رده‌می ئۆتۆمبیلی بێ شۆفێر ده‌ستیپێكردوه.


رۆژهەڵاتی کوردستان لەژێر سێبەری هێزە ئەمنیەتیەکان بووە بە گرتووخانە - كۆمه‌ڵه‌ی مافی مرۆڤی کوردستان\n14.05.2020 30.06.2020 Kurdistan Human Rights Association\nلە رۆژانی سەرەتایی مانگی گوڵانی ٢٧٢٠ی کوردی: بە کەم بوونەوەی گەرمی هەواڵەکانی کرۆنا لە زۆربەی شوێنەکانی دونیا، رۆژهەڵاتی ناوەڕاست و ئێران، کۆماری ئیسلامی ئێران لە ژێر سێبەری هەواڵەکانی کرۆنا و بۆ بەلاڕێ بردنی هزری گشتی سەبارەت بە ناکارامەیی و دۆڕانی سیاسەتەکانی لە بواری پزیشکی و تەندرووستی لە رۆژهەڵاتی کوردستان شەپۆلێکی نوێ لە دەست بەسەر کردن، لەسێدارە دان و سەپاندنی سزای قورسی بەڕێ خستوە.\nبەلەبەرچاو گرتنی راپۆرتی کۆمەڵەی مافی مرۆڤی کوردستان لە مانگی رابردوو و چاو خشاندنێک بە ئامارەکان سەبارەت بە دۆخی رۆژهەڵاتی کوردستان بەرەوڕووی شەپۆلێک لە کردەوەی هەڵاوردەیی و تارادەیەکی زۆر توندڕەوانەی هێزە ئەمنیەتیەکانی کۆماری ئیسلامی ئێران لەم بەشەی لە کوردستان دەبینەوە.\nلەم بوارەدا دەکرێت ئاماژە بە کوشتنی لانیکەم ٤ کۆڵبەر بەهۆی تەقەی راستەوخۆی هێزەچەکدارەکان، دەستبەسەر کردنی بەرفراوان لە سنە، بۆکان، سەردەشت، بانە و…، سەپاندنی سزای قورس بەسەر رێژەیەک لە بەندکراوانی سیاسی وەک سەید ئارمان ئەمین زادە، و بەڕێوە بردنی ژمارەیەک لەسێدارەدان لە بەندیخانەکانی کۆماری ئیسلامی لە سنە و ورمێ، بکەین.\nئەم خاڵانەی خرانە روو و ژمارەیەک هەواڵ وراپۆرت کە رۆژانە لە ماڵپەڕی کۆمەڵەی مافی مرۆڤی کوردستان بڵاو دەبێتەوە، هێمای کردەوەی دەست ئەنقەستی بەرپرسانی کۆماری ئیسلامی سەبارەت بە نائاسایی کردن و ژێر پێنانی مافی شارۆمەندی خەڵکی رۆژهەڵاتی کوردستانە.\nلەم بارەوە و بە پێی راپۆرتێکی KMMK: لە بەڕواری ١٥ی گوڵانی ٢٧٢٠ی کوردی، « واحید قادری، ئەحەد مەحمود حەسەن، ئەبوبەکر موحەمەد حەسەن» خەڵکی پیرانشار لەلایەن هێزە ئەمنیەتیەکانی کۆماری ئیسلامی ئێرانەوە دەستبەسەر کراون بۆ شوێنێکی نادیار براون.\nلەلایەکی ترەوە لە رۆژی سێ شەممە ١٦ی گوڵان پێنج شارۆمەندی خەڵکی پیرانشار بە ناوەکانی« عەلی قادری کوڕی رەسوڵ، حیسامەدینی پیرانی کوڕی زاهیر و سەلام باپیروندخەری ئاغڵان» لەلایەن هێزەکانی ئیدارەی ئیتلاعاتی کۆماری ئیسلامی ئێرانەوە دەستبەسەر و بۆ شوێنێکی نادیار براون.\nهەر لەم بارەوە و بە جیاوازی چەند رۆژێک راپۆرتی دەستبەسەر کردنی سێ شارۆمەندی تری پیرانشار بە ناوەکانی« ئەسعەد سور لاچینی، رێبوار سەید موحەمەدی و خالید سەید موحەمەدی» گەیشتە بنکەی هەواڵگری کۆمەڵەی مافی مرۆڤی کوردستان.\nجێگای ئاماژەیە: لە هەواڵێکی جیاوازدا و لە بەڕواری ٢/ی گوڵان هەواڵی دەستبەسەر کردنی« سەمیع شەریفیان» لەلایەن کۆمەڵەی مافی مرۆڤی کوردستانەوە بڵاو کرویەوە.\nدەبێت ئاماژە بکرێت: لەکاتی دەستبەسەر کردنی ئەم کەسانە، هێزە ئەمنیەتیەکانی کۆماری ئیسلامی ئێران هیچ بەڵگەی دادگەیان نەخستوەتە روو و تا کاتی ئامادە کردنی ئەم راپۆرتە لە شوێنی هێشتنەوە و دۆخی ئەم کەسانە هەواڵێک لەبەردەست نییە.\n← بانە: پەڕینی پێی هاوڵاتییەک بە هۆی تەقینەوەی مین\nوێنەگرێک لە شاری سنە بۆ ناوەندە ئەمینیەکان بانگهێشت کرا →


بەرپرسێكی یەكێتی: ماوەی كاركردنی پارێزگاری سلێمانی كۆتایی هاتوە\nجوتیار نوری، بەرپرسی كۆمسیۆنی حكومەت لەئەنجومەنی ناوەندی یەكێتی رایگەیاند، گۆڕانكاری له پۆسته‌كانی حكومه‌تی خۆجێی سلێمانی به پۆستی پارێزگاریشه‌وه، بۆته زه‌روره‌ت و دەشڵێت؛ ماوەی كاركردنی پارێزگاری سلێمانی كۆتایی هاتوەو بە رێككەوتن لەگەڵ گۆڕان ئەو پرسە یەكلایی دەكەنەوە.\nئاوێنە: جوتیار نوری، به‌رپرسی كۆمسیۆنی حكومه‌ت له ئه‌نجومه‌نی ناوه‌ندیی یه‌كێتی، بە "ئێس ئێن ئێن"ی راگه‌یاند، له‌داهاتویه‌كی نزیكدا گفتوگۆ له‌نێوان یه‌كێتی و گۆڕان له‌باره‌ی گۆڕانكاری له پۆسته‌كانی حكومه‌تی خۆجێی سلێمانی ده‌ستپێده‌كات.\nوتیشی: "له‌دوای یه‌كلاییكردنه‌وه‌ی پرسی په‌رله‌مان و كابینه‌ی نۆیه‌می حكومه‌ت، ئێستا هه‌وڵه‌كان بۆ ئاساییكردنه‌وه‌ی دۆخی كه‌ركوك چڕكراوه‌ته‌وه، له‌دوای كۆتاییهاتنی دۆسێی كه‌ركوكیش، گۆڕانكارییه‌كان له زۆنی سه‌وز ده‌ستپێده‌كات".\nبه‌وته‌ی ئه‌و به‌رپرسه‌ی یه‌كێتی، گۆڕانكاریكردن له پۆسته‌كانی حكومه‌تی خۆجێی سلێمانی به پۆستی پارێزگاریشه‌وه، بۆته زه‌روره‌ت و پێویسته ئه‌نجام بدرێت.\nئاشكراشیكرد"به‌پێی ئه‌و رێككه‌وتنه‌ی كه له‌گه‌ڵ گۆڕان هه‌مانبو، ماوه‌ی كاركردنی پارێزگاری ئێستای سلێمانی كۆتایی هاتوه‌و یه‌كێتی ده‌یه‌وێت به‌ڕێككه‌وتن گفتوگۆ له‌سه‌ر ئه‌و پرسه له‌گه‌ڵ گۆڕان بكات."\nوتیشی"تائێستا نازانرێت ئایا رێككه‌وتنی نوێ له‌گه‌ڵ گۆڕان ده‌كه‌ین یان هه‌مواری رێككه‌وتنه‌كه‌ی پێشو ده‌كرێته‌وه."


سعودیە مەرجى نوێی بۆ عومرە دیاریکرد\n2021.04.05 - 19:59\nوەزارەتى حەج و عومرەى سعودیە بڕیاری دا تەنها ڕێگە بەوانە بدرێت لە ڕەمەزاندا عومرە بکەن کە ڤاکسینى کۆرۆنایان وەرگرتووە.\nبەرپرسێکى وەزارەتەکە ئەمڕۆ دووشەممە بە ئاژانسى فەرمیی سعودیەى ڕاگەیاند، بڕیاردراوە تواناى لەخۆگرتنى عومرەکاران لە مەککە بەرزبکرێتەوە، لەگەڵ پابەندبوون بە ڕێکارە تەندروستییەکان.\nئاماژەى بەوەشکردووە، تەنها ڕێگە بەو کەسانە دەدرێت لە ڕەمەزاندا عەمرە بکەن، کە دوو جار بە ڤاکسین کوتراون، یان جارێک کوتراون و 14 رۆژ بەسەریدا تیپەڕیوە، یاخود لە پەتاکە چاکبوونەتەوە.\nبەرپرسەکە باسى لەوەشکردووە، بەجێهێنانى فەریزەى عومرە و رێوشوێنەکان لەو بارەیەوە لەرێگەى ئەپەکانى (اعتمرنا) و(توكلنا) ەوە دەبێت.\nلەلایەکی ترەوە وتەبێژی وەزارەتی ئەوقاف ڕایگەیاند، نرخی گەشتی عومرە لەئێستادا بۆ نزیکەی دوو هێندە زیادیکردووە، کۆمپانیایەکى تایبەتمەندى عومرەش پێشبینى بەرزبوونەوەى نرخەکە دەکات بۆ نزیکەى سێ هێندە لەمانگى ڕەمەزاندا.\nنەبەز ئیسماعیل، وتەبێژی وەزارەتی ئەوقاف و کاروباری ئاینی حکومەتی هەرێمی کوردستان لە لێدوانێکدا بۆ "ناس کورد" (5ی نیسانی 2021) ڕایگەیاند، پێش هاتنی ڤایرۆسی کۆرۆنا بەپێی پلانێکی وەزارەتی ئەوقاف نرخی گەشتی عومرە کەمکرایەوە بۆ نزیکەی 650 دۆلار زۆرترینى نزیکەی 900 دۆلار بوو.\nوتیشى، "بەڵام لە ئێستادا بەهۆی ڕێککارەکانی تایبەت بە ڕووبەڕووبوونەوەی کۆرۆنا نرخی گەشتەکان زیادیکردووە بۆ هەزارو 350 دۆلار کە نزیکەی دوو هێندەی نرخەکەی پێشترە".\nنەبەز ئیسماعیل ڕوونیشکردەوە، لە ئیستادا ژمارەی ئەو عەمرەکارانەى دەخرێنە پاسێکەوە لە 50 کەسەوە کەمکراوەتەوە بۆ نیوە، جگە لەوەش مانەوە لە ئوتێل ئەگەر پێشتر چوار کەس لە ژورێکدا بووبێت ئێستا دەبێت بکرێتە دووکەس، ئەمە جگە لە ئەنجامدانی پشکنینی کۆرۆنا، جگە لەوەی ئەگەر کەسێک توشی پەتاکە بێت لەسەر حسابی خۆی کەرەنتین دەکرێت.\nسەبارەت بە ئەنجامدانی گەشتی عومرە لە مانگی ڕەمەزاندا، وتەبێژەکەی وەزارەتی ئەوقافی حکومەتی هەرێم وتی، "هیچ ڕێگرییەک نییە بۆ ئەوانەی لە 18 بۆ 50 ساڵن گەشتی عومرە ئەنجامبدەن".\nبەپێی ئامارەکانى وەزارەتى ئەوقاف، ژمارەی ئەو کەسانەی عومرە دەکەن کەمیکردووە بەجۆرێک لە 21ی 3ی 2021کەوە کە گەشتەکان دەستی پێکردووەتەوە سێ گەشت ئەنجامدراوە کە ژمارەیان کەمتربووە لە 100 کەس لەکاتێکدا ئاماری پێش هاتنی ڤایرۆسی کۆرۆنا بۆ ساڵێک 26 بۆ 27 هەزار عومرە کار بووە.\nلەلایەکی دیکەوە کارمەندێک لە کۆمپانیای پاڕەزان کە تایبەتە بە حەج و عومرە بۆ "ناس کورد" وتی "لە مانگی ڕەمەزاندا داواکاری بۆ ئەنجامدانی گەشتی عومرە زیاد دەکات و بۆ ئەمساڵیش تا ئێستا داواکاری هەیە بەڵام زیاتر ئەوانەی گەشتەکە دەکەن پێیان خۆشە لە کۆتاییەکانی مانگی ڕەمەزان گەشتەکە ئەنجامبدەن".\nلەبارەی نرخی عومرە لە مانگی ڕەمەزان وتی، "بۆ ڕۆژانی سەرەتای مانگی ڕەمەزان نزیکەی هەزارو 500 دۆلارە بەڵام بۆ ڕۆژانی کۆتایی مانگی ڕەمەزان نرخەکەی دەبێتە نزیکەی هەزارو 800 دۆلار".\nسعودیە یەکەم ڕۆژی مانگی ڕەمەزانی دیاری کرد\n2021.04.12 - 18:39\nئەنجامی گەڕان بۆ مانگی ڕمەزان لە سعودیە ئاشكرا كرا\n2021.04.11 - 19:19\nسعودیە 3 سەربازى خۆى لەسێدارەدا\n2021.04.10 - 23:34\nڤیدیۆ؛ ئاسایشی سعودیە شورەی گۆڕستانی ’’شەهیدانی ئوحود’’ـی شكاند\n2021.04.10 - 09:34\nوێنە؛ یەکەم عومرەى دواى سەپاندنى مەرجى وەرگرتنى ڤاکسینى کۆرۆنا\n2021.04.14 - 09:21\nوەزیرى دەرەوەى ئێران مەرجى گەڕانەوەى وڵاتەکەى بۆ ڕێککەوتننامەى ئەتۆمى راگەیاند\n2021.04.13 - 09:30\nمەرجى ئێران بۆ گەڕانەوە بۆ ڕێککەوتنە ئەتۆمییەکە ئاشکرا دەکرێت\n2021.04.04 - 20:45


عه‌تر و گوڵاو و خۆبۆنخۆشكردنی ئافره‌تان (بەشی دووهەم) | پایگاه اطلاع رسانی اصلاح\nده‌قی قسه‌كانی به‌ڕێز عه‌بدوڕڕه‌حمان صدیق، وه‌ك خۆی و هه‌ندێ تێبینی:\nئه‌و قسانه‌ی به‌ڕێزیان وه‌ك ڕاڤه و لێكدانه‌وه‌ی فه‌رمووده‌كانی حه‌رامیی گوڵاو بۆ ژنان له‌و چه‌ند خوله‌كه‌یدا کە باسم كرد، ده‌یڵێن، به ده‌ق و بێ ده‌ستكاری، ئاوه‌هان: "لە سەردەمی پێغەمبەردا کارەبا نەبوو، خەڵک دەهاتە دەرێ بۆ نوێژی مەغریب و عیشا، شەو تاریکە، گڵۆپ نییە، کەسیش لایتی بە دەستەوە نییه، خەڵک بە تەنیشتی یەکتریدا بە تاریکی دەڕوات، لەشفرۆشەکان، ئافرەتی لەشفرۆش چی دەکرد لەو کاتەدا کە شەو درەنگ دەردەچوو؟ ئەو کاتە کە دەردەچوو بۆنیان لە خۆیان دەدا، بۆ ئەوەی پیاوی خراپ بە بۆنەکە بیناسێتەوە، بڵێ ئەم ئافرەتە ئەو بۆنەی لە خۆ داوە، بۆ کاری بەدڕەوشتی و لەشفرۆشی هاتووەتە دەرەوە، بۆ ئەوەی ئینسانی چاک لەو نەچێت، پێغەمبەر فەرمووی ئەو ئافرەتانەی ئەو بۆنانە بەکار دێنن پێیان دەگوترێت زانیە (زیناكار). بەڵگەمان چییە؟ بەڵگەمان فەرموودەیەکی ترە لە سه‌حیحی موسلیم: پێغەمبەر دەفەرموێت بە ئافرەتێک کە دێتە نوێژ بە عیشا، بەو شەوە، -ئافرەت هەبووە هاتووە بۆ مزگەوت بۆ نوێژ، کارەبا نییە، تاریکە، چۆن خەڵک فەرق بکات لە بەینی ئەو ئافرەتە کە دەچێت بۆ مزگەوت و ئەو ئافرەتەی بۆ لەشفرۆشی دەچێت؟- پێغەمبەر فەرمووی:"إذا شهدت إحداكن العشاء فلا تتطیب تلك اللیلة"بە شەو بۆن لەخۆتان مەدەن چونکە خەڵک فەرق ناکات، ئێستە وا نییە، ئێستە دنیا ڕووناکە، ئێستە بۆن عیلاقەی بە لەشفرۆشییەوە نییه، لە ئەورووپا و ئەو شوێنانە عەلامەیەکی خۆیان هەیە بۆ ئەو کارە، خەڵک ئەیاندۆزێتەوه بە نەوعێک، ئەبێت ئێمه وا نەکەین، چاو لەوان نەکەین."\nپێش هه‌موو شتێك، پێویسته ئه‌وه بڵێم ئه‌م قسانه هی "كریمان حمزه" نین و ئه‌و وای نه‌گوتووه، كه‌چی ئه‌م ده‌ڵێت ئه‌و قسانه‌م له‌و كتێبه‌وه وه‌رگرتووه و له ساڵی 1986 خوێندوومه‌ته‌وه، ده‌قی نووسینه‌كه‌ی خاتوو كریمان ئه‌وه بوو له‌سه‌ره‌وه (بەشى یەکەم) به وه‌رگێڕاوی بینرا، ڕوونه كه شتی وای تێدا نییه. پاش ئه‌مه ده‌بێت بزانرێت، ئه‌م تێگه‌یشتنه پێویستی به به‌ڵگه‌ی مێژوویی هه‌یه، چون ئه‌مه داتا و زانیارییه و له‌خۆوه ناكرێت ئاوه‌ها قسه‌گەلێک فڕێ بدرێن، ئاخر ئه‌م شتانه وه‌ك وردبوونه‌وه‌ی عه‌قڵی و فه‌لسه‌فی نین، ئه‌مه قسه‌یه له باره‌ی مێژووه‌وه، خۆ ناكرێت له خۆڕا و بێ ئه‌وه‌ی هیچ به‌ڵگه‌یه‌كی سه‌لمێنه‌رمان به ده‌سته‌وه بێت، بڵێین له فڵان چه‌رخدا و له فیسار ناوچه، ژیان ئاوه‌ها و ئاوه‌ها بووه...\nده‌بێت پرسیار بكرێت، له كوێ و كام سه‌رچاوه‌دا هاتووه، له مه‌دینه‌ی منه‌ووه‌ره‌دا ژنانی له‌شفرۆش هه‌بوونه؟ پێویسته به سانایی به‌سه‌ر ئه‌م مه‌سه‌له‌یه‌دا باز نه‌درێت كه ئایا هه‌ر به ڕاست له‌و شاره‌ی پێغه‌مبه‌ر و له نێو نه‌ریتی شه‌ره‌فپارێزیی عه‌ره‌بدا، به‌و ڕوونییه ژنانی له‌شفرۆش هه‌بوونه و نیشانه‌ی جیاكه‌ره‌وه‌یشیان عه‌ترله‌خۆدان بووه؟ ئه‌وه‌نده‌ی من ئاگاداریم هه‌بێت هیچ زانیارییه‌كی مێژوویی شایه‌تی بۆ ڕاستیی ئه‌م قسه‌یه نادات. ئه‌وه هه‌واڵه مێژووییه‌كانن ده‌بێت پێمان بڵێن شتێكی له‌م جۆره هه‌بووه، نه‌ك شیكاری عه‌قڵی، به گوێره‌ی مێژووش شتی وا له گۆڕێدا نه‌بووه. به‌مه‌ش ته‌واوی ئه‌و لێكدانه‌وه و شیكارییه له‌به‌ر یه‌ك هه‌ڵده‌وه‌شێته‌وه.\nپاشان، ئه‌گه‌ر سه‌لما شتێكی ئاوه‌هاش هه‌بووه، ئایا خودی ئه‌م هه‌بوونی له‌شفرۆشی و خۆبۆنخۆشكردنه، به‌سه بۆ ئه‌وه‌ی فه‌رمووده‌كه‌ی پێ لێك بده‌ینه‌وه؟ ڕاستی ئه‌وه‌یه، ئه‌گه‌ر شتێكی واش ڕاست بێت، ئه‌وكاتیش ته‌نیا ده‌كرێت بڵێین ئه‌گه‌رێكی وا هه‌یه كه حه‌رامكردنی عه‌تر بۆ ژنان له‌به‌ر ئه‌وه بووبێت، ته‌نیا ئه‌گه‌رێك و هیچی تر نا. یانی ئه‌گه‌ر دان بەوە دابنێین كه گوڵاو بۆ ژنان حه‌رامه و بشزانین له‌و سه‌رده‌مه‌دا خۆبۆنخۆشكردن كاری ژنانی له‌شفرۆش بووه، ئه‌نجا یه‌كێك له ئه‌گه‌ره‌كان ئه‌وه‌یه له‌به‌ر ئه‌و هۆیه عه‌تر حه‌رام كرابێت. به ته‌عبیرێكی تر، له‌و حاڵه‌شدا هێشتا ناتوانین دڵنیا بین كه ته‌نیا بۆ ئه‌و حاڵه‌ته حه‌رامه. خۆ ئه‌گه‌ر به‌ڕێزیان پشتی به فه‌رمووده‌ی تر ببه‌ستایه كه ژنان له سه‌رده‌می پێغه‌مبه‌ردا و به ئاگاداری وی -سه‌لامی خوای لێ بێت-، عه‌تریان له خۆیان داوه، ئه‌و کات تا ڕادەیەک ماقووڵ بوو بۆ جه‌مكردنی فه‌رمووده‌كان ده‌ست بۆ وه‌ها لێكدانه‌وه‌یه‌ك ببه‌ین، كه‌چی ئه‌م كاره‌یان نه‌كردووه!\nخاڵێكی تری لاواز له شیكارییەكه‌ی به‌ڕێزیاندا ئه‌وه‌یه، گۆیا به پشتبه‌ستن به فه‌رمووده‌ی سه‌حیحی تر به‌ڵگه بۆ ئه‌وه ده‌هێنێته‌وه كه له‌و سه‌رده‌مه‌دا به‌كارهێنانی گوڵاو كاری له‌شفرۆشان بووه، فه‌رمووده‌یه‌كی موسلیم دێنێته‌وه كه دوور و نێزیك بۆنی ئه‌وه‌شی لێ ناكرێت په‌یوه‌ندیی به باسی له‌شفرۆشی و عه‌تره‌وه هه‌بێت، به‌ڵكوو ئه‌ویش ته‌نیا به‌ڵگه‌یه‌كی تره بۆ ئه‌وه‌ی ژنان كاتی هاتن بۆ مزگه‌وت نابێت گوڵاو له خۆ بده‌ن و به هیچ جۆرێ باسی له‌شفرۆشی و شت ناكات. خۆ ئه‌گه‌ر بگوترێت ئه‌و قووڵتر له فه‌رمووده‌كه‌ی موسلیم حاڵی بووه و په‌یوه‌ندییه‌كی به له‌شفرۆشییه‌وه هه‌یه، ئه‌وە ده‌گوترێت ده‌ی با لانیكه‌م بۆ ده‌رخستن و نیشاندانی په‌یوه‌ندییه‌كه، زیاتر ڕوونكردنه‌وه‌ی بدایه و په‌نجه‌ی بخستایه‌ته سه‌ر خاڵه مه‌به‌ست و گرنگه‌كه، تا ئێمه‌یشی تێبگه‌یاندایه، به داخه‌وه ئه‌مه‌شیانی نه‌كردووه.\nئێستا به‌نده بابه‌تێكی گرنگ ده‌رباره‌ی ڕاستی و دروستیی ئه‌و فه‌رموودانه‌ی باس له حه‌رامیی عه‌تر بۆ ژنان ده‌كه‌ن، ده‌خه‌مه به‌ر دیدی خوێنه‌ری ئازیز، لینك و سه‌رچاوه‌ی بابه‌ته‌كه‌یش داده‌نێم، پاش ئه‌وه زۆر به كورتی قسه‌ی خۆم ده‌كه‌م و باسه‌كه ده‌بڕمه‌وه.\nئایا ئه‌و فه‌رموودانه‌ی باس له حه‌رامیی عه‌تر بۆ ئافره‌تان ده‌كه‌ن، له ڕووی سه‌نه‌ده‌وه ساغ و دروستن؟\nئه‌حمه‌دی كوڕی حه‌نبه‌ل له موسنه‌ده‌كه‌یدا (4: 418) و (4: 400) و (4: 413)، نه‌سائی (8: 153)، ئه‌بوو داوود (4: 79)، تیرمزی (5: 106)، ئیبن خوزه‌يمه (3: 91)، ئیبن حیببان (10: 270) و حاكم (2: 430) له ڕێگه‌ی سابیت (ثابت)ی كوڕی عیماره‌وه گێڕاویانه‌ته‌وه، گوتوویه: له غونه‌یمی كوڕی قه‌یسم بیست، ده‌یگوت: له ئه‌بوو مووسای ئه‌شعه‌ریم بیست، ده‌یگوت: پێغه‌مبه‌ری خوا فه‌رموویه‌تی: "أيما امرأة استعطرت فمرت على قوم ليجدوا ريحها، فهي زانية. وکل عين زانية".عیلله‌ت و ده‌ردی ئه‌م سه‌نه‌ده ثابتی كوڕی عیماره‌یه، چون ئه‌م فه‌رمووده‌یه له هه‌موو ڕێگه‌كانییه‌وه له‌سه‌ر سابیت وه‌ستاوه، فه‌رمووده‌كه له سه‌حیحی بوخاری و موسلیمدا نییه، به‌ڵام له‌به‌ر شۆره‌ت و بڵاوییه‌كه‌ی خه‌ڵكی وا گومان ده‌به‌ن لای ئه‌وان هه‌یه. ئه‌م ئیبنو عیماره‌یه، ئه‌بوو حاته‌م له‌باره‌یه‌وه گوتوویه: "به‌هێز نییه"، ئه‌م ده‌ربڕینه‌ش به‌لای وییه‌وه بۆ برینداركردنه، هه‌ندێكیش به جێمتمانه‌یان داناوه. كه وا بێت، گێڕەوه‌یه‌كی ناكۆكی له‌سه‌ره و ڕیوایه‌تی لێ وه‌رناگیرێت، مه‌گه‌ر كه‌سێكی تر له‌لایه‌كی تره‌وه ڕیوایه‌تی تری بۆ پشتگریكردنی هێنابێت (موتابه‌عه‌ی هه‌بێت)، بۆ ئه‌م فه‌رمووده‌یه‌ش كه‌س موتابه‌عه‌ی نه‌كردووه.\nهه‌ر وه‌ك سابیتی كوڕی عیماره خۆی له گێڕانه‌وه‌ی ئه‌م فه‌رمووده‌یه‌دا شڵه‌ژاوه، تاوێك به وه‌ستاو (موقوف)ی هێناویه‌تی و جارێك به به‌رزكراوه‌یی (مرفوع)، توێژه‌ری شه‌رعی محه‌مه‌د مه‌حموود حه‌بیب ده‌ڵێت: ئیبن ئه‌بی شه‌یبه له الأدب (101)، عه‌بدی كوڕی حومه‌ید له موسنه‌ده‌كه‌یدا (559)، ئه‌حمه‌دی كوڕی حه‌نبه‌ل له "المسند" (4: 400، 413، 418)، تیرمزى (3015)، ئه‌بووداوود له "السنن" (4175)، نه‌سائى له "السنن الكبرى" (9422)، سه‌ڕڕاج له موسنه‌ده‌كه‌یدا (815)، ته‌حاوی له شرح مشكل الآثار (2716، 4553)، ئیبن حیببان (4501)، ئیبن خوزه‌يمه (1589)، به‌ززار له موسنه‌ده‌كه‌ی (3033)، حاكم له "المستدرك" (2: 430)، ڕوويانى له موسنه‌ده‌كه‌ی (537)، به‌يهه‌قى له "السنن الكبرى" (3/246) و له "الآداب" (608) و له شعب الإيمان (7815)، "خه‌طيب" له "موضح أوهام الجمع" (2/346)، ئیبن عه‌ساكر له تاريخ دمشق (13/140) و سه‌يداوى له "معجم الشيوخ" (85)دا هه‌موویان له ڕێگه‌ی نۆ گێڕه‌ره‌وه‌وه (كه یه‌حیای كوڕی سه‌عیدی قه‌تتانیشیان تێدایه)، له سابیتی كوڕی عیماره‌ی حه‌نه‌فی له غونه‌یمی كوڕی قه‌یسی كه‌عبی له ئه‌بوو مووسای ئه‌شعه‌رییه‌وه به مه‌رفووعی به ده‌ربڕینی "أيما امرأة استعطرت فمرت على قوم ليجدوا ريحها فهى زانية." هێناویانه.\nبه‌و جۆره‌یشی وه‌كیع له "الأدب"¬دا له ئیبنو شه‌یبه (101)وه گێڕاویه‌تیه‌وه و ئه‌بوو عاسمیش وه‌ك له "سنن الدارمي" (2646)دا هاتووه، هه‌ردووك له سابیتی كوڕی عیماره‌وه هێناویانه، له غونه‌یمی كوڕی قه‌یسه‌وه له ئه‌بوو مووسای ئه‌شعه‌رییه‌وه به مه‌وقووفی، گوتوویه: "أيما امرأة استعطرت ثم خرجت فيوجد ريحها فهى زانية ، وكل عين زانية". ئه‌بووعاسم دوای گێڕانه‌وه‌كه‌ی بۆ ئه‌م فه‌رمووده‌یه، گوتوویه: "يرفعه بعض أصحابنا: هەندێك له هاوڕێیانمان بۆ پێغه‌مبه‌ری به‌رز ده‌كه‌نه‌وه". به‌م قسه‌یه‌دا وا ده‌رده‌كه‌وێت ئه‌بووعاسم زانیویه‌تی كه‌سانێك هه‌ن فه‌رمووده‌كه ده‌ده‌نه پاڵ پێغه‌مبه‌ر و ئه‌م هه‌ڵه‌یه‌ش له ئه‌بووعاسم خۆیه‌وه نییه و ناكرێت ئه‌بووعاسم و وه‌كیع به‌شداری هه‌ڵه‌یه‌كی وا بن و پێچه‌وانه‌ی گرۆی گێڕه‌ره‌وه جێمتمانه‌كان ڕه‌وتار بكه‌ن. ئه‌وه‌ی ڕاسته ئه‌وه‌یه ژماره‌یه‌كی به‌رچاو له سابیت له غونه‌یم له ئه‌بوومووسای ئه‌شعه‌رییه‌وه به به‌رزكراو(مرفوع)ی ته‌نیا ئه‌م ده‌ربڕینه كورته‌یان له پێغه‌مبه‌ره‌وه گێڕاوه‌ته‌وه: "كل عین زانیة"، -نه‌ك به‌شی یه‌كه‌می فه‌رمووده‌كه كه باس له حه‌رامیی عه‌تر بۆ ژنان ده‌كات-.\nله‌مه‌ش سه‌یرتر ئه‌وه‌یه كه وه‌كیع له سابیت له غونه‌یم له ئه‌بوومووسای ئه‌شعه‌رییه‌وه به وه‌ستاو (موقوف)ی گێڕاویانه‌ته‌وه: "أيما امرأة تطيبت ثم خرجت إلى المسجد ليوجد ريحها لم يقبل لها صلاة حتى تغتسل اغتسالها من الجنابة." ئه‌م گێڕانه‌وه‌یه ئیبنوئه‌بی ئه‌شیبه له "المصنفدا" به ژماره (26337) هێناویه‌تی. ئه‌مه به‌ڵگه‌یه له‌سه‌ر ئه‌وه‌ی ئه‌و جیاوازییه‌ی له ده‌ربڕین و ده‌راندنی فه‌رمووده‌كه‌دا هه‌یه و ئه‌و ناكۆكییه‌ی ده‌رباره‌ی وه‌ستاندن و به‌رزكردنه‌وه‌كه‌ی ده‌بینرێت، له گێڕه‌ره‌وه‌كانه‌وه نییه كه له سابیتیان گێڕاوه‌ته‌وه، به‌ڵكو له سابیت خۆیه‌وه‌یه‌تی. ئه‌ڵبه‌ت له متمانه‌پێكراویشیدا ڕاجیایی هه‌یه. سابیت له متمانه‌پێكراوه دامه‌زراوه‌كان نییه كه زیاده‌یه‌لێكی لێ وه‌ربگیرێت كه به ته‌نیا هێناویه‌تی، چ بگات به‌وه‌ی فه‌رمووده‌یه‌كی سه‌رله‌به‌ر به ته‌نیا گێڕابێته‌وه، وه‌ك ئه‌م فه‌رمووده‌یه! باشترین حاڵی ئه‌م پیاوه ئه‌وه‌یه گێڕانه‌وه‌كانی قه‌بووڵ ده‌كرێن ئه‌گه‌ر كه‌سی تر موتابه‌عه‌ی بۆ هه‌بێت و شتێكی وه‌ك ئه‌وه‌ی ئه‌وی گێڕابێته‌وه. ڕاسته یه‌حیای كوڕی مه‌عین، ئه‌بووداوود و داره‌قوتنی متمانه‌یان پێ داوه، به‌ززاریش گوتوویه، ناسراوه و ئیبنوحیببانیش له متمانه‌پێكراوانیدا باسی كردووه، به‌ڵام زاناگه‌لێكی تر قوڕنجكیان لێ داوه و له ئاستیان داگرتووه. ڕوونیشه ئه‌وی شتێك زیاتر له‌باره‌ی كه‌سێكه‌وه بزانێت، قسه‌ی پێشی ئه‌وه ده‌خرێت وا ئه‌و شته نازانێت. یه‌حیای كوڕی سه‌عیدی قه‌تتان –كه خۆی ڕیوایه‌ته به‌رزكراوه‌كه‌ی لێوه گێڕاوه‌ته‌وه - ده‌رباره‌ی سابیت پرسیاری له عه‌لیی كوڕی مه‌دینی كردووه، ئیبنو مه‌دینی گوتوویه: عه‌بد ڕه‌ببه و عه‌بدولموئمین له‌و به‌هێزترن. ده‌ی وه‌ك له التقریبدا هاتووه، عه‌بد ڕه‌ببه متمانه‌پێكراوی دامه‌زراو نییه، به‌ڵكوو ئاستی له‌وه خوارتره. ده‌رباره‌ی ئه‌و قسه‌یه‌ی شوعبه‌یش كه گوتوویه: "واز له سابیت دێنن و دێنه لای من؟!" ئه‌بووحاته‌م ده‌ڵێت: "سابیت به‌لای منه‌وه هێنده قسه‌به‌بڕشت و به‌توانا و قایم نییه." هه‌ر ئه‌م قسه‌یه‌ی ئه‌بوو حاته‌م كه ده‌ڵێت(به‌لای منه‌وه) مانای ئه‌وه ده‌گه‌یه‌نێت زانیویه‌تی كه‌سانێك هه‌ن مته‌مانه‌یان پێ هه‌یه. نه‌سائییش به ساردییه‌كه‌وه گوتوویه: "خراپ نییه." له‌وه‌وه‌ی كه ڕابورد، ڕوون ده‌بێته‌وه ئه‌م پیاوه كه‌سێكی جێ ناكۆكییه، هه‌ر بۆیه ئیبن حه‌جه‌ر له‌باره‌یه‌وه ده‌ڵێت: "صدوق فیه لین: ڕاستگۆیه‌كه نه‌رمییه‌كی تێدایه." زه‌هه‌بییش سه‌ره‌ڕای ئه‌وه‌ی له "الكاشف" و جێی تردا ده‌رباره‌ی گوتوویه‌تی: "صدوق"، به‌ڵام له "ذيل الضعفاء"دا ناوی هێناوه و له ڕیزی لاوازاندا دایناوه. (بگه‌ڕێره‌وه بۆ: التقريب، 1: 146، الجرح والتعديل، 2: 455، تهذيب التهذيب، 2: 11).\nكۆمه‌ڵه فه‌رمووده‌یه‌كی تری لاواز، كه هه‌مان مانا ده‌گه‌یه‌نن:\nتیرمزی (5: 107) له كابرایه‌كی نه‌ناسراوی هۆزی توفاوه (الطفاوة)وه كه ناوی نه‌بردووه، له ئه‌بووهوره‌یره‌وه ده‌گێڕێته‌وه، گوتوویه‌تی، پێغه‌مبه‌ری خوا فه‌رموویه‌تی: "طيب الرجال ما ظهر ريحه وخفي لونه وطيب النساء ما ظهر لونه وخفي ريحه: گوڵاو و عه‌تری پیاوان، ئه‌وه‌یه كه بۆنی ده‌ركه‌وێت و ڕه‌نگی دیار نه‌بێت، گوڵاوی ژنانیش، ئه‌وه‌یه وا ڕه‌نگی دیاره و بۆنی شاراوه‌یه." ئه‌م فه‌رمووده‌یه لاوازه و بنه‌مایه‌كی نییه!\nهه‌روه‌ك تیرمزی له ڕێگه‌ی قوتاده‌وه، له حه‌سه‌نه‌وه، له عیمرانی كوڕی حوسه‌ینه‌وه هێناویه‌تی كه گوتوویه: (پێغه‌مبه‌ر پێی فه‌رمووم: "إن خير طيب الرجل ما ظهر ريحه وخفي لونه وخير طيب النساء ما ظهر لونه وخفي ريحه ونهى عن ميثرة الأرجوان: به‌ڕاستی باشترین گوڵاوی پیاو ئه‌وه‌یه بۆنی دیار بێت و ڕه‌نگی شاراوه و چاكترین عه‌تری ژنانیش ئه‌وه‌یه ڕه‌نگی ده‌ركه‌وێت و بۆنی دیار نه‌بێت." نه‌هییشی له نمه‌دزین و عه‌ره‌قگیر كرد). ئه‌م فه‌رمووده‌یه‌ش بچڕاوی لاوازه، مونزری ده‌ڵێت: حه‌سه‌ن له عیمرانی نه‌بیستووه. له ده‌راندنێكی تردا كه ئه‌بوو داوود (4: 48) به هه‌مان سه‌نه‌دی لاواز هێناویه‌تی، هاتووه: "لا أركب الأرجوان، ولا ألبس المعصفر، ولا ألبس القميص المكفف بالحرير. ألا وطيب الرجال ريح لا لون له. ألا وطيب النساء لون لا ريح له: نه سواری ئو‌رجووان -(نمه‌دزین) بالیفێكی سووره كه ده‌خرێته سه‌ر زینی ئه‌سپ - ده‌بم و نه پۆشاكی به كاژێڵه زه‌ردكراو ده‌پۆشم و نه كراسی قۆڵ و دامێن به ئاوریشم ڕازاوه‌یش ده‌كه‌مه به‌رم. بشزانن عه‌تری پیاوان بۆنه و ڕه‌نگی نییه و عه‌تری ژنانیش ڕه‌نگه و بۆنی نییه." هه‌رچی فه‌رمووده‌ش ده‌رباره‌ی ناڕه‌وایه‌تی پۆشینی جلوبه‌رگی سوور هه‌یه، هه‌موویان نادروست و ناڕاستن.\nئیبن خوزه‌یمه له سه‌حیحه‌كه‌یدا (3: 92)، به‌یهه‌قییش له سونه‌نه‌كه‌یدا (5158) له ڕێگه‌ی ئه‌وزاعییه‌وه گێڕاویانه‌ته‌وه كه گوتوویه‌تی: مووسای كوڕی یه‌سار له ئه‌بووهوره‌یره‌وه ده‌گێڕێته‌وه، ژنێك دای به لایدا بۆنی هه‌ڵیكردبوو و بڵاو بببوویه‌وه، ئه‌بووهوره‌یره پێی گوت: ئه‌ی ژنه‌به‌نده‌ی خوای جه‌ببار، ده‌ته‌وێت بۆ كوێ بچیت؟ گوتی: بۆ مزگه‌وت. گوتی: عه‌ترت له خۆ داوه؟ ژنه گوتی: به‌ڵێ. ئه‌بووهوره‌یره پێی گوت: ده‌ی بگه‌ڕێوه و خۆت بشۆ، چون من گوێم له پێغه‌مبه‌ری خوا بوو، ده‌یفه‌رموو: "لا يقبل الله من امرأة صلاة خرجت إلى المسجد وريحها تعصف حتى ترجع فتغتسل: خوا هیچ نوێژێك له هیچ ژنێك قبووڵ ناكات، بۆ مزگه‌وت ده‌ربچێت له حاڵێكدا بۆنی گوڵاوی هه‌ڵبكات و بڵاو ببێته‌وه، تا نه‌گه‌ڕێته‌وه و خۆی نه‌شوات." ئه‌بوو حاته‌م ده‌رباره‌ی ئه‌م فه‌رمووده‌یه‌ی ئیبن یه‌سار گوتوویه: مورسه‌له، چون ئیبن یه‌سار به ئه‌بووهوره‌یره نه‌گه‌یشتووه.\nنه‌سائییش له موجته‌باكه‌ی (8: 153)دا له ئه‌بووهوره‌یره‌وه به مه‌رفووعی گێڕاویه‌تیه‌وه: "إذا خرجت المرأة إلى المسجد، فلتغتسل من الطيب كما تغتسل من الجنابة: ئه‌گه‌ر ژن به‌ره‌و مزگه‌وت ده‌رچوو با خۆی له عه‌تر پاك بكاته‌وه وه‌ك چۆن خۆی له له‌شگرانی پاك ده‌كاته‌وه." ئه‌مه‌یش پیاوێكی نه‌ناسراوی تێدایه كه ناوی نه‌هاتووه. شتێكی له‌م چه‌شنه‌یش لای ئه‌حمه‌د (2: 444)، ئه‌بووداوود (4: 79) و به‌یهه‌قی (3: 133) هه‌یه كه له ڕێگه‌ی عوبه‌یدی كوڕی ئه‌بوو عوبه‌یدی مه‌ولای ئه‌بووڕه‌هم له ئه‌بووهوره‌یره‌وه به به‌رزكراوی هاتووه. داره‌قوتنی له عیله‌له‌كه‌یدا (9: 87) وای به ڕاست زانیوه، ئه‌م فه‌رمووده‌یه بۆ عاسیمی كوڕی عوبه‌یدوڵا ده‌گه‌ڕێته‌وه كه (منكر الحدیث)ه. كه وا بێت، ئه‌م حه‌دیسه به هه‌موو ڕێگه‌كانییه‌وه لاوازه.\nخۆبۆنخۆشكردنی ژنان مه‌سه‌له‌یه‌كه جیاوازیی له‌باره‌وه هه‌یه:\nپێشه‌وا شافیعی به ڕه‌حمه‌ت بێت گوتوویه‌تی: "بۆ پیاو و ژن سوننه‌ت و په‌سه‌نده، بۆ ئیحرام خۆیان بۆنخۆش بكه‌ن -گوڵاو له خۆ بده‌ن -." قه‌ففال (م 507ك) له "حلیة العلماء" (3: 235)دا باسی كردووه، نه‌وه‌وییش (م 676ك) له "الإيضاح في مناسك الحج" (ل151)دا باسی كردووه. هه‌ر ئه‌مه‌ش ڕای حه‌نبه‌لی مه‌زهه‌به‌كانه، وه‌ك له كتێبی "كشاف القناع" (2: 406)دا هاتووه.\nبه‌ڵگه‌یش له‌سه‌ر ئه‌مه، فه‌رمووده‌یه‌كی سه‌حیحه كه ئه‌بووداوود له دایكی باوه‌ڕداران، عائیشه‌وه خوای لێ ڕازی بێت گێڕاویه‌تیه‌وه، ئه‌و گوتوویه: "كنا نخرج مع النبي صلى الله عليه وسلم إلى مكة فنضمخ جباهنا بالسك المطيب عند الإحرام فإذا عرقت إحدانا سال على وجهها فيراه النبي صلى الله عليه وسلم فلا ينهانا: ئێمه له‌گه‌ل پێغه‌مبه‌ردا بۆ مه‌ككه ده‌رده‌چووین و نێوچاوانی خۆمان به میسكی تێكه‌ڵ به ڕامیكی بۆنخۆش چه‌ور ده‌كرد، كاتێكیش یه‌كێكمان عه‌ره‌قی بكردایه میسكه‌كه‌ی به نێوچاواندا ده‌هاته خواره‌وه و پێغه‌مبه‌ریش ده‌یدیت و ڕێی لێ نه‌ده‌گرتین و نه‌هیی لێ نه‌ده‌كردین".  حافزی به‌یهه‌قییش فه‌رمووده‌ی حه‌رامبوونی گوڵاو بۆ ئافره‌تانی له به‌شی "ما يكره للنساء من الطيب"دا هێناوه، ڕوونیشه كه به‌یهه‌قی، شافعیی مه‌زهه‌به، كه‌راهه‌تیش ئه‌گه‌ر به ڕه‌هایی گوترا، به‌لای شافیعییه‌كانه‌وه، وه‌ك شێخ ئه‌حمه‌د ڕه‌سلانی شافیعی گوتوویه‌تی، مه‌به‌ست لێی ناپه‌سه‌ندییه‌كی هه‌رواییه (الكراهة التنزیهیة):\nوفاعل المكروه لم يعذب بـل إن يكف لامتثال يثب\nیانی: ئه‌نجامده‌ری كاری ناپه‌سه‌ند (مه‌كرووھ) سزا نادرێت، به‌ڵكو ئه‌گه‌ر له‌به‌ر به‌جێهێنانی شه‌رعی خوا وازی لێ بێنێت، پاداشت ده‌درێته‌وه.\nزانایان له مانای فه‌رمووده‌كه‌یشدا ڕای جیاوازیان هه‌یه، هه‌ندێك گوتوویانه، (لام)ی نێو فه‌رمووده‌كان "ليوجد ريحها، لیجدوا ریحها" (لام التعلیل: لامی ئامانج)ه، كه ئامرازی نیشانده‌ری هۆ و مه‌به‌سته، ئه‌گه‌ر وا بێت، مه‌به‌ستی فه‌رمووده‌كه ئه‌وه‌یه ئه‌گه‌ر نیاز و ئامانجی ئافره‌ته‌كه له به‌كارهێنانی گوڵاودا، ورووژاندنی ئاره‌زووی پیاوان بێت و بۆ ئه‌وه‌ی بێت تووشی گوناهیان بكات، ئه‌وه گوناهباره، ئه‌گه‌رنا هیچی له‌سه‌ر نییه. هه‌ر بۆیه ئیبن ڕوشدی باپیر ده‌رچوونی ئافره‌تی عه‌ترله‌خۆده‌ری پێ حه‌رام نه‌بوو، مه‌گه‌ر نیازی له‌و كاره‌یدا خۆنمایشكردن بۆ پیاوان بێت. هه‌ندێكیش گوتوویانه، نا، ئه‌و (لام)ه (لام العاقبة: لامی ئه‌نجام)ه، كه نیشانده‌ری ئه‌وه‌یه ئه‌نجام هه‌ر وای لێ دێت، وه‌ك ئه‌و لامه‌ی له‌م ئایه‌ته‌دا هه‌یه: [فالتقطه آل فرعون ليكون لهم عدوا وحزنا: ماڵباتی فیرعه‌ون هه‌ڵیانگرته‌وه تا ببێته خه‌فه‌ت و دوژمن بۆیان] (القصص: 8). وه‌ك دیاره ئامانجی فیرعه‌ون ئه‌وه نه‌بوو مووسا ببێته دوژمن و خه‌فه‌ت بۆیان، به‌ڵكوو ئه‌نجامی هه‌ڵگرتنه‌وه و به‌خێوكردنه‌كه‌ی وا بوو. ئه‌وانه‌ی خۆبۆنخۆشكردنی ژنان به ڕه‌وا ده‌زانن، پشت به‌و فه‌رمووده‌یه‌ش ده‌به‌ستن كه ئه‌بووداوود له سنن (2: 166)دا هێناویه‌تی: حسێنی كوڕی جونه‌یدی دامغانی (ثقة: متمانه‌پێكراوه) بۆی باس كردین، ئه‌بووئوسامه (حه‌ممادی كوڕی ئوسامه، ثقة ثبت: متمانه‌پێكراوی دامه‌زراوه) بۆی باس كردین، گوتی: عومه‌ری كوڕی سوه‌یدی سه‌قه‌فی (جید: باشه) هه‌واڵی پێ داین، گوتی: عائیشه‌ی كچی ته‌ڵحه (ثقة حجة: متمانه‌پێكراوی به‌ڵگه‌یه) بۆی باس كردم كه عائیشه‌ی دایكی ئیمانداران بۆی باس كردووه و گوتوویه: "كنا نخرج مع النبي صلى الله عليه وسلم إلى مكة فنضمخ جباهنا بالسك المطيب عند الإحرام فإذا عرقت إحدانا سال على وجهها فيراه النبي صلى الله عليه وسلم فلا ينهانا: ئێمه له‌گه‌ل پێغه‌مبه‌ردا بۆ مه‌ككه ده‌رده‌چووین و نێوچاوانی خۆمان به میسكی تێكه‌ڵ به ڕامیكی بۆنخۆش چه‌ور ده‌كرد، كاتێكیش یه‌كێكمان عه‌ره‌قی بكردایه میسكه‌كه‌ی به نێوچاواندا ده‌هاته خواره‌وه و پێغه‌مبه‌ریش ده‌یدیت و ڕێی لێ نه‌ده‌گرتین و نه‌هی لێ نه‌ده‌كردین." ئه‌وه بۆیه قه‌ففال له حلیة العلماء (3: 235)دا به ده‌ق ده‌ڵێت: "منصوص الشافعي رحمه الله في عامة كتبه أن: حكم المرأة في استحباب التطيب للإحرام كحكم الرجل: ده‌قی شافیعی ڕه‌حمه‌تی خوای لێ بێت له زۆربه‌ی كتێبه‌كانیدا ئه‌وه‌یه: حوكمی ئافره‌ت له په‌سه‌ندێتی و سوننه‌تبوونی خۆبۆنخۆشكردندا بۆ ئیحرام، وه‌ك حوكمی پیاوه." شه‌رعزانی گه‌وره‌یش شێخ عه‌تییه سه‌قر، فه‌توای داوه كه بۆ ئافره‌تان ڕه‌وایه گوڵاو و عه‌تری سووك نه‌ك خه‌ست و توند، له خۆیان بده‌ن. ئه‌و نه‌هییه‌یشی كه له فه‌رمووده‌كاندا هاتووه وا لێك داوه‌ته‌وه، بۆ ژنانێكه به مه‌به‌ستی ورووژاندنی ئاره‌زووی پیاوان خۆیان بۆنخۆش ده‌كه‌ن، یانی (لام)ه‌كه‌ی به (لام التعلیل) داناوه (فتاوى دار الافتاء لمدة مئة عام، الموضوع: 57، عطر المرأة، المفتي: عطية صقر) .\n ئه‌و فه‌رمووده‌یه به دوو ده‌ربڕین هاتووه، هه‌ردوك له ڕێگه‌ی زه‌ینه‌بی سه‌قه‌فییه‌وه‌ن كه ده‌یگوت، پێغه‌مبه‌ر صلى الله عليه وسلم فەرموویه‌تی: "إذا شهدت إحداكن العشاء فلا تطيب تلك الليلة: ئه‌گه‌ر یه‌كێك له ئێوه‌ی ژنان بۆ عیشا ئاماده بوون _له مزگه‌وت_ با ئه‌و شه‌وه خۆی بۆنخۆش نه‌كات" له ڕیوایه‌تێكی تردا هاتووه: "إذا شهدت إحداكن المسجد فلا تمس طیبا: ئه‌گه‌ر كه‌سێكتان هاتنه مزگه‌وت، با هیچ بۆنێكی خۆش له خۆی نه‌دات." ئه‌م دوو فه‌رمووده‌یه هه‌ردوكیان له سه‌حیحی موسلیمدا هه‌ن.\n ئەم بابه‌ته ناوی نووسه‌ره‌كه‌ی دیار نییه، وه‌لێ سه‌رچاوه‌دان و قسه‌كانی ورد و به‌جێن، به‌نده لینكی بابه‌ته‌كه‌م داناوه كه له (المدونة الألكترونیة)دایه و له به‌شی ahkam) )دا دانراوه.\n لینكی ئه‌و بابه‌ته‌ی ده‌رباره‌ی ته‌خریجی فه‌رمووده‌كان وه‌رمگێڕاوه ئه‌مه‌یه:


زەبەنگ بەهادین: کاتی لابردنی ووشەی سیاسەت هاتووە لە باشوری کوردوستانی. – WTARIKURD\nسیاسەت چییە؟ ووشەی سیاسەت لە زمانی یۆنانی کۆندا هاتوە بە مانای کاروباری شارستانی یاخود (کاروباری شار) بە مەفهومی باشکردنی بوارەکانی کە پەیوەندی بە شارستانیەت و دەولەتەوە هەیە، سیاسەت لە بوارەکانی کۆمەلایەتی ئابووری پەیوەندییەکانی دەرەوە هەروەها پەروەردە بوونی هەیە و بەردەوامی دەدات بەو پەیوەندییانە و باشتریان دەکات، کرۆکی راستەقینەی سیاسەت بۆ دۆزینەوەی گونجاوترین و باشترینە لە پەیوەندیەکانی نێوان خەڵک لە ناو خۆیانداو پەیوەندییەکانی خەلک و دەسەڵاتە.\nپێوسیتی بەکار هێنانی سیاسەت لە لایەن خەلکەوە، خۆی شێوازێکی رێککەوتنی وەرگرتوە لە دوو ئاراستەوە:\nیەکەمیان/ ئاراستەی کەرەستەسازی بە مانا هەموو ئەو بابەتانەی کەرەستەی تێدا بەکار دێت.\nدووەمیان/ ئاراستەی پێکهاتوو، بە مانا ئەو بابەتانەی دەکەونە جوار چێوەی پەیوەندییە چەمکیەکانەوە وەک رەوشت و ئازدی و دیموکراسی ئەوانی دی، ئەمجۆرە لە سیاسەت خۆی لە نەریتەوە دەگوازرێتەوە بۆ کلتور لە پاش ئەوە بە پێی تێپەر بوونی کات و شوێن ریفۆرمی تێدا بەدی دێت.\nئەوەی گرنگە پێویستی دەسەلاتە بۆ سیاسەت، لەبەر ئەوەی بنەمای رێکخستنەوەی خەلک و حکومەت سیاسەتە لە هەمان کات پەیوەندی نێوان دەسەلاتی سیاسی و حکومەت دەباتە ئاراستەیەکی تەندروست و باش، بە جۆرێک پەیوەنەییەکانی نێوان خەلک باشتر دەکات لە هەمان کات پەیوەندی نێوان خەلک و حکومەت دەخاتە دۆخێکی باشتر لە پێناوی بەدیهێنانی ئامانجە دروستەکانی کۆمەلگا لە ناو میکانیزمی حکومەتدا کە ئەمە کاری سەرەکەی دەسەلاتی سیاسی و سیاسیەکانە.\nهەموو جۆرەکانی پەیوەندی سیاسین یان دەتوانین بلێین خراونەتە ناو چوار چێوەی سیاسەتەوە بە مەبەستی زانستی کردنی و لێکتێگەیشتنی، بیری سیاسی بوون کردنی بابەتە بە قەزیە و بیرکردنەوە لەو بابەتە لە پێناو باشتر کردنی.\nئایا ئەو دەسەلاتەی ئێستا هەیە لە کوردوستانی باشور دەسەلاتێکی سیاسیە؟ بەراورد بەو پێناسەی سەرەوە دەتوانین دارشتنەوەیەکی نوێ بۆ ئەم دەسەلاتە دابنێین ئەویش لابردنی دەسەلاتێ سیاسی و دانای دەسەلاتی تاکتیک و ستراتیژ، بە مانا ئەم دەسەلاتە ئەوەی دەیکات سیاسەت نییە تەنها تاکتیکە بۆ تێپەراندنی دۆخێکی دیاریکراو کە هەندێک جار دروستکردنی قەیران و خیتابی ناسیونالیرزمیش دەچێتە ناو ئەو تاکتیکە، ستراتیژ لای ئەم دەسەلاتە بۆ برەو پێدان و گەشەی هەرێمەکە نییە هێندەی بۆ قەبە بوونی بنەمالە دەسەلاتدارەکان و حیزبەکانە، دەبینین لە غیابی سیاسەت کێشەکان رۆژ لە دوای رۆژ زیاتر کەڵەکە دەبن و چارەسەری قەیران بە قەیرانێکی دی دەکەن.\nهەر دەسەلاتێک نەیتوانی لە رێگەی زانستی سیاسەتەوە حوکمرانی بکات ئالۆزی گەورەی لە داهاتوو بۆ دروست دەبێت و کۆمەلگاکەش بەرەو وێرانە دەبات، بۆیە دەتوانی ناوی دەسەلاتی سیاسی لەم شێوازە لە دەسەلاتە بکەینەوە و تەنانەت ووشەی سیاسی بۆ کاراکتەرە سیاسیەکان بەکار نەهێنین.\nژیلوان بەکر: كامه هه‌لهه‌له‌ی منه.


کوردیپێدیا - هەپەگە زانیاری نوێی دەربارەی چالاکییەکان بڵاوکردەوە کە چەندین سەرباز کوژراون\n📝 هەپەگە زانیاری نوێی دەربارەی چالاکییەکان بڵاوکردەوە کە چەندین سەرباز کوژراون | پۆل: بەڵگەنامەکان | زمانی بابەت: 🏳 کوردیی ناوەڕاست\nهەپەگە زانیاری نوێی دەربارەی چالاکییەکان بڵاوکردەوە کە چەندین سەرباز کوژراون\nلە راگەیەندراوێکدا هێزەکانی پاراستنی گەل هەپەگەهەپەگە زانیاریی نوێی-یان دەربارەی چالاکی گەریلاکان بڵاوکردەوە، کە تێیاندا 32 سەربازی تورک کوژراون و چەند گەریلایەکیش شەهیدبوون.\nدەربارەی ئەنجامی چالاکیی گەریلاکان و دۆخی سنوورەکانی شەڕ، ئێوارەی ئەمڕۆ ناوەندی ڕاگەیاندنی هەپەگە ڕاگەیەندراوێکی بڵاوکردوە.\nلە ڕاگەیەندراوەکەدا هاتووە: گەریلاکانمان لە دوێنی لە کاتژمێر03:00ی پاشنیوەڕۆ، لەدژی سەربازگەکانی سوپای تورک چالاکییان ئەنجامدا، لەو چالاکییەدا کە لە گردی بایرک بەڕێوەچوو، دوو پێگەی سوپا تێکشکێندراوەو ئەوەی ئاشکرا بووە، پێنج سەربازی تورک کوژراون، دوای چالاکییەکە، سوپای تورک لە ڕێگەی هەلکۆپتەری سکۆرسکییەوە سەربازەکانیان گواستووەتەوەو هەڵهاتوون.\nزانیاری زیاتر ڕاگەیەندراوەو هاتووە: لە چوارچێوەی قۆناغی دووەمی هەڵمەتی شۆڕشگێڕانەی شەهید بەدران گوندەکرەمۆ و شەهید نالین-دا، گەریلاکانمان لە 1ی ئەم مانگەدا لە کاتژمێر 06:10، لە گردی قەلا مەرگانش دژی سوپای تورک چالاکییان ئەنجامدا، لەو چالاکییەدا گورزێکی کوشندە لە سوپای تورک درا، لە ئەنجامیدا سێ پێگەی سەربازانی تورک تێکشکێندراو شەش سەرباز کوژران.\nئەوەش هاتووە: دوای ئەو چالاکییە، سوپای تورک بە پشتیوانی فڕۆکەکانی ئۆپەراسیۆنێکی دەستپێکرد، دوێنێ سوپای تورک هەوڵی دا بە پشتیوانی ئەو ئۆپەراسیۆنە هێرشبکاتە سەر پێگەی گەریلاکان، بەڵام ڕووبەڕووی بەرخۆدانی گەریلاکانمان بوونەوەو چەند سەربازێک کوژران، بەڵام ژمارەیان ئاشکرا نەبووە.\nهەپەگە ئەوەشی ڕاگەیاندووە:دوای ئەو چالاکییە سوپای تورک تۆپبارانی سنوورەکەی کردووە، بەڵام گەریلاکان بەبێ زیان گەراونەتەوە پێگەکانی خۆیان.\nدەربارەی سنووری دەرسیم لە باکوری کوردستان، هەپەگە زانیاری لەسەر چالاکییەکانیان بڵاوکردووەتەوەو ڕایگەیاندووە:دوێنێ گەریلاکانمان لە دەورووبەری گوندی هێستران - هرسزپنار و گۆلباسان، لەدژی یەکینەیەکی سوپای تورک چالاکییان ئەنجام داوەو لە ئەنجامدا شەش سەرباز کوژراون و سەربازێکیش برینداربووە، دوای چالاکییەکە، سوپای تورک بە ئۆتۆمبێلی هاوڵاتیان تەرمی کوژراوەکانیان گواستووەتەوە.\nدەربارەی سنووری ئاگری-یش، هەپەگە ڕایگەیاند:لە چوارچێوەی هەنگاوی شۆڕ‌شگێرانەی شەهید ماهیر - شەهید ئە‌یلەم و شەهید ئارگەش-دا، نیوەڕۆی دوێنێ گەریلاکانمان لەدژی کاروانێکی هێزەکانی تورک و بەکرێ گیراوان ئەنجامدا، لەو چالاکییەدا دە سەربازی سوپای تورک کوژراون.\nلەدرێژەی ئەو راگەیەندراوەدا هەپەگە رایگەیاندووە:لە 29ی مانگی ڕابردوودا، سوپای تورک لە هەرێمەکانی بۆتکێ-ی بەستا-ی سەربە شرناخ، ئۆپەراسیۆنێکیان دەستپێکرد، هەمان ڕۆژ لە ڕێگەی فڕۆکەوە بۆردوومانی سنوورەکانی ئێمەیان کرد، ڕۆژی دواتری پێکدادان لە نیوان ئێمەو سوپای تورکدا ڕوویدا، هەڤاڵێکمان کە قارەمانانە بەرخۆدانی دەکرد شەهیدبوو، هەروەها هەڤاڵێکیش کە برینەکەی سەخت بووە، کەوتووەتە دەست دوژمنەوە.\nئاماژە بەوەشکراوە:هەمان ڕۆژ دژی بنکەیەکی سوپای تورک لە کاتژمێر03:00ی پاشنیوەڕۆدا، گەریلاکانمان چالاکیان ئەنجامداو تێیدا 10 سەربازی سوپای تورک کوژران، دوای چالاکییەکە سوپای تورک لە ڕێگەی فڕۆکەوە هەرێمەکەی بۆردوومان کرد، هەر لەو ڕۆژەدە گورز لە دوو هەلیکۆپتەری سوپای تورک درا.\nهەپەگە شەهیدبوونی چوار گەریلای ڕاگەیاندووە لە سنووری ئامەدو وەها درێژەی بەڕاگەیەنداوەکەداوە:پاشنیوەڕۆی 29ی ئەم مانگە، سوپای تورک لە ناوچەی شەهید فەرهاد لە لیجەی سەر بە ئامەد، ئۆپەراسیۆنێکی ئاسمانییان ئەنجامدا، تێیدا چوار هەڤاڵمان شەهیدبوو.\n➕ ئەم بابەتە لەلایەن: (هاوڕێ باخەوان)ەوە لە: Oct 3 2017 6:59PM تۆمارکراوە


زه‌لكاوی حه‌به‌شه\nن:گاستۆن شروو / وه: هیوای نوێ\nنزیكی به‌یانی بوو كه ئێمه گه یشتینه سه‌ر زه‌لكاوه‌كه. سه‌رپلاژ كڕوكپ بوو. به هۆی تۆفانه‌كه‌ی دوێنێ شه‌وه‌وه هێشتا زه‌وی ته‌ڕ بوو و باڵنده‌كان ده‌فڕین و ده‌نیشتنه‌وه.\nله ناكا كه‌ڵێكی مێینه‌ی بچكۆله و جوان، بێده‌نگ له نێو سه‌وزه زاره‌كه ده‌ركه‌وت و ئه‌مه‌ش شتێكی نائاسایی بوو چونكو ئه‌و كاته كاتی ئاو خواردنه‌وه‌ی كه‌ڵه‌كان نه‌بوو. پۆزه جوانه‌كه‌ی گرتبووه سه‌ره‌وه و هه‌وای ده‌گۆڕی و هه‌وای تازه‌ی ده‌خوارده‌وه، گوێ پانه‌كانی ده‌جوڵانده‌وه و دوای ئه‌وه‌ی كه دڵنیا بوو چووه سه‌ر ئاوه‌كه، گه‌ردنه بڵنده‌كه‌ی درێژ كرده‌وه و چووه نێو زه‌لكاوه‌كه و خه‌ریكی ئاو خواره‌نه‌وه‌بوو.\nئه‌و كاته كه ئاوی ده‌خوارده‌وه ئێمه گه‌وره‌بوونی نائاسایی زكی ئه‌وگیانله‌به‌ره جوانه‌مان بینی و زانیمان زكی پڕه و كاتی زایینی نزیكه.\nزۆر له سه‌ر خۆ و هێدی ئاوی ده‌خوارده‌وه، هه‌ندێك جار سه‌ری له سه‌ر ئاوه‌كه به‌رز ده‌كرده‌وه و به جوڵه‌یه‌كی له ناكا و خێرا فۆرمێكی بێتاقه‌تی ده‌گرته خوه‌ی، هه‌ناسه‌ی تازه ده‌كرده‌وه و دیسان ملی داده‌نه‌واند بۆ ئاو خوادن و خه‌ریكی خواردنه‌وه‌ی ئاو ده‌بوه‌وه. له پشت سه‌ریه‌وه نه‌یه‌كان له‌رانه‌وه و كه‌ڵێكی نێر كه هاوجووته‌كه‌ی بوو ده‌ركه‌وت وچه‌ند جار مۆمۆیه‌كی له سه‌رخۆی كرد، كه‌ڵه مێینه‌كه ئاوری له پاش خوه‌یه‌وه دا، كه‌ڵه نێرینه‌كه به‌ره‌ولای مێینه‌كه‌ی هات، نزیكی بوه‌وه و بۆنی پێوه كرد و له رووی بێمه‌یلیه‌وه چۆڕێك ئاوی له گه‌لیا خوارده‌وه.\nكه‌ڵه مێینه‌كه گه‌ڕایه‌وه و هاوجووته‌كه‌شی له گه‌لیا كه‌وته رێ. كه‌ڵه مێینه‌كه جێگه‌یه‌كی بێده‌نگی دۆزیه‌وه و زۆر له سه‌رخۆ و به وشارییه‌وه هه‌ر دوو ده‌ستی كۆكرده‌وه وخوه‌ی درێژ كرد. به شێوه‌یه‌ك خوه‌ی درێژ كرد بوو كه ئێمه زۆر جوان زكیمان ده‌بینی. به‌دوربین لێوه ره‌شه‌كه‌ی ئه‌و گیانله‌به‌ره بچكۆله و جوانه‌مان ده‌بینی كه هێدی هێدی كاوێژی ده‌كری . وا ده‌هاته به‌ر چاو كه نیگای دڵفڕێنی له سه‌ر هیچ شتێك نه‌بوو. كه‌ڵه نێرینه‌كه‌ش له پاڵیا راوه‌ستا بوو و زۆر جار پۆف پۆفی ده‌كرد و دووه بچكۆله‌كه‌ی ده‌جوڵانده‌وه. كه‌ڵه مێینه‌كه دیسانه‌وه رابوو و رۆیشته‌وه سه‌ر ئاوه‌كه، ئاوی خوارده‌وه ودیسان هه‌ر له‌و شوێنه و هه‌ر به‌و شێوازه هه‌ڵاژیا. كه‌ڵه نێرینه‌كه یه‌ك چركه لێی جیا نه‌ده‌بوه‌وه و هه‌ر جار زمزمه‌كانی به‌رز ده‌بوه‌وه. هاوجووته‌كه‌ی سه‌یر ده‌كرد و بۆنی پێوه ده‌كرد، تۆزێك دووركه‌وته‌وه و تۆزێك پیاسه‌ی ده‌كرد، سه‌ری ده‌خسته خواره‌وه تۆزێك چیمه‌نی ده‌خوارد و دیسان ده‌گه‌ڕایه‌وه لای هاوجووته‌كه‌ی ، له ناكاوه رێنماكه‌ی ئێمه كه نزیكی من بوو هێدی ووتی: "دابید"دابید واته مار.\nئه‌مه مارێك بوو به جه‌سته‌ی ئه‌ژده‌هاوه.\nنازانم ئه‌و ماره چۆن سه‌ری له‌و شوێنه‌وه ده‌رهێنا بوو ؟ ئایا له نێو دارستانه‌كه هاتبوو یان له بن ئه‌و دوو گابه‌رده‌وه ده‌ركه‌وتبوو و تا ئێسته‌ش له ژێر سێبه‌ركان خوه‌ی شاردبووه‌وه و ئێمه نامانبینی بوو؟ له سه‌رخۆی ده‌خولایه‌وه, به شێوه‌یه‌ك كه هه‌ستت پێنه‌ده‌كرد، وه‌كوو به‌ڵایه‌كی له ناكاوه خوه‌ی به سه‌ر زه‌ویدا ده‌خشاند له حاڵێكدا كه له گه‌ڵ كه‌ڵه مێینه‌كه مترێك مه‌ودای بوو، له جێگه‌ی خوه‌یدا ووشك بوو. سه‌ری راست كرده‌وه و خوه‌ی وه‌كو گۆچانێك لێكرد كه له گه‌ڵ زه‌ویدا به‌رابه‌ر بوو. جه‌سته‌ی درێژی كۆكرده‌وه و حاڵه‌تێكی ئاماده بوونی گرته خوه‌ی و له‌و شوێنه جوڵه‌ی نه‌ده‌كرد، ئه‌وه‌نده كه به دوربینیش نه‌مانده‌توانی هه‌ناسه كێشانی ببینین . كه‌ڵه مێینه‌كه ئاوڕی له پاش خۆی دایه‌وه و له ماره‌كه راما و سه‌یری ده‌كرد، ده هه‌نگاو ئه‌ولاتریش هاوجووته‌كه‌ی له سه‌ر جێگه‌ی خوه‌ی ووشك بوو و سه‌یری ده‌كرد.\nده ده‌قه‌یه‌ك تێپه‌ڕی، ئێمه له شوێنێك راوه‌ستا بووین كه نه‌مانده‌توانی به گولله لێیبده‌ین و پێشیی به‌و كاره‌ساته بگرین.\nرێنماكه چرپاندی به گوێما و ووتی:\nده‌یخوات. به‌ڵام ئێمه به زیندویی ده‌یگرین.\nله ناكا سه‌ری مار وه‌ك گولله‌ی تۆپێك به سه‌ر گه‌ردنی كه‌ڵه‌كه‌دا هاته‌خوارێ، ئه‌وه‌نده رووداوه‌كه به خێرایی و توندییه‌وه روویدا كه ئێمه نه‌مانزانی چۆن ده‌ستی پێكرد.\nرووداوێكی دڵته‌زێن قه‌وما. مار به‌ده‌ور جه‌سته‌ی كه‌ڵه مێینه‌كه كه له‌سه‌ر زه‌وه‌ی هه‌ڵاژیا بوو سێ ئه‌ڵقه‌ی خوارد، لاقه‌كانی جوڵانه‌وه‌یه‌كی یه‌ك له دوای یه‌كیان وه‌ك لێدانی دڵ هه‌بوو و جاروبار ته‌كانیان ده‌خوارد.\nله هه‌مان كاتدا كه‌ڵه نێرینه‌كه به دوو به‌زی كورت خوه‌ی گه‌یانده شوێنی كاره‌ساته‌كه، خوه‌ی كۆكرده‌وه و سه‌ری به‌ره‌و رووی ئه‌ژده‌هاكه گرت. ده‌هات و ده‌چوو ، دوو جار به شاخه‌كانی له ماره‌كه یدا.\nئه‌ژده‌ها ده‌می خوه‌ی له نێو قوڕگی نێچیره‌كه‌ی هێنایه ده‌ره‌وه و سه‌ری به‌رو كه‌ڵه نێرینه‌كه گرت و سه‌یری ده‌كرد. كه‌ڵه نێرینه‌كه له شوێنی خۆیدا ووشك بوو و نه‌ده‌جوڵا.\nئه‌و ئه‌ڵقانه‌ی كه ماره‌كه به ده‌وری كه‌ڵه مێینه‌كه دروستیكردبوو ، كه‌ڵه‌كه‌ی بێگیان كرد و ئیدی لاقه‌كانی كه به هه‌واوه بوون له جوڵه كه‌وتن . ئێمه دیمان كه له جه‌سته‌ی ئه‌شكه‌نجه كراوی كه‌ڵه مێینه‌كه تۆپه‌ڵه‌یه‌كی گۆشتن كه له خوێندا ده‌دره‌وشایه‌وه كه‌وته خوارێ.\nئه‌ژده‌هاكه سه‌ری خسته سه‌ر نێچیره‌كه‌ی، وه‌ك ئه‌وه‌ی كه بیلاوێنێ به جه‌سته گه‌وره و زه‌به‌لاحه‌كه‌ی جه‌سته ناسكه‌كه‌ی كه‌ڵی جوانی داگرت و له سه رجه‌سته‌ی قورسایی ده‌كرد، چاوه‌ڕێ بوو كه چه‌ند ئه‌ڵقه‌ی تریش به ده‌وریا بدات.\nله‌م كاته‌دا كه‌ڵه نێرینه‌كه ئه‌ستۆی به بێقه‌رایه‌كی زۆره‌وه ده‌جوڵاند و كۆتایی ئه‌و رووداوه ترسناكه و منداڵه‌كه‌ی خوه‌ی سه‌یر ده‌كرد. رۆیشته پێشه‌وه و گه‌یشته لای منداڵه‌كه‌ی ، سه‌ری دانه‌واند و له سه‌رخۆ مناڵه‌كه‌ی ده‌لێسایه‌وه و زمزمه‌گه‌لێكی هێمنی ده‌كرد.\nله‌و ماوه‌یه‌دا ئه‌ژده‌ها گوشاری له سه‌ر جه‌سته‌ی نێچیره‌كه‌ی زیاد كرد و وه‌كو فه‌نه‌رێك ده‌ور تا ده‌وری جه‌سته‌ی كه‌ڵه مێینه‌كه‌ی گرت و سه‌ری نا به‌ره‌و زه‌لكاوه‌كه و نێچیره‌كه‌ش كه له نێو جه‌سته‌یدا ده‌یگوشی، به شوێن خوه‌یدا رایده‌كێشا، ته‌نیا ده‌می كه‌ڵه مێینه‌كه كه زمانی لێی ده‌ركه‌وتبوو خوویا بوو. به‌م شێوه‌یه دووگیانله‌به‌ر به یه‌ك جه‌سته‌وه چونه نێو ئاوه‌كه.\nكه‌ڵه نێرینه‌كه ئارایشی مناڵه‌كه‌ی ته‌واوكرد و دیسان له ئاوه‌كه كه جوڵه‌ی ئه‌ژده‌هاكه شه‌پۆلی ده‌خسته سه‌ری راما و سه‌یری رویشتنی هه‌میشه‌یی هاوجووته‌كه‌ی كرد.\nئێمه له دیتنی ئه‌م دوو نمایشه له جێی خوه‌ماندا وشك ببوین. ده‌سته ده‌سته باڵنده‌ی جوان ده‌هاتن ئاویان ده‌خوارده‌وه و مه‌له‌یان ده‌كرد ، سروشت دیمه‌نێكی مه‌نگ و بێده‌نگی به خوه‌یه‌وه گرتبوو.\nئێمه دیمان بێچوه كه‌ڵه‌كه له سه‌ر پێی خۆی راوه‌ستا به‌ڵام له سه‌ر لاقه‌كانی پیل پیلی ده‌خواره‌ده‌وه و ده‌كه‌وت و ڕا ده‌بوو وه‌كو ئه‌وه‌ی خوه‌ی بۆ رێكردن حازر ده‌كات. باوكی به گوشاری نه‌رمی پۆزه‌یه‌وه مناڵه‌كه‌ی به‌ره‌و نێو دارستانه‌كه پاڵ پێوه نا و هه‌ردوو چونه نێو دارستانه‌كه‌وه.\nدوای ماوه‌یه‌ك بینیمان كه ئه‌ژده‌ها له نێو ئاوه‌كه هاته‌ده‌ره‌وه.\nبازنه‌كانی كرا بوونه‌وه، دووی به سه‌ر ماسه‌كانه‌وه راده‌كێشا و پاشماوه‌كانی جه‌سته‌ی كه‌ڵه‌كه‌ی به شوێن خوه‌یا ده‌كێشا. كاتێك كه جه‌سته‌ی كه‌ڵه مێینه‌كه كه‌وته ده‌ر ناسینی زۆر ئه‌سته‌م بوو سه‌ری پێوه نه‌بوو، جه‌سته‌ی ناسكی وه‌ك تۆربه‌یه‌كی شل و شێواوی لێهاتبوو. ئه‌ژده‌هاكه زۆرتر له كاتژمێریك خه‌ریك خواردنی نێچیره‌كه‌ی بوو. هاورێكانی ئێمه كه رێنماكه‌مان ئاگاداری كردبوونه‌وه خوه‌یان به قولاو گورێس گه‌یانده شوێنی رووداوه‌كه و ئه‌و ماره زه‌به‌لاحه كه وه‌ك مردوویه‌كی په‌نه‌میایی لێ هاتبوو به زیندوویی گرتیان.\nكاتی خۆر ئاوا بوون شوێنه پێی گه‌له كه‌ڵه‌كانمان دیته‌وه ، ئه‌گه‌رچی تۆزێك دوور بووین به‌ڵام ئه‌وانه‌مان ده‌بینی، پێنج كه‌ڵی مێینه‌یان له گه‌ڵ بوو كه بێچوه‌كانیشیان به شوێنیانه‌وه بوون و بێچوه كه‌ڵه هه‌تیووه‌كه‌ش له گه‌ڵ یه‌كێكیان بوو.


دوو کۆمپانیای کوردی رەوانەی دەستەی دەستپاکی عێراق دەکرێن – ته‌ڤگه‌ر\nسەرەکی/پرسی رۆژ/دوو کۆمپانیای کوردی رەوانەی دەستەی دەستپاکی عێراق دەکرێن\nدوو کۆمپانیای کوردی رەوانەی دەستەی دەستپاکی عێراق دەکرێن\nسەدان دۆسیەى گەندەڵى رەوانەی دەستەى دەستپاکى فیدراڵی کراون، کە یەکێک لە دۆسیەکان پەیوەندى بە دوو کۆمپانیاى کوردییەوە هەیە.\nئەندامێکی لیژنەى دەستپاکى لە پەرلەمانى عێراق عالیە نسەیف، بە رۆژنامەى سەباحى نیمچە فەرمى راگەیاندووە، سەدان دۆسیەى گەندەڵى رەوانەى دەستەى دەستپاکى فیدراڵ کراوە و یەکێک لە دۆسیەکان دۆسیەى گرێبەستى بسمایەیە بۆ وزەى کارەیایى و تەنها لەبارەى ئەو دۆسیەیە چاودێرى دارایى ٢٤ سەرپێچى تۆمار کردووە.\nعالیە نسەیف ئاماژەی بەوەشکردووە، ئەو گرێبەستەى لەبەرژەوەندى هەردوو کۆمپانیاى کار و قەیوان ئەنجامدراون گەندەڵین و لە گرێبەستەکەدا ئەوە جێگیرکراوە کە ئەگەر پڕۆژەکەش دروست نەکرێت ئەوا هەر لەلایەن حکومەتەوە پارەکەیان بۆ خەرج بکرێت.\nئەو ئەندامەی لیژنەکە باسی لەوەشکرد، هەماهەنگییان لەگەڵ دەستەى دەستپاکى فیدراڵ هەیە کە هەر دۆسیەیەک بۆ راگەیاندن ئاشکرا دەکات لەلاى دەستەکە تۆماردەکرێت و دۆسیەى تایبەتى بۆ دەکرێتەوە.\nدانیال میتەران لەبارەی ئاوو نەوتەوە


سه‌ره‌کی, ٠١ ی مانگی ده ٢٠١٢\nسه‌رۆکی گورجسـتان: هه‌ڵبژاردنه‌کانی دووشه‌ممه دوا ڕۆژی گورجستان ده‌سـتنیشـان ده‌کات\nسه‌رۆکی گورجستان میخائیل ساکه‌شڤیلی ئه‌مڕۆ دووشه‌ممه ڕایگه‌یاند که‌وا هه‌ڵبژاردنه‌کانی په‌رله‌مانی وه‌ڵامی پـرسیارێـکی هه‌ره گرنگ سه‌باره‌ت به دوا ڕۆژی وڵاته‌که ده‌داته‌وه\nشوان محه‌مه‌د ده‌ڵێت ده‌بێت ستراتیژیه‌تی ئاسایشی له عێراقدا گۆڕانکاری به‌سه‌ردا بێت\nده‌ڵێت ڕێبه‌ره ئه‌منیـیه‌کان له کاتی ڕوودانی هه‌ر سه‌رپێچیـیه‌کی ئه‌منی یا هه‌ر ده‌ستدرێژیـیه‌ک که له‌سه‌ر خه‌ڵک ده‌کرێن، هه‌ندێک پاساوی بێ سه‌روبه‌ر و نامه‌نتقی ده‌هێننه‌وه\nپه‌رله‌مانتار ئاڵا تاڵه‌بانی ده‌ڵێت کێشه‌کانی عێراق قوڵن و چاره‌سه‌رکردنیان ئاسان نیـیه\nده‌شڵێت سه‌رۆک تاڵه‌بانی تاکه که‌سه له عێراقدا که وه‌کو سه‌رکرده‌یه‌ک له‌و مه‌سه‌لانه بێلایه‌ن بێت، و به پێی ده‌ستوریش کۆمه‌ڵێک ده‌سه‌ڵاتی هه‌بێت و بتوانێت به پاراستنی ده‌ستور لایه‌نه‌کان کۆبکاته‌وه\nئێران به‌ربه‌ندی سه‌ر Gmail لاده‌بات\nکۆماری ئیسلامی له هه‌فته‌ی ڕابردوو Gmail ی له ناو وڵاته‌که‌یدا به‌ربه‌ندکرد له کاردانه‌وه له به‌رامبه‌ر ئه‌و ڤیدیۆیه‌ی له دژی ئیسلام خراوه‌ته سه‌ر یوتیوب. کۆمپانیای گوگڵ خاوه‌نی Gmail و یوتیوبه\nبه هێرشی ئاسمانی حکومه‌تی سوریا 21 که‌س ده‌کوژرێن\nفڕۆکه جه‌نگیـیه‌کانی حکومه‌تی سوریا بۆردومانی شارۆچکه‌یه‌کی نزیک سـنووره‌کانی تورکیایان کردووه و له ئاکامدا به لایه‌نی که‌م 21 که‌س کوژراون. هاوکات شه‌ڕی قورس شـاری حه‌له‌بی گرتووه‌ته‌وه\nله ئه‌نجامی هێرشێـکی خۆکوژی له ئه‌فغانسـتان 14 که‌س ده‌کوژرێن\nخۆکوژێـک له ڕۆژهه‌ڵاتی ئه‌فغانسـتان خۆی به هێزێـکی گه‌ڕۆکی هاوبه‌شی ئه‌فغانی و ناتۆدا ته‌قاندووه‌ته‌وه و له ئاکامدا به لایه‌نی که‌م 14 که‌س کوژراون\nدکتۆر عومه‌ر نوره‌دینی: مه‌به‌ست له‌سه‌ردانی ئه‌مه‌ریکا له نزدیکه‌وه ئه‌زموونی فێرکردنی ئێره ببینین\nشاندێکی په‌رله‌مانی هه‌ریمی کوردستانی عێراق که پێکهاتوه له سه‌رۆک و جێگری سه‌رۆکی لیژنه‌ی په‌روه‌رده و ئه‌ندامێکی تری لیژنه‌که ، به مه‌به‌ستی که‌ڵک وه‌رگرتن له سیستمی په‌روه‌ده و فێرکردن سه‌ردانی وڵاته یه‌کگرتوه‌کانی ئه‌مریکای کردووه\nڕه‌جه‌ب ته‌یب ئه‌ردۆگان سه‌رۆک وه‌زیری تورکیا ده‌ڵێت ئه‌و سووره له‌سه‌ر چاره‌سه‌رکردنی مه‌سه‌له‌ی کورد، وه داوای له هه‌ردوو پارتی سه‌ره‌کی ئۆپـۆزسیۆنی تورک ده‌کات بۆ ئه‌و مه‌به‌سته هاوکاری بکه‌ن


ڤۆن دێر لاین: لەبەرئەوەی ژنم بۆیە لە تورکیا بەوجۆرە مامەڵەم لەگەڵ کرا\nئۆرسولا ڤۆن دێرلاین، سەرۆکی کۆمیسیۆنی ئەوروپا جارێکی دیکە باسی رووداوی کورسییەکەی ئەنقەرەی کرد و گوتی "لەبەرئەوەی من ژنم بۆیە بەو جۆرە لە تورکیا مامەڵەم لەگەڵ کرا."\nڤۆن دێرلاین لەگەڵ چارلس میشێل، سەرۆکی ئەنجوومەنی ئەوروپا رۆژی 6ـی نیسان لە ئەنقەرە لەگەڵ رەجەب تەیب ئەرۆدغان، سەرۆککۆماری تورکیا کۆبوونەوە، بەڵام کاتێک چوونە ژووری کۆبوونەوە، دەرکەوت هیچ کورسییەک بۆ ئورسولا ڤۆن دێرلاین دانەنراوە و تەنیا دوو کورسی لەوێ هەبوون، کە میشێل و ئەردۆغان لەسەریان دانیشتن و ئۆرسولاش دوای هەڵوەستەیەکی کورت بە ناچاری لەسەر قەنەفەکانی ئەوێ دانیشت.\nدوای زیاتر لە 20 رۆژ لەو رووداوە، ڤۆن دێرلاین لەکاتی کۆبوونەوەی لەگەڵ ئەندامانی پەرلەمانی یەکێتیی ئەوروپا رۆژی دووشەممە، جارێکی دیکە باسی ئەو رووداوەی کرد.\nسەرۆکی کۆمیسیۆنی ئەوروپا دەڵێت: "من یەکەم ژنم پۆستی سەرۆکی کۆمیسیۆن وەربگرم، بەڵام لە تورکیا وەک سەرۆکی کۆمیسیۆن مامەڵەم لەگەڵ نەکرا، ئەمەش هیچ پاساوێکی نییە". دەشڵێت، لەو کاتەدا رووداوەکە زۆر کاری لێکردووە و هەستیکردووە بەتەنیایە، بابەتەکەش وەها لێکدەداتەوە کە پەیوەندی بە ژنبوونی ئەوەوە هەیە، نەک بابەتی پرۆتۆکۆل.\nهەر سەبارەت بەو رووداوە چارلس میشێل، سەرۆکی ئەنجوومەنی ئەوروپا کە لەوکاتەدا بەبێ گوێدانە ڤۆن دێرلاین لەسەر یەکێک لە کورسییەکان لەتەنیشت ئەردۆغان دانیشت، ئاماژەی بەوە کرد کە ئەویش رووداوەکەی پێناخۆش بووە و داوای لێبوردنیشی لە کۆمیسیۆنی ئەوروپا کردووە، بەڵام ئەو هیچ دەسەڵاتێکی نەبووە، چونکە لە ئەنقەرە رێگەیان پێنەدراوە تیمی پرۆتۆکۆڵی ئەوروپا پێشوەختە سەردانی شوێنی کۆبوونەوەکە بکەن.\nمیشێل دەشڵێت، بۆیە لەوکاتەدا هیچ کاردانەوەیەکی نەنواندووە، چونکە نەیویستووە ئەو رووداوە ببێتەهۆی تێکچوونی گفتوگۆ و دانوستاندنە سیاسییەکان لەگەڵ تورکیا و گرژیی سیاسی نوێ دروست ببێت کە ببێتە هۆی تێکدانی هەوڵە دیپلۆماسییەکان.\nگوتەکانی ئۆرسولا ڤۆن دێرلاین، سەرۆکی کۆمیسیۆنی ئەوروپا\n"من یەکەمین ژنم ببمە سەرۆکی کۆمیسیۆنی ئەوروپا، من سەرۆکی کۆمیسیۆنم، ئەوەشی چاوەڕێم دەکرد ئەوە بوو لە تورکیا بەو سیفەتە مامەڵەم لەگەڵ بکرێت، واتە وەک سەرۆکی کۆمیسیۆن، بەڵام وا نەبوو. من هیچ بیانوویەک بۆ ئەمە نابینم بۆ ئەو جۆرە مامەڵەیەی لەگەڵمدا کرا. دەتوانم بگەمە ئەو بڕوایەی لەبەرئەوەی من ژنم بۆیە ئەوە روویدا. ئایا ئەگەر منیش قاتێکم لەبەربوایە و بۆینباخێکم ببەستایە، ئەوە روویدەدا؟ لە کۆبوونەوەکانی دیکەدا من کێشەی کورسیم نەبینیوە رووبدات، بەڵام لەو وێنانەی پێشوودا هیچ ژنێک لەوێ نەبووە."\nپێشتر چارلس میشێل رووداوەکەی بە "خەجاڵەتهێنەر" ناوبردبوو و بە رۆژنامەی Handelsblattـی ئەڵمانی گوتووە، "ئەوە نهێنی نییە کە لەو کاتەوە شەوان باش خەوم لێناکەوێت، لەبەر ئەوەی دیمەنەکان لە مێشکمدا دووبارە دەبنەوە"، ئەوەشی گوتووە، ئەگەر رێگەیەک هەبووایە بۆ ئەوەی بگەڕێتەوە و ئەو دۆخە چاک بکاتەوە، ئەوە دەیکرد.


دۆخێك تێیدا ئێسته دنیا پێیدا تێده‌په‌ڕێت، بێده‌نگی و گه‌ڕانه‌وه بۆ ماڵه‌وه هۆكارێكه بۆ ژیان، ئه‌گه‌ر ئه‌ده‌بیاتی دنیا پێمان ده‌ڵێت گه‌ڕانه‌وه بۆ ماڵه‌وه له‌دایكبوونی تراجیدیایه، وه‌ك له گه‌ڕانه‌وه‌ی ئۆدیب كوشتنی باوك و سێكسكردن له‌گه‌ڵ دایكی لێ به‌رهه‌م دێت، سه‌ره‌نجام ده‌بێت وه‌ك سزایه‌ك چاوه‌كانی خۆی هه‌ڵبكۆڵێت تامردن به كوێری به‌ناو دنیا تێپه‌رێت، لێره‌دا ژیان هاودژكردنه‌وه‌ی دنیا ئۆدیبییه‌كه‌یه، به‌ڵكو زیاتر تێگه‌یشتنه له‌ناو هه‌زار و یه‌ك شه‌وه‌دا كاتێك شه‌هره‌یار له گه‌ڕانه‌وه‌ی بۆ ماڵ، ده‌بینێت شه‌هره‌زاد له‌گه‌ڵ خزمه‌تكاره ره‌شه‌كه خه‌وتووه، ئه‌وه‌ش پێمان ده‌ڵێت ده‌رچوون له ماڵ ونكردنی ئه‌خلاقه، ئێمه‌ش ئێسته ده‌رچوونمان له ماڵ ونكردنی ژیانه، له گه‌ڕانه‌وه‌ش شه‌هره‌یاریانه به‌سه‌ر نائومێدیدا ده‌كه‌وین، به‌وه‌ی ژیان له ده‌ست ده‌ده‌ین و به‌نه‌خۆشبوونمان ده‌بێت چاوه‌ڕێی مه‌رگ بكه‌ین.\nئه‌مڕۆ ئه‌گه‌ر كۆمه‌ڵگه‌ی ئیتالی گه‌وره‌ترین قوربانی ئه‌و دۆخه بێت، سه‌ره‌نجام كۆمه‌ڵگه‌یه‌ك بۆ ئه‌وه‌ی چیتر نه‌بێته‌وه شه‌هره‌یار له ماڵ ده‌مێنێته‌وه، ماڵ ده‌كات به جیۆگرافیای بوون، له‌وێوه ماڵ بۆ ئیتالی له‌رێی بالكۆنی خانوو پێوه‌ندیكردنه‌وه‌ی مرۆڤه به یه‌كتره‌وه، به‌و شێوه‌یه به‌شداری له كولتووری ژیاندۆستی و مانه‌وه ده‌كات له دژی مه‌رگ، بۆیه كاتێك گه‌نجانی ئێمه دێنه شه‌قام گوایه له دژی مه‌رگ ئاهه‌نگ ده‌گێڕن، راستییه‌كه‌ی ئه‌وان به‌شداری له مه‌رگ ده‌كه‌ن، چونكه تێناگه‌ن ئه‌و بابه‌ته بۆ ئیتالی پێوه‌سته به كولتووره‌وه، فۆرمی باڵه‌خانه‌ی ئیتالی كه تایبه‌ته به‌ژیانی ئه‌و مرۆڤه‌وه وایكردووه رێیه‌كی نوێ دوور له مه‌ترسی بۆ هه‌ستی شادی بدۆزێته‌وه، ئه‌وان نایه‌ن شتێك بكه‌ن له ده‌ره‌وه‌ی كولتووری مرۆڤی ئیتالییه‌وه، وه‌ك ئه‌وه‌ی گه‌نجانی ئێمه راپ هه‌ڵده‌بژێرن، ئه‌وه‌ش نائومێدییه‌كی ترمانه له به‌تاڵی نه‌وه‌یه‌ك، بۆچی؟\nئیتالی له‌و ساته‌دا گۆرانییه‌كی ناسراوی خۆی هه‌ڵبژاردووه كه ده‌ڵێت (ئیتالیانۆ ڤێرۆ) واته ئیتالی راسته‌قینه، له گۆرانییه‌كه‌دا باس له‌كولتووری ئیتالی ده‌كات، بۆیه لاسایی كاری ئیتالی نه‌ك به‌كورد به ئه‌وروپیش ناكرێت، ئه‌و گه‌نجانه‌ش نموونه‌یه‌كی ناشیرینی ئه‌و كولتووره پێشان ده‌ده‌ن جا واز له‌و كوتله ڤایرۆسه بێنه كه هاتبوونه شه‌قام بۆ تووشبوون بۆ ئه‌وه‌ی نه‌خۆشیمان بۆ بڵاو بكه‌نه‌وه.\nپێداگیریی ئێمه له‌سه‌ر ئه‌و دۆخه كولتوورییه، پێوه‌سته به تێگه‌یشتنی كۆمه‌ڵناسییانه بۆ ئه‌و كۆمه‌ڵگه‌یه، باشترین نموونه‌ش گه‌ڕانه‌وه‌یه بۆ فیلمی ئیتالی (سینه‌ما پارادیسۆ) كاتێك سینه‌ماكه ده‌سووتێت، ئه‌لفریدۆ و توتی سینه‌ماكه له دیوارێكی گه‌وره ده‌ده‌ن و كاری پێده‌كه‌ن، وه‌ك ئێسته‌ی ئیتالیا، بۆیه ئه‌وه‌ی ئێسته ئیتالیا ده‌یكات، كولتووره‌كه‌ی به‌رهه‌می هێناوه، ئێسته‌ی ئێمه‌ش كولتووری گه‌ڕانه‌وه‌یه بۆ ماڵ، كولتووری گه‌ڕانه‌وه له 30 ساڵی رابردوو پێیان گوتین ماڵه‌كان ئارامه مه‌یه‌نه شه‌قام، بۆیه پێویستمان به ددانبه‌خۆگرتنه تا شه‌هره‌یارییانه ژیانمان لێ تاڵ نه‌بێت و رووبه‌ڕووی نائومێدی نه‌بینه‌وه له‌گه‌ڵ ژیان.


ژنێك له چوارقوڕنه زمانی مێرده‌كه‌ی ده‌بڕێت\nموضوع: ژنێك له چوارقوڕنه زمانی مێرده‌كه‌ی ده‌بڕێت 2013-01-08, 12:21 pm\n[color=blue]سه‌رچاوه‌یه‌ك له پۆلیسی رانیه رایگه‌یاند شه‌وی رابردوو ژنێك له چوارقوڕنه زمانی مێرده‌كه‌ی بڕیوه دوای ئه‌وه‌ی شه‌ڕ له‌نێوانیان روویداوه.\nسه‌رچاوه‌كه كه داوایكرد ناوی نه‌هێنرێت به ماڵپه‌ڕی "راگه‌یاند شه‌وی رابردوو ژنێكی ته‌مه‌ن 20 ساڵ كه خه‌ڵكی رۆژهه‌ڵاتی كوردستانه‌و دانیشتووی چوارقوڕنه‌یه زمانی مێرده‌كه 39 ساڵانه‌كه‌ی قرتاندووه دوای ئه‌وه‌ی مێرده‌كه‌ی به‌سه‌خۆشی چووه‌ته‌وه ماڵه‌وه‌و داوای سێكسی لێكردووه.\nهه‌روه‌ها وتی ئه‌و داوایه‌ی پیاوه‌كه له‌كاتێكدابووه كه ژنه‌كه ته‌نها هه‌شت رۆژه منداڵی بووه بۆیه ژنه‌كه‌ی ئه‌و داوایه‌ی ره‌تكردووه‌ته‌وه‌و گازی له زمانی مێرده‌كه‌ی گرتووه‌و قرتاندویه‌تی.[/color]\nسه‌رچاوه‌كه راشیگه‌یاند دواتر پیاوه‌كه گه‌یه‌نراوه‌ته نه‌خۆشخانه‌و ره‌وانه‌ی نه‌خۆشخانه‌ی فریاكه‌وتنی سلێمانی كراوه‌و ژنه‌كه‌ش له‌لایه‌ن پۆلیسه‌وه ده‌ستبه‌سه‌ركراوه.\nله‌لایه‌كی تره‌وه حمه‌د نیهاد، به‌ڕێوبه‌ری نه‌خۆشخانه‌ی گشتی ڕانیه به ، سه‌رله‌به‌یانی ئه‌مڕۆ، كه‌سێكیان له‌چوارقوڕنه‌وه هێناوه‌ته نه‌خۆشخانه‌كه‌یان كه یه‌ك له‌سه‌ر سێی زمانی قرتابوو.


گۆڕانکارییەک لە بڵاوکراوەکانی فەیسبووکدا دەکرێت\nکۆمپانیای فەیسبووک، گۆڕانکارییەکی لەنێو تۆڕەکەیدا کرد، ئێستاش ئەو گۆڕانکارییە بۆ بەکارھێنەرانی فەیسبووک، بەردەست کرد.\nئەمڕۆ شەممە 14/1/2017، کۆمپانیای فەیسبووک، گۆڕانکارییەکی لە بڵاوکراوەکانی نێو تۆڕی کۆمەڵایەتیی (فەیسبووک)دا کرد، کە لەمەوپاش ئەگەر ھاوڕێکەت پۆستەکەی دەستکاری کردبوو، ناتوانی لەسەر شاشە بیبنیت.\nپێشتر کاتێک ھاوڕێیەکت پۆستێکی لە فەیسبووکدا دەکرد، ئەگەر دوای چەند خولەکێکیش دەستکاری پۆستەکەی کردبا و ھەر شتێکی بۆ زیاد کردبا، لەژێر پۆستەکەی دەنووسرا (Edited)، ئەمەش واتای ئەوەیە کە دەستکاری کراوە، کە لەمەوپاش لەژێر ھیچ پۆستێک نانووسرێت (Edited).\nئێستا فەیسبووک ئەو تایبەتمەندییەی گۆڕیوە، کە ئەگەر ھاوڕێیەکت دەستکاری پۆستەکەی کردبێت، بۆ زانینی کاتی دەستکاریکردنەکە، پێویستە دوگمەی سەر پۆستەکە دابگریت، پاشان (View edit history) لێ بدە، بەمەش دەزانی ھاوڕێکەت کەی دەستکاری پۆستەکەی کردووە، کە پێشتر کاتی ھەموو دەستکاریکردنەکانی پیشان نەدەدایت، بەڵام لەمەوپاش دەتوانی ببینیت.\nحه‌مه په‌رێشان 14/01/2017 - 09:55 بڵاوکراوەتەوە لە تەكنۆلۆژیا


راگەیاندنێ خولی چوارەمی راهێنانی پێداگۆجی 2020-2021 | Salahaddin University-Erbil\nراگەیاندنێ خولی چوارەمی راهێنانی پێداگۆجی 2020-2021\nMay, Sunday 16, 2021\nسەنتەری راهینانی پێداگۆجی و پەرەپێدانی ئه كادیمی زانکۆی سه لاحه دين- هەولێر راگەیاند نێ خولی جواره مى راهێنانی پێداگۆجی ده كات. بۆ ئەم مەبەستە ئاگاداری سەرجەم هەڵگرانى بروانامەی ماستەر و دکتۆرا دەکەین, ئه وانه ى خوازيارى به ده ستهينانى نازناوى زانستين کە ئاره زووى بەشداری كردنيان هه يه لە خولی پێداگۆجی، ده توانن ناويان تۆمار بكه ن له ريگاى لینکى فۆڕمى ئه لکترونى (Online Application). دوا روژ بۆ تومار کردن 29/05/2021 .\nبۆ هه نگاوى یه که م پێشکه شکار ته نها پیوسته فۆڕمى ئه لکترونى پڕ بکاتەوەو پێویستە ئەو دۆکیومێنتانەى خوارەوه دا ئامادە بکات لە فایلێکدا. پاش تەواو بونى ماوەى پێشکە شکردن لیستى ناوى وەرگیراوان لە خول بلاو دەکرێته وه، دواتر به شداربووان پێوستە سەردانى (سەنتەری ئيبن سینا) بکەن له زانکۆی سەلاحەدين کە دەکەوێتە تەنیشت (کۆلێژی زانستە سیاسیەکان لە ڕێگای کەرکوک) بۆ رادەست کردنى دۆکیومێنتەکان.\nپێداویستی و رێنمایی خۆ تۆمارکردن لە خولی پێداگۆجی:\nیەکسانکردنی هەمیشەیی دوا بڕوانامەى (ماستەر یان دکتۆرا ) بۆ ئەو بەڕێزانەی خوێندنیان لە دەرەوە تەواو کردووە.\nبڕوانامەی توانستی زمانی ئینگلیزی / یەک کۆپی ڕەنگاوڕەنگ (پێویستە پەسەندکراو بێت ) که 3 سى ساڵ بە سەر بڕوانامەکە تێپەڕ نه بووبیت لە روژى دەستپیکردنى خول. تکایە سەیرى (زانیارى بڕوانامەی توانستی زمانی ئینگلیزی) بکه ن لەخوارەوە بوو زانیارى ته واو ده رباره ى مه رجه کانى بڕوانامەی توانستی زمانی ئینگلیزی.\nپسولەی (وصل) ی نرخی بەشدارى کردن لە خولەکە (لە بەڕێوەبەرایەتی دارایی زانکۆی سەلاحەدین وەردەگیرێت) کەبرى به شدارى کردن له خول ( 600,000) هەزار دینار. (پاش دەرچوونى لیستى ناوى وه رگیراوان له خول)\nپڕکردنەوەی فۆڕمی پێشکەشکردن (فۆڕمی زانیاری پێشکەشکار). ( لە خواروە دایبەزێنە و پری بکەوە و پرێنتی بكه ( چاپ) لە گەڵ گشت پیداویسته یه کانى تر پێشكەش بكرێت) ( پاش ده رچوونى لیستى ناوى وهرگیراوان له خول)\nتکایه له کاتى خۆ تۆمارکردن پێوسته گشت دوکیومه نته کان به وێنه ى ره سه ن بینن , ته نها بۆ به دواداجون. ( پاش ده رجوونى لیستى ناوى وه رگیراوان له خول)\nتکایه پیوسته ره چاوى رینمایی ته ندروستى بکریت له دانانى ( په نجه وانه وکه مامه) له کاتى سه ردانیکردنى سه نته ر.\nتکایه ئاگادار بن که هێج مامه له ک وه رناگیریت له پیشکه ش کار ئه که ر هاتوو وکه م وکورى ( نقصی) هه بێت.\nلیستى ناوى وه رگیراوان له خول له سه ره تاى مانكى حوزيران 2021 بلاو ده کرێته وه , له باش ووردبينى كردنى كشت دوكيومينته كان .\nتکایه ئاکادار بن ته نها ( 40 ) به شداربوو وه رده گرێت, واتا فورمی اونلاین راده وستێت که ژماره ى به شداربووان گه یشته ( 40) به شداربوو.\nبه روارى ده ست پیکردنى خول وکاتى وانه کان دواتر بلاو ده کرێته وه.\nزانیارى بڕوانامەی توانستی زمانی ئینگلیزی 441.15 KB


کوردیپێدیا - فەرماندەی هەپەگە لە ناوچەی بۆتان هۆشداری دایە دانیشتوانی گوندی ئۆسیان\n📝 فەرماندەی هەپەگە لە ناوچەی بۆتان هۆشداری دایە دانیشتوانی گوندی ئۆسیان | پۆل: بەڵگەنامەکان | زمانی بابەت: 🏳 کوردیی ناوەڕاست\nلە راگەیێنراوەکەی فەرماندەی ناوچەی بۆتانی هەپەگەهەپەگەدا هاتووە:\nدەولەتی داگیرکەری تورک لەم قۆناغەدا لە دژی گەلی کورد سیاسەتی پشتگوێخستن و لەناوبردن بەڕێوە دەبات. ئامانج تەنها گەلی کورد نیە، بەڵکو هاوکات مێژوو و سروشتی کوردستانیش دەکاتە ئامانج. لە بۆتانیش بارەگا و رێگای نوێی سەربازی دروست دەکات. ئەم هەنگاوانە بە مەبەستی لەناوبردنی مێژووی ناوچەکەیە. ئەم ناوچەیە نەک تەنها بۆ گەلی کورد، بەڵکو بۆ گشت گەلانی ناوچەکە گرنگە.\nئێمە وەکو گەریلاکانی بۆتان قوربانی چی دەبێت با ببێت، لە بەرامبەر ئەم خیانەتە تێدەکۆشین و رێگە نادەین دوژمن بگات بە ئامانجەکانی. هەر وەکو چۆن وابەستەی بەڵێنەکانمانین کە داومانە بە شەهیدان و گەلەکەمان، بە هەمان شێوە لە ئێستاش بە دواوە لەسەر بەڵێنەکانمان دەمێنینەوە.\n 📡 ماڵپەڕ | 🏳 کوردیی ناوەڕاست | ماڵپەری ئەی ئێن ئێف نیوز - 02-08-2020\n➕ ئەم بابەتە لەلایەن: (رۆژ هەژار)ەوە لە: Aug 4 2020 11:44AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 7 2020 1:34PM باشترکراوە


ترەمپ : ئەمریکا نزیکە لە دۆزینەوەی ڤاکسینی کۆرۆنا\n26/2/2020 12:07 AM\nسەرۆک کۆماری ویلایەتە یەکگرتووەکانی ئەمریکا، دۆناڵد ترەمپ، لە ڕاگەیندراوێکدا باس لەوە ئەکات کە ناوەندە توێژینەوەکانی وڵاتەکەی هەوڵی زۆریان داوە بۆ بەرهەمهێنانی ڤاکسینێک لە دژی ڤایرۆسی کۆرۆنای نوێ و لەم ئامانجەش نزیک بوونەتەوە.\nلە ڕاگەیندراوەکەدا ترەمپ ئەڵێت: لام وایە دۆخەکە بەرەو ئەوە ئەڕوات کە کۆنتڕۆڵ بکرێت، من حەز ئەکەم باسی وڵاتەکەی خۆم بکەم، لێرە و لە ئەمریکا لە ژێر کۆنترۆڵ‌دایە، بەڵام ئێمە وڵاتێکی بازرگانین و لەگەڵ زۆربەی وڵاتان بازرگانیمان هەیە و کەوابوو حەز ئەکەین ئەوانیش تەندروست و خۆشحاڵ بن.\nدۆناڵد ترەمپ هەروەها ئاماژەی بەوە کرد کە بڕە پارەیەکی زۆریان خەرج کردووە و داوای تەرخان کردنی 2 ملیار و 500 میلیۆنی‌تریان کردووە تا بۆ هەموو ئەگەرێکی نەخوازراو ئامادە بن. ئەو وتی لەگەڵ شی جینگ پینگی سەرۆکی چینیش پەیوەندی گرتووە و لە ئێستادا چین زیتر لە هەمیشە لە کۆنتڕۆڵ کردنی ئەم ڤایرۆسە نزیک بۆتەوە و چینییەکان لە ژیرانە کاری لەسەر ئەکەن.\nلە کۆتاییدا سەرۆککۆماری ئەمریکا باسی ئەوی کردووە کە ژمارەیەکی کەم لە ئەمریکا تووشی ئەم ڤایرۆسە بوون بەڵام دۆخی تەندروستیان جێگیرە و بەرەو باشتر بوون ئەچن.


له رووداوێكى ته‌قه‌كردندا چه‌ندین كه‌س بوونه قوربانى\nهەواڵ / جیهان :: 03/08/2019 :: 729 جار بینراوە\nئه‌مشه‌و شه‌ممه 3ى ئاب، له یه‌كێك له مۆڵه‌كانى شارى ئێل پاسۆ له ویلایه‌تى ته‌كساس كه‌سێك ته‌قه‌ی كردووەو به‌هۆیه‌وه لانیكه‌م 18 كه‌س بوونه‌تە قوربانى، پاريزگارى ئه‌و شاره‌ش ده‌ڵێت: "سێ گومانلێكراو ده‌ستگیركراون".\nرووداوه‌كه كه‌مێك له‌مه‌وبه‌ر له یه‌كێك له مۆڵه‌كانى ناوه‌ندى شارى ئێل پاسۆ له ویلایه‌تى ته‌كساس روویداوە، كاتێك كه‌سێك له‌ناوه‌ڕاستى ئه‌و مۆڵه‌دا ده‌ستى به ته‌قه‌كردن كردووە به‌ناو هاووڵاتیاندا به‌شێوه‌یه‌كى هه‌ڕه‌مه‌كى.\nئینڕیكى كاستیلۆ، به‌ڕێوه‌به‌رى پۆلیسى شارى ئێل پاسۆ له كۆنگره‌یه‌كى رۆژنامه‌وانیدا له‌به‌رده‌م په‌یامنێرانى وڵاته‌كه‌ى ورده‌كارى رووداوه‌كه‌ى خسته‌ڕوو وتى: "به‌هۆى رووداوه‌كه‌وه 18 كه‌س بوونه‌ته قوربانى، برینداره‌كان ره‌وانه‌ى نه‌خۆشخانه كراون، بەڵام تائێستا ژمارەی تەواوی کوژراوەکان نەزانراوە".\nهاوكات دى مارگۆ، پاریزگارى ئێل پاسۆ، له‌باره‌ى رووداوه‌كه‌وه وتى: "سێ كه‌سى گومانلێكراو به‌تۆمه‌تى رووداوه‌كه ده‌ستگیركراون".\nله‌گه‌ڵ هه‌موو ئه‌مانه‌دا تائێستا نه پۆلیس و نه پارێزگارى ئه‌و شاره، ئاماده‌نین ناسنامه‌ى ته‌قه‌كه‌ره‌کە و هیچ زانیارییه‌ك له‌باره‌یه‌وه بخه‌نه‌ڕوو، ئایا ده‌ستگیركراوه یان نا؟.\nپێداچوونەوە بڵاوکردنەوە: ئیحسانی مەلا فوئاد


ژیان | کوردستان | سەرجەم مزگەوتەکانى سلێمانى و هەولێر بەمەرج دەکرێنەوە\nلاهور شێخ جەنگی خەڵاتی خوێندکارە یەکەمەکانی سلێمانی دەکات\nسەرجەم مزگەوتەکانى سلێمانى و هەولێر بەمەرج دەکرێنەوە\n2020-07-25 | 814 جار خوێندراوەتەوە\nدواى داخستنیان بڕیارە ئەمڕۆ سەرجەم مزگەوتەكانی سلێمانی و هەولێر تەنها بۆ نوێژە فەڕزەكان بکرێنەوە، بەڵام نوێژی هەینى و جەژن لە مزگەوتەكان بەڕێوەناچێت .\nزانایانی ئایینی كەركوك داوای كردنەوەی مزگەوتەكان دەكەن\nژیان وردەكاری شێوازی كردنەوەی مزگەوتەكان لە سلێمانی ئاشكرادەكات\nفەرەیدون غەریب، بەڕێوەبەرى گشتى ئەوقافى سلێمانى بە (تۆڕى هەواڵى ژیان)ى راگەیەند، بە جێبەجێکردنى ڕێنماییە خۆپارێزیەکان، لە ئەمڕۆ شەممە 25ى تەمموزى 2020، بە فەرمى دەرگاى سەرجەم مزگەوتەکانى سلێمانى بە ڕووى نوێژ خوێناندا دەکرێتەوە.\nوتیشى، کردنەوەى دەرگاى مزگەوتەکان تەنها بۆ ئەنجامدانى نوێژە فەرزەکانە و بەڵام لە یەکەم ڕۆژى جەژندا بە بڕیارى وەزارەتى ئەوقاف نوێژى جەژن ناکرێت،\nئاماژەى بەوەشکرد، کردنەوەى مزگەوتەکان بە جێبەجێکردنى ڕێنماییە تەندروستى و خۆپارێزیەکانى کۆرۆنا دەبێت، هەر مزگەوتێکیش رێنماییەکان جێبەجێنەکات دایدەخەن، لە رێگەى تیمەکانى پشکنینى تەندروستى چاودێرى مزگەوتەکان دەکرێت.\nروونیکردەوە، مزگەوتەکانى ناو بازاڕ کە نزیکەى 35 مزگەوتە نابێت بەهیچ شێوەیەک نوێژى جەماعەتى تێدا ئەنجام بدرێت، چونکە خەڵکێکى نەناسراو دەچنە مزگەوتەکان ئەوەش مەترسیدارە بۆ بڵاوبوونەوەى کۆرۆنا، بەو هۆیەوە مزگەوتەکانى ناوبازاڕ تەنها دەستنوێژى تێدا هەڵدەگێرێت و تەوالێتەکانى دەکرێنەوە.\nلە سنورى پارێزگاى سلێمانى نزیکەى هەزار و 500 مزگەوت هەیە و دواى بڵاو بوونەوەى ڤایرۆسى کۆرۆنا بە بڕیارى حکومەت دەرگاى سەرجەم مزگەوتەکان داخران، لە چوارچێوەى رێکارە خۆپارێزیەکان لە ڤایرۆسى کۆرۆنا.\nهاوکات لاى خۆشیەوە سدیق کەپرانی، بەڕێوبەری گشتیی ئەوقافی ھەولێر بە (تۆڕى هەواڵى ژیان)ى راگەیاند، هەر ئەمڕۆ سەرجەم مزگەوتەکانی سنووری پارێزگای ھەولێر، بەڕووی نوێژخوێنان دەکرێنەوە. بەڵام، بە مەرج و ڕێنمایی تەندروستی .\nوتیشى، دەبێت نوێژخوێنان پابەندی ڕێنماییە تەندروستییەکان بن و دەمامک و دەستکێش ببەستن.\nلەبارەى وتارى هەینى و نوێژى جەژن ناوبراو وتى، وتاری ھەینی بۆ کاتێکی نادیار دواخراوە و نوێژی جەژنیش ناکرێت، بەڵام، ئەگەری گۆڕانکاریش ھەیە.\nئەمە لەکاتێکدایە دوای بڵاوبوونەوەی ڤایرۆسی کۆرۆنا و قەدەغەکردنی ھاتوچۆ، دەرگای مزگەوتەکان داخران، بەڵام دواتر بەڕەچاوکردنی دۆخەکە و ڕێککاری تەندروستی مزگەوتەکان کرانەوە و دواتر داخرانەوە.


چلەی ئیمام حوسێن\nزیاتر لە 1378 ساڵی ته‌واو به‌سه‌ر شه‌هیدكردنی ئیمام حوسێندا تێپه‌ڕ بووە، كه‌چی هێشتا لای شیعه‌كان تازێ و سنگ كوتین و قژ ڕنین بۆ ئه‌م ماجەرایە، ئه‌ڵێی بۆ كه‌سێكه كه هێشتا خوێنه‌كه‌ی وشك نه‌بووبێته‌وه‌و كفنه سپییه‌كه‌ی زه‌رد نه‌كردبێت!\nحوسێن، كوڕی ئیمام عه‌لی ئامۆزا و فاتمه‌ی كچه نازداری پێغه‌مبه‌ری ئیسلامه، له ساڵی 61 ك/680 ز، گفت و به‌ڵێن و نامه‌ی پێداگری په‌یتاپه‌یتای 12 هه‌زار كه‌س له‌خه‌ڵكی کوفەو باشوری عێراق شاری مه‌ككه‌ی پێ به‌جێهێشت و به‌هیوای روخاندنی ده‌سه‌ڵاتی یه‌زیدی كوڕی موعاویه رێگای وشك و پڕ مه‌ترسیی كه‌ربه‌لای گرته‌به‌ر، كه‌چی كاروانه‌كه‌ی به‌كوژرانی خۆی و ده‌یان كه‌سیتری خێزانه ناوداره‌كه‌ی كۆتایی هات.\nله‌رۆژی عاشورادا (10 موحه‌ڕه‌م) سه‌ری بڕاوی ئیمام حوسێن برایه به‌رده‌ستی والی كوفه‌ی ئومه‌وییه‌كان: ئیبن زیاد، ئه‌ویش وه‌كو دیاریی هه‌واڵه‌ی شام و یه‌زیدی كوڕی موعاویه‌ی كرد كه به‌تۆپزی و له‌ژێر هه‌ڕه‌شه‌ی شمشێردا حوكمی جیهانی ئیسلامی ئه‌وكاتی ده‌كرد، لەدوای چل رۆژ سەری بڕاو گەڕێنرایەوە بۆ کەربەلاو سەردانی گۆڕەکەی لەم رۆژەدا بوو بەدەرفەتێکیتر بۆ شیوەن.\nجگه له ئیمام حوسێن، له‌عاشوردا 72 كه‌سیتر له‌بنه‌ماڵه‌ی پێغه‌مبه‌ر (ئال وبه‌یت) له‌ده‌شتی كه‌ربه‌لا بێكه‌س كوژ كران ( له‌نێویاندا 4 كوڕو 4 براو 10 برازای حوسێن هه‌بوون)، كه‌چی تاقه كه‌سێك له 12 هه‌زار پشتیوانه گریمانكراوه‌كه‌ی عێراق به‌ده‌میانه‌وه نه‌چوون.\nبه‌ر له‌وه‌ی ئیمام حوسێن ئه‌م بزوتنه‌وه‌یه به‌رپابكات، داكۆكیكردن له‌مافی ئال وبه‌یت له‌حوكمڕانی، ته‌نها تیۆریاو قسه‌ی سه‌ر زاربوو، به‌ڵام له‌دوای ماجه‌را پڕ له‌كاره‌ساته‌كه‌ی عاشورا له‌بیابانی كه‌ربه‌لا، ئه‌م تیۆریایه له‌گه‌ڵ خوێن و فرمیسكدا ئاوێته بوو، ئه‌مه‌ش وایكرد هه‌ندێك كه‌س بەسەرهاتی حوسێن به‌چیرۆكی مەسیحیانەی پێغەمبەر عیسا بچوێنن كه تێیدا مەسیح له‌پێناوی شوێنکەوتوانیدا گیانی خۆی بەخت دەکات.\nله‌دیدی شیعه‌كاندا شۆڕشه‌كه‌ی ئیمام حوسێن لوتكه‌و ترۆپكی ئازادیخوازی و هه‌وڵی به‌رپاكردنی دادگه‌رییه نەک لەعێراق و نیوەدورگەی عەرەب بەڵکە لەسەرانسەری جیهان، كه‌چی به‌لای سوننه مەزهەبییەکانەوە، زیاتر له‌سه‌ركێشییەکی ناوه‌خت و بێ ئاماده‌كاریی به‌ڕوی ده‌سه‌ڵاتێكی زۆردار دەچێت. له‌نێوان ئه‌م دوو لێكدانه‌وه‌یه‌شدا كه‌س گومانی له‌وه نییه عاشورای 61 كۆچی شوێنكه‌وتوانی ئیسلامی كرده دوو به‌ره: یه‌كێك شیعه‌و شه‌یدای ئه‌م جوامێره‌ی ئالوبه‌یت و ئه‌ویتر سوننه‌ی ناڕازی له‌كات و ساتی هه‌نگاوه‌كه‌ی حوسێن.\nسوننه‌كان هەمیشە تانه‌ی ئه‌وه له‌شیعه‌كانی عێراق ده‌ده‌ن كه هه‌ر خۆیان گفتی سه‌رخستنیان به‌ئیمام حسێن داو هه‌ر خۆشیان به‌پشت تێكردنی له‌كاتی ته‌نگانه، رێگایان بۆ کوشتنی چۆڵ کرد، خێرە ئێستا له‌عاشوراو چلەدا به‌كوڵ شیوه‌نی بۆ ئه‌گیڕن و ئه‌گرین؟! رەنگە باشترین کەس کە وەڵامی ئەم پرسیارەی دابێتەوە خومەینی بێت کە ده‌ڵێت هه‌زاران ساڵه چرای شیعه‌گه‌رێتی له‌سایه‌ی عاشوراوە ڕووناكه‌و گریان و سنگ كوتینی ئه‌م رۆژانه نه‌یانهێشتوه شیعه‌گه‌ری بپوكێته‌وه‌و به‌جه‌ورو سته‌می ده‌سه‌ڵاتدارانی سوننه له‌ناو بچێت.


دەیان کەس بە هۆی رووداوی هاتوچۆ لە رۆژهەڵاتی کوردستان گیانیان لە دەستداوە – زاگرۆس پۆست\nماڵەوە / کوردستان / دەیان کەس بە هۆی رووداوی هاتوچۆ لە رۆژهەڵاتی کوردستان گیانیان لە دەستداوە\nیه‌ك شه‌ممه 29 تشرینی دووه‌م 2015\tکوردستان, کۆمەڵایەتی, هەواڵ 101 جار خوێنراوه‌ته‌وه\nکۆمەڵناسێک لە پەیجی فیس بوکی تایبەت بە خۆی دەڵێت: خەڵک دەبێ خۆیان دەست بە کار بن و رێکخراویەک دابمەزرێنن و تێبکوشن بە پێی توانای خۆیان توێژینەوە لەمبارەوە ئەنجام بدەن و بەدامەزراندنی رێکخراوی مەدەنی هەوڵ بۆ کەمکردنەوە و دوزینەوەی رووداوەکانی هاتووچۆ بدەن.\nراستە کە جادەکان خراپ و “استاندارد” نییە. راستە زۆربەی ماسینەکان ئەمنیەتیان نییە، بەڵام دەبێ قەبولی بکەین کە فەرهەنگی رانندگیش کاریگەری لەسەر ئەم دۆخە هەیە. رێکخراو یان ئەنجومەنێک دەتوانێت لەمبارەوە کاریگەری ئەرێنی لەسەر رووداوی هاتووچۆ دابنێت.\nلە 10 رۆژدا لە شەقامەکانی سەقز 14 کەس گیانیان لە دەستداوە. ئەم رووداوە خوێناویانە لەم پایزەدا دووبارە و چەندبارە بوونەتەوە. ئامارەکان دۆخێکی نەگونجاو لە شەقامەکانی رۆژهەڵاتی کوردستان نیشاندەدەن.


هه‌ڵه‌يل ره‌سانن كوردی - شـه‌فـه‌ق نيـوز\nهه‌ڵه‌يل ره‌سانن كوردی\nله شوون داگيركردن موسڵ له ١٠/ ٦ و دوياخريش چه‌سپانن جه‌نگيگ ناڕه‌وا له‌بان كوردستان، ئه‌وه‌ك له مه‌يدانه‌گه ئاماده نه‌وی ئه‌و شيوازه بوی له ره‌سانن ك ئاماژه وه‌پی كرديم و ده‌زگايه‌يل جياواز ره‌سانن له هه‌رێم كوردستان و عراق نه‌ك هه‌ر نه‌تويه‌نستن ئه‌ركه‌يل نيشتمانی جوور خواست جيوه‌جی بكه‌ن، به‌ڵكوو بڕيگيش له‌ليان بوينه خه‌ت گه‌رم ره‌سانن و بڵاوكردنه‌وه‌ی ئه‌و ڕخ و مه‌ترسيه ك داعش جوور هيزيگ به‌ربه‌ری خوازيار بوی له‌و ڕيه‌و شكه‌ست وه نه‌ياره‌يلی باريد جوور ئه‌وه‌ك له شكه‌ستهاوردن سوپای عراقی كه‌فته وه‌رچه‌ومان.\nبڕيگ له كه‌ناڵه‌يل ئاسمانی ئيمه ئيسه‌يش ك راپۆرت له‌بان داعش ئاماده ئه‌كه‌ن، نه‌ف له‌و ڤيديۆيه‌يله وه‌رگرن ك ره‌سانن ده‌وڵه‌ت خه‌لافه‌ته‌گه‌ی به‌غدادی له توێته‌ر بڵاوی ئه‌كه‌نه‌و له وه‌ختيگ ك دژ وه هيزه‌يل پێشمه‌رگه جه‌نگ ئه‌كه‌ن!.\nله سه‌ره‌تای رويداگه‌يله‌و يه‌كيگ له سايته‌يل باوه‌تيگ داناويد له‌ژير ناونيشان "شيره‌گه‌ی داعش"، ك له‌ی باوه‌ته باس له چالاكی پياوكوشيگ داعش كردياد ك چوين له زيندان هه‌يوايه‌و چوين وه دڕنده‌يی مه‌ردم كوشتگه.\nركابه‌ری ناونی ميديايه‌يل حزبی و باسكردن لايه‌نيگ له‌وه‌خت رزگاركردن يا له‌ده‌سداين شوونيگ له به‌ره‌يل جه‌نگ هويچی له به‌رژه‌وه‌ندی قوناغه‌گه نيه، ئه‌يانه گشتيان له‌لايگ و كيشه‌ی بودجه‌يی و بی مووچه‌يی هه‌رێم كوردستان له ئاكام ناكووكيه‌يلی وه‌ل حكوومه‌ت ناوه‌ند له‌لايگ تره‌و ك وه‌شيوه‌يگ فريه ناوه‌رپرسانه‌وه له‌لايه‌ن بريگ له ميديای كورديه‌و هه‌ڵسووكه‌فت وه‌ليا ئه‌كريه‌يد و بار گرانيگ دروس كردگه له‌بان ده‌روين مه‌ردم مووچه‌خوه‌ر.\nئيسه‌يش گشت ناوچه‌گه كه‌فته‌سه وه‌ر ئاگر جه‌نگ و ئه‌وه‌ك كورد بڕيه‌سه‌ی قوناغ كه‌ميگه له‌و ئه‌گه‌ره‌يله ك له ئاكام جه‌نگه‌گه هاته‌سه وجوود، ك بايه‌سه له‌بان ميديای كوردی و ده‌زگايه‌يل ره‌سانن كوردستان وه جوانی ئاگادار قوناغ ئاينده بوون نه‌ك هه‌ڵه‌يل گوزه‌يشته دوباره‌وه بكه‌ن.


1. ژووری نووستنی شاژنی بەریتانی ئەلیزابێز : ئەم ژوورە لە كۆشكی بێكینگهامە ژمارەیەكی زۆری پاسەوان لەوێدا پارێزگاری لێدەكەن و ڕێگە نادرێت هیچ كەسێك سەردانی بكات.\nئه‌م بابه‌ته 1443 جار خوێنراوه‌ته‌وه


مەسرور بارزانی لە ئیمارات گەڕایەوە - تۆڕی میدیایی خەڵک\nسەرۆكی حكومەتی هەرێمی كوردستان، دوای سەردانەكەی بۆ میرنشینی یەكگرتووی عەرەبی (ئیمارات)، ئێوارەی ئەمڕۆ چوار شەممە 26ی كانوونی دووەمی 2022، گەیشتەوە هەولێر.\nبەپێی ڕاگەیەنراوێكی حكومەتی هەرێمی كوردستان، مەسرور بارزانی، سەرۆكی حكومەتی هەرێمی كوردستان، لە ئەبوزەبی پایتەختی میرنشینی ئیمارات لەگەڵ شێخ محەمەد بن زاید ئال نەهیان، جێنشینی ئەبوزەبی و جێگری فەرماندەی باڵای هێزە چەكداران و ژمارەیەك بەرپرسی باڵای ئیمارات كۆبۆتەوە.\nهەر بەپێی ڕاگەیەنراوەكە، لە كۆبوونەوەكاندا هەردوولا گفتوگۆیان لەسەر بەهێزكردنی پەیوەندییەكانی نێوان هەرێمی كوردستان و عێراق لەگەڵ ئیمارات كردەوە، بەتایبەتیش لە بوارەكانی ئابووری و وەبەرهێنان و گەشەپێدانی مرۆیی، كە خزمەت بە كەرتی گەشەپێدان و بنیاتنان دەكات.\nسەرۆكی حكومەتی هەرێمی كوردستان، لە دیدارەكاندا، تیشكی خستە سەر پرۆسەی سیاسی لە عێراق و پێشڤەچوونەكانی ناوچەكە و ڕۆژهەڵاتی ناوەڕاست و گرنگی هەوڵ و هەماهەنگیی زیاتر بۆ دابینكردنی پشتیوانی ئاشتەوایی لە ناوچەكە و داهاتوویەكی باشتر لەسەر بنەمای پێكەوەژیانی ئاشتییانە.\n١٥ خولەک ڕێکردنی ڕۆژانە ڕەنگە لە هەموو لایەنێکەوە جەستەت بگۆڕێت\nخەڵك – شێخ خەلیفە بن زاید ئال نەهیانی سەرۆكی ئیماڕات كۆچی لە تەمەنی 74 ساڵیدا كۆچی دوایی كرد و لە ئەمڕۆ هەینیەوە ماوەی سێ ڕۆژ پشوو ڕاگەیەنراو 40 رۆژیش…\n14 نیسان 2022 6.15 pm\nخەڵك – سەرۆكی حكومەتی هەرێم لەگەڵ وەزیری پەروەردەی حكومەتی عیراق كۆبوەوە و دەربارەی پرۆسەی خوێندن و پەروەردە…\n10 کانونی دووهەم 2022 7.45 pm\nخەڵك – سەرۆكی حكومەتی هەرێمی كوردستان ڕایدەگەیەنێت، نەوت بە شێوەیەكی ڕوون و شەفاف دەفرۆشین و بازرگانی لە خاڵە…


قوباد تاڵەبانی: ئێستا لێکتێگەیشتن لە هەموو كات زیاترە لەگەڵ بەغدا\n06:26 - 23/05/2020\nلە رووداوێکی هاتوچۆدا کەسێک گیانیلەدەستدا\nجێگری سەرۆکی حکومەتی هەرێم ڕایگەیاند لە ئێستادا لێکتێگەیشتن لەهەمووکات زیاترە لەگەڵ کابینەکەی مستەفا کازمی و گەشبینن بە گەیشتن بە رێکەوتن.\nقوباد تاڵەبانی جێگری سەرۆکی حکومەت لە پەیامێکدا کە بەبۆنەی هاتنەوەی جەژنی ڕەمەزانەوە بڵاویکردۆتەوە، ڕایگەیاندوە، حكومەتی هەرێم،بە هەموو توانایەوە، لە هەوڵدا دەبێت بۆ دابینکردنی مووچە و چارەسەركردنی ڕیشەیی ئەم كێشەیە.\nدەشڵێت" لەم پێناوەشدا كاری پێویستمان كردوە بۆ رێككەوتنی گشتگیر و دادپەروەرانە لەگەڵ حکومەتی ناوەند".\nجێگری سەرۆکی حکومەت ئاماژەی بەوەشکردوە، دانوستانەكانمان لەگەڵ بەغدا چڕتر کردۆتەوە بۆ چارەسەرکردنی بەشی زۆری کێشە هەڵپەسێردراوەکان.\nقوباد تاڵەبانی باسی ئەوەشیکردوە، لەدوای 2014 وە گیرۆدەی جۆرەها قەیران بووین، بەڵام هیچ كات بێخەم نەبووین و هەموو دەرفەتەكانمان قۆستۆتەوە بۆ چاكسازی و خاوكردنەوەی گرژییە سیاسییەكان و لەڕێی یەکگرتوویی کابینەی پێشووی حکومەتی هەرێمی کوردستان، توانیمان قەوارەی هەرێمەکەمان بپارێزین و لەکێشەی ناوخۆیی بەدووری خەین.\nجێگری سەرۆکی حکومەت ڕاشیگەیاندوە لەئێستاشدا وێڕای خەمی دابینكردنی مووچە، ئەرك و خەمی حكومەت بونیادنانی ژێرخانی ئابوری و دابینکردنی خزمەتگوزاری شایستە و چاکسازی و نەهێشتنی گەندەڵییە، ئەم هەنگاوانەش بەبێ دروستکردنی متمانە سەرناگرێت، نابێت دەرفەتەکان بە هۆی ململانێی ناتەندروست و بارگرژی سیاسییەوە لەكیس بدەین، پێویستمان بە دروستکردنەوەی تەباییە لەنێوان لایەنەکانی پێکهێنەری حکومەت، لەنێوان حکومەت و هاوڵاتیان، لەنێوان حکومەت و کەرتی تایبەت و دواجاریش لەنێوان هەرێم و بەغدا.\n458 جار خوێندراوەتەوە


ناوخۆیی – Page 13 – تۆڕی میدیایی خەڵک\nناوخۆیی3 ساڵ پێش ئێستا\nبرایه‌تی چوار یاریزانی بۆ خولی عێراق هێنایه ڕیزه‌كانی\nخه‌ڵک سپۆرت – ئارام سه‌ردار له‌پێناو دروستكردن و گه‌یشتن به پێكهاته‌یه‌كی تۆكمه بۆ یارییه‌كانی خولی پله‌یه‌كی عێراق و جامی عێراق، ده‌سته‌ی كارگێری یانه‌ی برایه‌تی گرێبه‌ستی له‌گه‌ڵ...\n(کێیه و چی پێده‌کرێت؟) یه‌کێتی تۆپی پێی عیراق ڕاهێنه‌ری نوێی به میدیاکان ناساند\nخه‌ڵک سپۆرت ئه‌مڕۆ به‌فه‌رمی، یه‌کێتی تۆپی پێی عیراق سریچکۆ کاتانیچی سلۆڤینی وه‌ک راهێنه‌ری نوێی هه‌ڵبژارده‌ی “شێره‌کانی رافیده‌ین”ی به میدیاکان ناساند. پاش ئه‌وه‌ی یه‌کێتی تۆپی پێی عیراق...\nخه‌ڵک سپۆرت – شه‌ماڵ چۆمانی دوای یارییکردنی لە یانەی چۆمان بۆماوەی پێنج ساڵ، سیاکۆ مستەفا بەگرێبەستێک بۆ ماوەی یەک وه‌رز ڕووی لە یانەی ئاڕاڕات کرد. سیاکۆی...\nهه‌رێز جه‌مال یاریزانێكى هه‌ڵبژارده‌ى عێراق بۆ یارییه‌كانى گۆره‌پان و مه‌یدان له پاڵه‌وانێتى گۆره‌پان و مه‌یدانى یارییه‌كانى ئاسیا مێژووى تۆماركرد. ئه‌مرۆ له ركابه‌رییه‌كانى گۆره‌پان و مه‌یدان له...\nخه‌ڵک سپۆرت لە ڕۆژی جیهانی لاواندا چەندین مەراسیم و ئاهەنگی جیا جیا بەوبۆنەیەوە ڕێكخرا، لە شاری چەمچەماڵ لەلایەن سەنتەری گەشەپێدانی لاوان، خەڵاتی لاوی ساڵ بەخشرایە نووسەر...\nخه‌ڵک سپۆرت سڤین گۆران ئیریکسۆنی ڕاهێنه‌ری سویدی ناودار له‌وه‌رگرتنی پۆستی راهێنه‌رایه‌تی هه‌ڵبژارده‌ی عیراق نزیکبۆته‌وه. تۆڕی “سکای سپۆرت”ی به‌ریتانی له‌زاری سه‌رچاوه‌کانیه‌وه ئاشکرای کردووه، له‌ئێستادا گفتوگۆیه‌کی چڕوپڕ له‌نێوان...\nخەڵک سپۆرت -محمد اسماعیل یاریی مشتەکۆڵە (بۆکسێن) یەکێکە لە وەرزشە ناودار و مێژوییەکان و ساڵانە لەجیهاندا بەرامبەر ملیۆنەها دۆلار پاڵەوانان رووبەروی یەکتر دەبنەوە، سەدان هەزار هاندەر...\nخه‌ڵک سپۆرت/ یه‌کێتی تۆپی پێی کوردستان ئه‌مڕۆ شه‌ممه 2018/6/23 به ئاماده‌بوونی سه‌رۆك و جێگر و سه‌رجه‌م ئه‌ندامه‌كانی یه‌كێتی تۆپی پێی كوردستان، كۆبوونه‌وه‌ی ئاسایی خۆی به‌ست و...\nناوخۆیی4 ساڵ پێش ئێستا\nخه‌ڵك سپۆرت سه‌رۆکی یانه‌ی وه‌رزشیی سلێمانی سکاڵای یاسایی له‌سه‌ر ڕۆژنامه‌نوسێکی وه‌رزشیی تۆمار کردووه و ڕۆژنامه‌نوسه‌که‌ش ده‌ڵێت: ڕه‌خنه‌کانم له‌به‌ر دڵسۆزی یانه‌ی شاری سڵیمانی بووه. دانه‌ر ئه‌سڵان، ڕۆژنامه‌نوسێکی...\nنێچیرڤان شوكری له دهۆك و فكری شێخ سه‌عید له هه‌ڵۆ به باشترینی خولی پله‌یه‌كی كوردستان ده‌رچون\nبه پشتبه‌ستن به فۆرمی سه‌رپه‌رشتیاری راگه‌یاندنی یارییه‌كان و ده‌نگی (12) راهێنه‌ر و (12) كاپتنی خولی پله‌یه‌كی كوردستان، یاریزان (نێچیرڤان شوكری) له یانه‌ی دهۆك به كۆكردنه‌وه‌ی (12)...


پلانێکی نەرم بۆ شکاندنی تابۆیەکی پیرۆز - بهزاد خوشحالی\nدیدگاه کوردی یادداشت\nتوسط بهزاد خوشحالی December 9, 2013 September 3, 2016 2278\nپلانی نه رمی کوماری ئیسلامی بو دروست کردنی پرسیار له میشکی که سایه تی کورد به رانبه ر به حکومه تی هه ریم، ئه وه نده سه ره تایی بوو که به داخه وه دوای تیپه ر بوونی پتر له یه ک مانگ، ده زگای دادوه ری کوردستان، هیشتا بروای نه هیناوه که فریوی سیاسه ت، ئه توانی به شیوه گه لیکی زور ساده، و ته نانه ت به ده ستی خوشمان جیبه جی بکریت.\nبه ئامانج کردنی ده زگای دادوه ری حکومه تی هه ریم\nشکاندنی که رامه ت و تابوی پیروزی سیسته می کوردستانی له مینتالیته ی کوردستانی روژهه لات\nئامانجی ده روونناسانه:\nلاواز کردنی سوزی ده روونی تاکی کورد به نیسبه ت سیسته می کوردی\nئامانجی کومه لایه تی:\nچاندنی تووی بی متمانه یی له کورده کان ده ره وه ی هه ریم\nناساندنی ده زگای دادوه ری هه ریمی کوردستان وه ک سیسته مه کی یاساشکین\nپروپاگه نده ی پووچه لبوونی دیموکراسی و داد له کوردستان دوای چه ند ئه زموونی سه رکه وتوو\nئامانجی مه عریفی:\nزیندووکردنه وه ی دیالکتیکی ئه ویدی بروایی “جا گه ر زیندانه، چ ئه وین بیت و چ محه ته، کوردی روژهه لات هه ر به ش مه ینه ته”….\nوه بیرهینانه وه ی کومه لیک هه له ی میژوویی له ئه زموونی بزووتنه وه ی رزگاریخوازی نه ته وه ی کورد به ئامانج کردنی حیزب و ریکخراو و که سایه تی تایبه ت\nیه کیک له گرینگترین سه رقالییه کانی ولاتانی له حالی گه شه دا، له ناکاوبریاردان و خو بردنه نیو پروسه یه که که نه پیشتر بیری لیکراوه تو، نه پیش بینی بو کراوه که له ئه گه ری روودانی، ئه بی چ بکریت و چ کاردانه وه یه ک به رانبه ری ئه نجام بدریت و گرینگتر له هه مووی، به سیاسی کردنی بابه ته که و تووشیاری “په تای سیاسه ت بوون”ه.\nئاکامه که شی که به روونی دیاره:\nهه موو شتیک پیکه وه گری ده دریت و گری بووچکیک دروست ئه بیت که که رامه تی سیاسی و کومه لایه تی ئه و ولاته تا ئاستیکی قه یراناوی دائه به زینیت.\nبریا ده زگای دادوه ری هه ریم، زور خیراتر به خوی دا بچیته وه و قبوولی بکات که بووه ته قوربانی پلانیکی نه رم بو شکاندنی تابوی هه ره پیروزی ئه م پارچه ی نیشتمان له مینتالیته ی هه موو نه ته وه ی کورد.\nبه رده وام بوونی “ئه م پیداگرییه نایاساییه”، ئه توانیت ببیته خه ساریکی گه وره بو که رامه تی نه ته وه مان و حکوومه تیک که له روژهه لاتی ناوه راست، به ولاتی دیموکراسی و ئازادی ناوبانگی ده رکردووه.\n-يه كيك له گه وره ترين و سه ره كي ترين ئامانجه كان بو شكاندنی که رامه تی یه ک سیسته می سیاسی، پیکاندنی چه مکی “دادوه ری و دادپه روه ی” ئه و سیسته مه و به واتایه کی دیکه، گومان سازکردنه بو و شه ی “داد”.\nکوماری ئیسلامی له ماوه ی یه ک مانگی رابردوودا، زورترین به هره ی بو خوی گواسته وه و هیدی هیدی، ده سبه سه رکرانی 7 که سایه تی بی تاوانی روژهه لاتی گواسته وه بو میدیای ناوخویی و ده ره کی فارسی زمان.\nبه داخه وه، داکوکی کردنی ده زگای دادوه ری هه ریم له کرده وه ی نایاسایی خوی، کیشه که ی به ره و ئاستیکی تالتر برد و دریژه دان و پیداگری کردنی ئه م دوخه، ئه توانی ببیته قه یرانیکی چاوه روان نه کراو که ئه نجامه که ی ته نیا و ته نیا، گومان دروستکه ره له سه ر کارامه یی کورد وه ک که سایه تی حقووقی و شایانی حکوومه ت کردن.\nفه رهه نگی سیاسی، گرینگترین سه رچاوه ی شه رعییه ت به خشینه به پیکهاته ی حکوومه ته کان.\nله بیرمان نه چیت بری 30 سال له مه پیش، کاتیک کوماری ئیسلامی، که وته رکابه ری ریبه ری جیهانی ئیسلام، له شاری “مکّه” و له نیو دلی “مسجدالحرام”، پلانیکی جیبه جی کرد که بووبه ره مزی “مظلومیت جمهوری اسلامی” و هیمای “وحشیت آل سعود”و ئیدیعای “ام القری” بوونی ئیران وه ک ناوه ندی جیهانی ئیسلام…..


◄ Resultat: Found 1.438, page 1 of 144 Items per page: 🗐 1 🗐 5 🗐 10 🗐 25 🗐 50 🗐 100\n👁 Denna post har tittat 12,552 gånger\n👁 Denna post har tittat 38,255 gånger\n📕 11ی سێپتەمبەر و دەرهاوێشتەکانی Bibliotek\n👁 Denna post har tittat 9,035 gånger\nمەشخەڵ کەوڵۆسی سلێمانی-2002 [ Mer... 👁] ✖ ✖ 0 0 ✔ 68% ✍ H.B. 31-3-2014 0:40:07\n👁 Denna post har tittat 11,117 gånger\nلێزان چاپی یەکەم 2000 [ Mer... 👁] 📕 ✖ 0 0 ✔ 94% ✍ H.B. 27-9-2011 22:12:01\n👁 Denna post har tittat 6,991 gånger\nکۆکردنەوە و ئامادەکردنی: ڕەحمان نەقشی [ Mer... 👁] 📕 ✖ 0 0 ✔ 96% ✍ S.E. 6-2-2016 17:59:25\n👁 Denna post har tittat 21,585 gånger\nMartin van Bruinessen USA - 1992 [ Mer... 👁] 📕 ✖ 1 0 ✔ 99% ✍ H.B. 17-9-2012 11:49:33\n📕 Ala Rizgari Bibliotek\n📅 Lades Feb 19 2017 10:29AM\n... [ Mer... 👁] ✖ ✖ 0 0 ✖ 56% ✍ M.B. 19-2-2017 10:29:54\n📕 Amerikan ve İngiliz Raporları Işığında Dersim Bibliotek\n📅 Lades Aug 15 2012 2:50PM\n👁 Denna post har tittat 7,878 gånger\nSuat Akgül [ Mer... 👁] ✖ ✖ 0 0 ✖ 56% ✍ H.B. 15-8-2012 14:50:27\nVänsterpartiet vill utesluta Amineh Kakabaveh efte [ Mer... 👁] ✖ ✖ 0 2 ✔ 99% ✍ N.I. 22-9-2019 19:08:27


ANF | چوٙخ و ڕانک\nهه‌ینی, 18 Jun 2021\nچوٙخ و ڕانک سیپاڵیٛوی هەورامیانەی رەسەنەن، ویەردەش فرە قەڎیمین و بە تەمامی دیارنیەن کەی و کیٛ و کامە دەگاو هەورامانینە ئەوەڵ جار دروسکریان.\nدکتۆر ناجح گوڵپی/ گوڵپ- هەورامان\nچوارشه‌ممه, 5 May 2021, 21:09\nچوٙخ و ڕانک سیپاڵیٛوی هەورامیانەی رەسەنەن، ویەردەش فرە قەڎیمین و بە تەمامی دیارنیەن کەی و کیٛ و کامە دەگاو هەورامانینە ئەوەڵجار دروسکریان. هەورامان جە بنەڕاو ویەرینیوە ویٛش یانەوەی فرەو سەناتەکان بیەن، پیٛسە کڵاشیٛ، چوٙخ و ڕانک، جاجم و مەوجە، هەڵاوە، ئاساوە تەوەنینە، هاریٛ دەسییٛ، گاوەسن و زەنگەن و بیٛڵەو پاچەکۆڵەو، تەوەر و تەوەرداس و تەوەرزین، کوٙرەخانەنە وەشیٛ کریێنیٛ… هتد. هەورامان سەرزەمینێوی ویٛبژیٛو بیەن، فیسپەگاو هەورامانی هەمیشە نیشتەجا بیەن، وەڵاتی نیشتەجایچ ئەوەجەش بە سەناتی و کسمی دەسی هەن، چەنی بازرگانی پەی دەسکەوتەی مادە خامەکان پەی سەناتەکەیش.\nوەروئانەی هەورامان یاگیٛ ئاژەڵداری بییٛنە، هەر ئاژەڵێو بەجوٙرێ کەلکشا چەنەگیٛرتەن، ئەوسا هەورامان یاگیٛ و نیشتگاو وەی کەردەی بزیٛ مەرەزیٛ بیەن، هەریانێو چەنی گەلەکەیش بڕیٛ بزیٛ مەرەزێش بینیٛ، چون بزەی مەرەزە هەم شوتی خاسش چەنەن و هەم مەرەزەکەش کەلکواردە بیەن پەیشان. بزەی مەرزە چنڎ ڕەنگێوەش بییٛنیٛ(سورەی خورماویە، پوشی، چەرمیٛ، سیاوە) تیکەڵ کەردەی چەرمەو سیاوی ڕەنگەی “ژەرەژی” شینکیەشا دەس کەوتیٛنە.\nبیٛجگەم چوٙخ و ڕانکی، جە مەرەزی بڕێ تەر سیپاڵیٛشان وەشیٛ کەردیٛنیٛ پیٛسەو(گوٙرەویٛ و پوزەوانیٛ، کلیٛتیٛ، دەسەوانیٛ…) سەرەکی تەرین بەرهەمو مەرەزی جە هەورامانە چوخ و ڕانک بیەن، وەلێم داخەی تاڵانەم ئیسە بزیٛ مەرەزیٛ نەمەنیٛنیٛ هەورامانەنە.\nئەوسا چوخ و ڕانک تەنیا هەورامانەنە دروسکرییٛ، ئوٙسا سەلیٛقە وەشەکیٛ هەورامانی ئی سەناتە زەریفەیە بە دەزگاو پاچاڵیٛ(جوٙڵایی) وەش کەریٛنیٛ، وەلێم چی دمایەو پیٛسەو هەمیشەی هەورامیەکیٛ بیٛ ئانەی گوٙش بڎانە هەکە کسمەکەشان و فەرهەنگەکەشان ملوٙنە پیلاو پەولارە و خەلکی تەر فیٛرش مەبوٙن، جە وەرپیٛکەنە کسمەکەش مەدزیوٙنە و مەکەراش بە هنو یوٙتەری، بەڵیٛ بە فکرو ئانەی کە ئانزانیٛ خاسیٛنیٛ و هەمیشە حەزمەکەران کە خزمەت و بەخشای بە خەڵکی بکەرانیٛ ئی هەرمانە تایبیٛ ویٛشان وەڵاوە بیۆ گردو کوردەسانیرە، جارێوشان خەلکو ڕانیەی جە بەرنامیٛ تەلەفزیونیەنە واتشا ئیٛمە جە هەورامیەکانوە فیٛرو چوخ و ڕانک کەردەی بینمیٛ، چون ئەوسا ئوٙساییٛ هەورامییٛ ئێنیٛ ئیٛگە هەرمانە کەریٛنیٛ، ئیٛمەیچ چاڎیٛشاوە فیٛریٛ بیەیمیٛ. یام گوٙرانیەکیٛ شەماڵ سائیبی کە ساڵەکاو 1950 واتیٛنەش باسو چوٙخ و ڕانکو هەورامانی مکەرونە.\nئیسە ملمیٛنە دلیٛ کورەکو باسەکەی، جە وەڵاوکریێوەنە خاتو گونا مهیردانش واتش: خانەوادێو جە تەویٛڵیٛوە ئامێ پەی دەگاو دشەی، چەنی ویٛشا سەوقاتیێوی خاسشا ئاوەرد پەی دەگاکیٛما(ئوٙسا ئیبرایم کوڕو ئوساجوانمیری) دەگاو تەویٛڵیٛوە ئامان پەی دەگاو دشەی، دماتەر ئوٙسا مەولود کورو ئوسا ئیبراهیمی، دریٛژەش دان بە هەرمان و کارو جوٙڵایی بەتایبە چوخ و ڕانک ناستەنش کسمو باوانیش بفەوتیوٙ. تائیسەیچ وەرسەو ئوسا ئیبراهیمی ئی هەرمانیٛ مکەرانەو ئوساییٛ دەس ڕەنگینیٛ کسمکەیشانیٛ.\nوەڵیٛ حەفتا ساڵا چیٛوەڵی دەگاو دشەینە بزەگەلەی مەرەزە بیێنە، وەلێم ئیسە شونەماو بزیٛ مەرەزیٛ نەمەن. نەک هەر دشەنە، گردو دەگایەکانو هەورامانینە پاسەن، بزەی مەرەزە قەرەچوٙڵەش بڕیێنەو.\nدماو ئانەی بزەکیٛ پاچیاوە جە وەرزو وەهارینەو پیٛسەو گردو ئاژەلەکانی تەری، بزە و مەی دوەم مانگەو وەهاری پاچیاوە، وەختێو هەوا نە فرە گەرمەن نە فرە سەردەن، تا سەردشان نەبوٙ و هەم گەرمیچشان نەبوٙ، مازیشا نەسوچوٙ. پاتەی حەیوانی بە (برینگ)یٛ مەکریۆ، ئیسە دەزگای کارەبایی هەن فرە بەئاسانی ئی هەرمانیٛ مەکەروٙ.\nپەی دروسکەردەی چوخ وڕانکێو دویٛ کیلوٙیٛ مەرز بەش مەکەروٙ، ڕەنگا دویٛ بزیٛ پاچیاوە دویٛ کیلویٛ مەرەزشا پۆوە بوٙ یام زیاتەر. ئتر مەرەزەکەی ماری ئەگەر بزانی پیس بوٙ شوریش و وشکش مەکەریوە، دماو ئانەی شیش مەکەریوە بە دەس یام بە(شەی، شی شی) دەزگێوی دەسین پەی شی کەردەیۆ پەژمی و مەرزی بەکار مەیوٙ. دماو شیکەردەیۆ لولش مەکەری(دەسپیٛچ) پیٛچناش دەسشارەو بە لەتەریٛ مەڕیٛساش، مەرەز هەتا تاڵەکیٛش باریکیٛ بان زەریف تەر بەرمشوٙ پەی چوخ و ڕانکی، وەلێم ئەگەر قایم بۆ ئانە چوٙخ و ڕانکەکە قایم بەرمشوٙنەو قورسەن وەرەنە، وەختو کەردەینەیشنە، پەسەنڎ نیەن لاو خەڵکیوە.\nڕیٛستەی یەک چوٙخ و ڕانکی نزیکەو مانگێویش پەنە مشوٙ، چون وردەکاری فرەش گەرەکەن، مەشوٙ باریک و زەریف، گردیش پیٛسەو یوی بڕیٛسانیٛ، دماو ڕیٛسای مەکریوٙ بە گروٙڵیە، مەشوٙ چوار گروٙڵیش چەنە بێوە، دوویٛ گروٙڵییٛ پەی “تان” دوویٛ گروٙڵییٛ پەی”پوٙی”، ئەوسا چوخورانک تان و پوٙش بیەن، هەتا تان و پۆ کەش پەڕ بوٙ، چوخ و ڕانکەکە خاسەن و پەسەندەن، چەپەوانەیچ خراپەن.\nگرۆڵیەکان مەنیان دلیٛ شریٛشیٛ(سریٛش) جوان شریٛشە هوٙرمەچنان، تا دویٛ ساتیٛ، دمای بەرشان ماراوە دلیٛ شریٛشەکیٛنە، بەسانشا (چوٙهەڵاوە) رە، چوٙهەڵاوە دوێ یام یەرێ کوٙڵەکیٛنیٛ (10- 15) متریٛ بەینشا هەن. تا وشکیٛ مەبانوە، ئیجا مڎاشا بە ئوسای(جوڵای) بە پاچاڵ وردە وردەی دەس مەکەروٙ بە دروسکەردەی و چنیەی چوٙخ و ڕانکەکەی، هەکە تەمامناش، چوخ و ڕانکەکەی مەوزی دلیٛ ئاوێ تا بفیسیوٙ، ئیجا دویٛ کەسیٛ سەلیٛقە وەشیٛ گڵیٛمەکیٛ کوت مڎا دەورو تەختەیرە، هەر گڵیٛمێوە بە یەریٛ کوتیٛ پیٛچناش دەرو تەختەکەیرە، هەر کوٙتێو پەنج سانتیمیٛ مەبونە، پی جوٙرە هەرمانەو کوٙتدای تەمام.\nئیسە کوتو چوخ و ڕانکی زلتەر بیەن، یانی پارچە گڵمیٛو مەکەران بە دویٛ کوتیٛ، وەلێ ئا کوٙتە وردیٛ چوخ و ڕانکو هەورامانی دیاریٛ و نامینیٛ، خەلکو هەورامانی ئی جوٙرە کوٙتشان لاوە پەسەنڎەن.\nوەختیٛو کوٙتدای مەتەمامیوٙ، ئتر چوخ ورانکەکەی منیا دلیٛ ئاویٛ گەرمیٛ قوڵ بە قوڵیٛ پەی ماوەو ویس دەیەقان، تا کوٙتەکیٛ مەحکەمیٛ و هیٛقمیٛ ببانیٛ، دلیٛ ئاوەکێنە بەرشان ماران، تا پەنج ڕویٛ پۆ تەختەکاوە مەناوە تا جوان دەق بگیٛران. دماو ئانەی چوٙخ و ڕانکەکەی پۆ تەختەکاوە لامەبەرانیٛ، هەمدیسان بە ئاوی مەفیسنانشاوە، ئتر تیلەو کیٛشمانی دەس پەنەمەکەروٙ، چوخ و ڕانکە کوتدریاکەی مارانە پۆ تفێوە یام هەر یاگیٛوە بەرز بوٙ سەنگێ سی کیلۆیەش مەبەسی پۆوە تا جوان کیٛشمان بدریوٙ، پەی ماوەو یەریٛ ساتا، تاوی فرەتەر بازیشۆ تا خاستەر کیٛشمانش بەیوٙ.\nویرم مێوە زاڕۆڵە بیٛنیٛ پۆ تفەکاو چەیەخانەکەو گوڵپیوە چوٙخ وڕانک کیٛشیٛنیٛ دار، ئیٛمەیچ پەرسیٛنمیٛ ئینە داخوٙم چیٛش بوٙ؟ چی پاسە مەکەران؟ بڕیٛ جارێ واچیٛنیٛ بە زاڕوٙڵا بلا دلیٛش پیٛسەو دیلانیٛ کەری پەنەش، جاری چامنە بیٛ سەحبیٛ تا ویٛرەگا پۆ داریوە بیٛ پەی کیٛشمانی.\nدماو کیٛشماندای، چوخ و ڕانکەکەی گیٛریرە و هەمدیسان پیٛچنییٛ تەختێوەرە یام مقەبایێوەرە، ئتر حازر و ئامادە، بەریش لاو چوخ و ڕانک ورازی پەیت مەوارزوٙ، یام ملوٙنە بازار پەی ورەتەی.\nنوستەی/د. ناجح گوڵپی\nهەپەگە یادی دوو شەهیدی لێلیکانی کردەوە\n'گەریلاکانی یەژاستار پێشەنگایەتی بەرخۆدان دەکەن'\nگەریلا تیڤی ڤیدیۆی چالاکیی هێزەکانی گەریلای لە شاخی زەندورا بڵاوکردەوە\nبەپێی زانیاریەکان ١٨٠ پێشمەرگە چەکیان داناوە و دەڵێن لەدژی گەریلا شەڕ ناکەین\nباڵەخانەی هەدەپە لە ئیزمیر سووتێنرا و ئەندامێکی پارتەکە کوژرا\nپانۆرامای ڕۆژێک خەباتی گروپی ئاشتی و ئازادی نێودەوڵەتی لە سلێمانی\nکەجەکە سڵاوی لە دەستپێشخەریی پاراستنی کوردستان کرد\nجە مەریوان مافیاکێ داربڕیەی دەیان دار بەلوێشان بڕیێوە\nدروسنای واتیٛ Word formation\nجە جوانڕۆ تەقای گازی ٤ بریندارێش ونەکەوتێوە\nماشینێوی مەدەنی جە پێچەکانو بەرزایی وەزڵیێ گڕش گێرت\nجە نەوسوڎە دوێ کۆڵبەرێ کە برێنێ بریندارێ کریێ\nجە جادەو ڕەوانسەر- کرماشانی ٤ سەرنشینێ گیانشان جەدەستدا


جوڵە و جوانی لە "جیلوەی شانۆ"ی گۆران\nگۆران سەر بە دنیای نوێیە. ئیدی لەگەڵ ئەودا، بە تەواویی دەرگا دارینەکەی چاخەکانی ئەدەبییاتی حوجرە دادەخرێ، لەگەڵ خۆی هەم جوڵە دەهێنێتە کایەوە، هەم جوانییەکی دینامیک ئاوێتەی شیعر دەکات. چونکە بە درێژایی شیعری حوجرەمان، جوانییەکمان هەیە چوارچێوەڕێژکراوە، تابلۆیەکی ستاتیک و وەستاوە ؛ هۆکارێکە بۆ پەرستن، بە گوێڕایەلییکردن و هاتنە سەرچۆکە بەرامبەر بە جوانییەکی ئایدیالیزەکراو. جوانی لە شیعری حوجرە دینامیک نییە، بەڵکو وەک ئەڵماسێک بەشدارە لە بنەمای دەق، هەندەی لە ناو دەقدا زیندانە، هەندە بزۆز و چالاک نییە. تەنها لە دوورەوە دەدرەوشێتەوە.\nگۆران نوێیە نەک لەبەر ئەوەی باسی شانۆ دەکات، بەڵکو باسی جوانییەکی بزوێن و بزوێنەر دەکات ؛ ئەمە لە لایەک بزواندنی خودی شیعرە، لە لایەکی دیکەشەوە ئاوێتەکردن و ئەلشیمییەکی دیکەیە کە بۆن و رەنگ و دەنگ لە یەک بۆتەدا دەگرێتەوە. گۆران لە زەینەوە بۆ سەرخاک شۆڕدەبێتەوە، لە جوانیی ئاسمانییەوە بۆ جوانیی سەر شانۆکان، لە ئایدیالەوە بۆ واقیع، چونکە هەر وەک نیتشە ئاماژەی بۆ دەکات و دەڵێ " داهێنانی ئایدیال بە مەبەستی دوورکەوتنە لە ژیان دێت."\nجگە لەوەی کۆی ئەو ئادات و موفرەدە شیعرییانەی کە گۆران دەیانترنجێنێتە شیعرەوە سەر بە دنیابینییەکی دیکەن، لە هەمان کاتیشدا ئەو هاوسەنگییەی کە لە شیعری حوجرەدا بەدی دەکرێ، تێکیدەشکێنێ، ئیدی مەنزوور و پێرسپێکتیڤی شیعریی تووشی گۆڕان دێن، بۆیە ئەگەر گۆران رۆمانسییش بێت، ئەوە بە دوو چاوی هۆشیارەوە، نەک خەواڵووەوە، بە دڵێکی گەرم و پڕ جۆشەوە، بە چالاکردنی هەستەکانەوە سەیری دەرەوەی خۆی دەکات. گۆران شاعیری ناوەوەی خۆی نییە، بەڵکو شاعیری بەشدارییە، دەڕوانێتە دەرەوەی خۆی.\nلە شیعری "جیڵوەی شانۆ " کە پێشکەشی "پەریی سەما"ی کردووە، سەرنجی ئەوە دەدەین کە شاعیر-بینەری سەمایەکە کە لەسەر تەختەی شانۆ ئەنجام دەدرێت. سەرەتای دەقەکە لە نادیارەوە بەرەو دیار دەستپێدەکات " لە جەرگی پەردەوە تک تک دڵۆپی عوود ئەڕژا" دەنگی ئاوازێک لە پشتەوەی پەردە هەم خەیاڵ جۆش دەدات، هەم وەک دەسپێکێک خۆی بۆ نمایشەکە ئامادە دەکات. جێی بایەخە کە دەنگی ئەو ئامێرە دەبێ بە مایەی دڵخۆشیی، نەک غەمگینیی. لێرە، هەم رەگەزی مۆسیقا، هەم رەگەزی "تاڵعی سروور" بەختەوەریی و دڵخۆشیی مایەی تێڕامانن لە دەقی نوێماندا. دواتر ئامێری کەمان، وەک بوونەوەرێکی زیندوو تێکەڵی کۆنسێرتەکە دەبێ :" کەمان-شەهیق و زەفیری فریشتەیی ئەلحان." لە کەمانەوە ئاوازێکی هەند بە جۆش و خرۆش بەرزدەبێتەوە، تەنانەت دڵی مردوویشی پێی ئاشنا دەبێ. بێدەنگی پشتەوە پەردە، دەنگی عوود، دواتر دەنگی کەمان، هەنگاو بە هەنگاو هەم شیعرەکە لەدایکدەبێت، هەم نمایشەکەمان بۆ وێنا دەکات.\nمۆسیقا وەک "مەتاعی گوزەران" توێشووی خودی ژیانە، رەمزی "لەزەتە" هەروەها وەکو کلیل و کۆدێک لوغز و تەلیسمەکانی ژیانمان بۆ شیتەڵ دەکات.\nئەگەر سەرنجێکی خێرا لە بنەمای ئەم شیعرە بدەین، بەشی یەکەم کە بە سێ ئەستێرە کۆتایی هاتووە، وەکو دەسپێک، بنەمایەکی پتەوەی هەیە : پشتی پەرەدە---> دەنگی عوود---> دەنگی کەمان---> مەتاعی گوزەران---> رەمزی لەزەت---کلیلی تەلیسمەکانی ژیان.\nلە پڕ پەردەی شانۆ هەڵدەدرێتەوە " باڵی رەشی قەل" لێرە، رەش=بەربەست، رێگر بەرامبەر بە جولە، مۆسیقا، جوانی رادەوەستێ.\nپەیدابوونی "پەریی جوانی"، "فریشتەی نادیدە" دەبێتە قۆناغی دووەمی ئەم شیعرە.\nئەگەر بێت و وێنەی دولبەر لە تێکڕای شیعری حوجرە نەبووەیەکە هەوڵ دەدرێ پەیدا بێت، لێرە وەک "نیگاهی مەست وەکو شوعلەیی هیدایەتی سەودا" دەردەکەوێ، نەک لالچ و رووگر‌ژ، بەڵکو بە "تەبەسسومی موتەوالی" واتە دەم بە خەندەیەکی بەردەوام بەرەوڕوومان دەبێتەوە، لەهەمان کاتیشدا دەبێتە هەتوان و سارێژ بۆ هەموو کەسێک، تەنانەت فریای لەشێکی مردووش دەکەوێت. ئەم بوونەوەرە نوێیە، خاوەن "نوتقی فەسیح"ە هەم بڵند و هەم رۆحانی وەکو "کیتابی موقەددەس." ئەم بەراوردکارییەی نێوان "نوتقی فەسیح=رەوانبێژیی" بە رەوانبێژیی کتێبی پیرۆزە سازدراوە، واتە هیچ ناروونیی و لێڵییەک هەڵناگرێ، دەگاتە ئەوپەڕی ئەم وەسفە.\nبوونەوەری گۆران بوونەوەرێکی بۆدلێرییە، مایەی خەیاڵ و هزرێکی چالاک نییە، بەڵکو بوونەوەرێکی واقیعییە کە لە کەبارێی و شانۆ و شوێنی نمایشە هونەرییەکاندا بەرچاومان دەکەوێت، بەرهەمی خەیاڵی جوغزە تەسکەکان نییە، بەڵکو بەرهەمی شارە.\nدوا بە دوای قۆناغی بێدەنگی و دەنگی مۆسیقا، ئیدی سەماکار دەردەکەوێت، واتە جوڵە دەستپێدەکات کە کرۆکی ئەم گوتارەمانە : " بە سەنعەتێک ئەلەقێ پووزی وەک ستوونی سپی، وە پێی بچووکی مەهارەت لە ئەردی زەربە ئەدا."\nسەرەتا وێنە پووزێکی سپی، وەک ستوونێک وێنا کراوە و زوومی کامێرا تەنها لەسەر ئەم پووزە دەگیرسێتەوە و هیچی دیکە دیار نامێنێ. ئەمە خۆی لە خۆیدا هونەرێکی سینەماییە بە ئیمتیاز، چونکە فۆکۆس لەسەر وێنەیەکی جێگیر دەکرێ تاکو وەکو مایسترۆیەک دواتر زوومەکە بخاتە سەر "پێی بچووکی" کە بە مەهارەت و لێزانیی و سەنعەتسازییەکی بێوێنەوە دەیکێشا بەسەر تەختەی شانۆ. ئەوەی روو دەدات، دوو تابلۆیە : تابلۆیەک جێگیر و نەبزێو و وەستاو، بەرامبەر بە لێدانێکی بە گوڕ، بەڵام کتوپڕ.\nدوا بە دوای ئەم "زەربە"یە، باڵە بلوورینەکانی، سپی وەکو مەڕمەڕ لەسەرخۆ دەکرێنەوە، وەکو دەریایەکی سپی شەپۆل دەدەن. شەپۆلی دەستکردی ئیلهام، شەپۆلی بەرەکەت...ئیدی تێکڕای لەش دەکەوێتە بەر زوومی کامێرا : "لە کوڵمەوە تا سنگی نەرم و مەمکی خڕی."\nگۆران فێرمان دەکات کە لە رۆحەوە بۆ جەستە شۆڕبینەوە، شایانی ئاماژە پێکردنیشە کە جەستە ئەو ماددە تێروتەسەلەیە کە تێکڕای فیکری رۆژئاوا لە کۆتاییەکانی سەدەی نۆزدەمەوە بە جەختەوە ئیشی لەسەر دەکەن، لە نیتشە بەدواوە کە لە زەردەشت ئەوهای گوت/دا دەڵێ " چونکە جەستە باسی واتای خاک دەکات"، دواتر فرۆید ئیدی فۆکۆ و لاکان جەستە دەکەنە ئەو پانتاییەی کە هزری رۆژئاوایی بە بەردەوامیی ئیشی لەسەر دەکات. لەش مۆڵگەی مرۆڤە، ئەم رەگەزانەی لەشن کە لە پانتایی شیعری کوردیمان پەیدا دەبن، رەگەزی نوێن، چونکە لەشی ژن تا کۆتاییەکانی سەدەی نۆزدەم و سەرەتاکانی سەدەی بیستەمیش تەنها باسی ئەو بەشە فریشتەییەی ژنمان بۆ دەکات (ئەگەر دوو هێڵ بخەینە ژێر مەستوورەکەی نالی) کە روخسارە، کەچی گۆران بەسەر خڕیی مەمکەکانی ژندا دەگیرسێتەوە.\nلەش ئیدی ئەو میوە حەرامە نییە کە مرۆڤ بە حەسرەتەوە خەونی پێوە ببینێ، بەڵکو دەبێتە ئەو درەختەی کە پێی دەگوترێ "ژیان". گۆران زۆر لێزانانە باسی لەش وەکو رەگەزی لەزەت دەکات : کوڵم=میوەی ئاڵ و مزر، نەرمی سینە=لانەی خەوی یەزدانی، گۆی مەمک= جێی تەماس و گوشین. تێکڕای ئەم رەگەزانە ئیدی پەیوەندییان بە رۆحەوە نامێنێ بە مانا حوجرەییەکەی، بەڵکو دەبن بە بەرهەمێنەری وزە و کارەبای ئۆخەی.\nکوڵم کە میوەیەک ئاڵ و مزری سەر لقی لەش :\nوە نەرمی سینە لە لانەی خەوێکە یەزدانی،\nخەوی عیشق..گڕی عیشقی هەمیشە گرپەو و گەش!\nوە گۆی مەمک کە تەماس و گوشینی وەک دوگمەی\nئەخاتە سەر رەگی لەش کارەبایەکی ئۆخەی!..\nقۆناغی سێیەمی ئەم شیعرە دەچێتە بواری پەرتبوونەوە و بڵابوونەوە. ئیدی ئەم جوانییە داناسەکنی، رۆ دەچێتە هەموو شوێنێک، تەنانەت تووشی دۆناودۆنیش دەبێت. "دەمێک ئەبوو بە شنەی با بە رەوتی نەرم و نیان" یا "دەمێک ئەبوو بە پەڕێکی خەفیفی ئاوریشم: بە گەردەلوولی حەزین" خودی ئەم جوانییە دواجار "سەرگەردان" دەبێ، واتە مرۆڤ سەرگەردان دەکات.\nگۆران باسی جوانی ژن دەکات، لێرە ژنێکی سەماکارە کە دواجار وەکو رووناکییەکی بەختەوەر دەڕژێتە ژیانی مرۆڤەوە. جوانیی ئەو پەیکەرە بێ رۆحە نییە کە بە دیارییەوە دابمێنێن، بەڵکو وەکو جۆگەلەیەکە دەڕژێتە ژیانمانەوە، نەک تەنها ژیانی پیاو، بەڵکو ژیانی "ئینسانەوە". " ضیای سروور ئەڕژێنێتە ژینی ئینسانی!"\nدوا بڕگەی ئەم شیعرە لەسەر خودی چەمکی بەختەوەریی دەگیرسێتەوە. بەختەوەریی مرۆڤ تەنها لەو ساتانە پێکدێت کە مرۆڤ تیایدا لەگەڵ رەگەزێکی هونەرییدا دەژێت. ئەمە جۆرێکیشە لە واتابەخشین بە ژیان.\nگۆران لەم دەقە دانسقەیەدا پەنجە دەخاتە سەر کۆمەڵێ تێگەیشتنی نوێ هەم سەبارەت بە هونەر، هەم سەبارەت بە تێکچڕژان و ئاوێتەکردنی جولە بۆ ناخی دەقی شیعریی، هەم قسە لەسەر ئەو ساتەوەختە دەگمەنانە دەکات کە مرۆڤ تیایدا هەست بە مانا و بەختەوەریی دەکات.\nدەقی "جیلوەی شانۆ" لە رووی بنەماشەوە زۆر شانۆییانە بونیات نراوە، واتە، لە بێدەنگییەوە دەست پێدەکات تا هەڵشاخان و گەیشتن بە ترۆپکی درامی و دواتر خاوبوونەوە و کۆتاییپێهێنان. چونکە هەموو دەزانین شانۆ ئەو شوێنەیە هەم دەق، هەم لەش، هەم جوڵەی تیا نمایش دەکرێن. لێرە دەق وەکو مۆسیقا دەرکەوتووە کە ئاواز دەبەخشێتە سەما و هەموو لە سەر بنەمایەکی یەکدیگردا، لە هاوئاوازییەکی پتەودا شیكل و شێوەیان بەخشیوەتە ئەم دیمەنە.\nلە نێوان شیعری حوجرەمان و گۆراندا، کەوانێک هەیە، زۆرجار بە بێدەنگییەکی شیعریی دەچێ، بەڵام خۆی لە دەوری گوتارێکی ناشیعرییدا رێدەخات بۆ ئەوەی بە شیعر شتی ناشیعریمان پێ بڵێ. بەڵام لە گەڵ گۆراندا دنیایەکی نوێی شیعریی سەرهەڵدەدا سەر بە جیهانێکی تەواو نوێیە کە هێشتا سنوورەکانی بە تەواویی دەرنەکەوتوون.


هەڵوەشاندنەوەی حوکمی سێدارەی منداڵێکی کرماشانی بە فەرمی ڕاگەیندرا\n15:48 - 18 December 2018\nهەنگاو: میلاد عەزیمی منداڵێکی خەڵکی کرماشان کە حوکمی سێدارەی بەسەردا سەپێندرابوو، دوایی هەڵوەشاندنەوەی حوکمی سێدارەکەی، لە سێدارە ڕزگاری بوو.\nبەپێی هەواڵی ڕێکخراوی مافی مرۆڤی هەنگاو، بڕیار بوو ڕۆژی چوارشەممە (١٤ی سەرماوەز ٢٧١٨/ ٥ی دسامبری ٢٠١٨) حوکمی سێدارەی میلاد عەزیمی منداڵێکی خەڵکی کرماشان کە لە تەمەنی ١٦ ساڵی دا بە تۆمەتی کوشتنی بە ئەنقەست، حوکمی سێدارەی بەسەردا سەپابوو، بەرێوە بچێت.\nبەڵام، بە نێوپژیوانیی خێرخوازان حوکمی سێدارەی میلاد بەرێوەنەچوو و بە کۆکردنەوەی بڕی پارەی داواکراو (٥٥٠ میلیۆن تمەن) لەلایەن بنەماڵەی کوژراو،حوکمی سێدارەکە بە شێوەی کاتی ڕاگیرا.\nسەرچاوەیەکی ئاگادار بە هەواڵنێری هەنگاوی ڕاگەیاند، ئەمڕۆ دوای ئەوەیکە پارەکە چوەتە سەر هەژماری بانکیی بنەماڵەی کوژراو، حوکمی هەڵوەشاندنەوەی سێدارەی میلاد عەزیمی بە شێوەی فەرمی لەلایەن ئەو بنەماڵەوە واژۆ کراوە.\nلە ڕێکەوتی ١٧ی سەرماوەزی ساڵی ١٣٩٢ی هەتاوی، دوای هەڵچوونی چەند منداڵی قوتابی، لە شارەکی رودەژی کرماشان، یەکێک لە قوتابیەکان بە تووندی بریندار دەبێت کە پێ گەیاندنی بە نەخۆشخانە گیانی لەدەست دەدات.


"بەهۆی ئاگرکەوتنەوە به‌رده‌وامه‌كانه‌وە هەزاران هێکتار زه‌وی كشتوكاڵی جوتیاران سوتاون"\nده‌زگاكانی بەرگری شارستانی عێراق ئاشكرای ده‌كه‌ن كه لەماوەی مانگی رابردودا 236 حاڵەتی ئاگرکەوتنەوە لەنێو دەغڵ‌و دانی جوتیارانی چوار پارێزگای عێراق ڕویانداوە کە بونەتە هۆی سوتاندنی هەزاران هێکتار لەگەنم‌و جۆی جوتیاران.\nئاوێنه: به‌پێی راپۆرتێكی ئاژانسی فڕانس پـرێس كه ئەمڕۆ هەینی بڵاویكردۆته‌وه، ده‌زگاكانی بەرگری شارستانی عێراق ئاماژه بۆ ئه‌وه ده‌كه‌ن كه مەزەندەدەکرێت 5183 هێکتار زه‌وی كشتوكاڵی جوتیاران به‌هۆی ئه‌و ئاگر كه‌وتنانه‌وه سوتابێت.\nسەرچاوەکان دەڵێن، جگە لەو ئاگرانە سەدان ئاگری دیکە کەوتونەتەوە، بەڵام زو کوژێنراونەتەوە بەر لەوەی تەشەنەبکەن.\nراشیده‌گه‌یه‌نن، زۆربەی ئاگرەکان لەچوار پارێزگای باکوری عێراق ڕویانداوە کە بەشی زۆری ناوچەکانیان لەنێوان ساڵانی 2014 هەتا 2017 لە ژێر دەستی داعشدا بون.\nدورەید حیکمەت بەرپـرسی بەڕێوەبەرایەتی کشتوکاڵی پارێزگای موسڵ دەڵێت، تەنیا دوێنێ پـێنجشەممە 16 حاڵەتی ئاگرکەوتنەوە لەدەغڵ‌و دانی جوتیارانی پارێزگاکەی کەوتونەتەوە.\nئەفسەرێکی پـۆلیس لەپارێزگای کەرکوک وتویەتی، داعش لەپشت ئەو ئاگرانەوەیە، چونکە جوتیارەکان ئامادە نەبون سەرانەیان بدەنێ. وتوشیەتی داعشەکان بەماتۆرسکیلەوە دێن‌و ئاگردەکەنەوەو بۆمب جێدەهێڵن‌و لەگەڵ گەیشتنی خەڵکی سیڤیل یان کارمەندانی ئاگرکوژێنەوە بۆمبەکان دەتەقێنـنەوە.\nباسی لەوەش کردووه كه بەهۆی ئەو ئاگرانەوە 4 کەس لەشارۆچکەی ئەلعەباسی گیانیان لەدەستداوەو لەداقوقیش کەسێک گیانی لەدەستداوەو 10 کەسی دیکە برینداربون.\nرێکخراوی بەدر: عێراق لە ئەگەری هەڵگیرسانی جەنگ لەگەڵ...\nعێراق 80 پارچە شوێنەوار لەتوركیا وەردەگرێتەوە \nباڵیۆزی عێراق لەروسیا کڕینی سیستمی موشەکی ئێس 400 رە...


NRT TV | جیهان | فۆکس نیوز: موشەکەکانی ئێران لە نزیک فڕۆکەهەڵگرێکی ئەمریکی کەوتنەخوارەوە\nشارەزایان: ئەم کەسانە نابێت سەوزە و میوەی فرێش بخۆن\nهاتوچۆى هەولێر شۆفێران ئاگادار دەکاتەوە\nتا ئێستا ئەم شوێنە موچەی وەرنەگرتووە\nناوی خوێندکارانی پۆلى ١٢ بۆتاقیکردنەوەی بەرایی ئەمساڵ راگەیەندرا\nپەروەردەی ئەم شارە داوای مامۆستای وانەبێژ دەکات\nهونەرمەند یوسف شەعبان کۆچی دوایی کرد\nئەو مامۆستایەی وتی بە قۆپی دەرچووم: ھەزاران منداڵی شارەکەمم پێگەیاندووە\nئومێد خۆشناو: یەکێک لە خەونەکانی فرسەت سۆفی لە هەولێر هاتەدی\nلیژنه‌ی باڵای روبه‌ڕوبوونه‌وه‌ی كۆرۆنا کۆدەبێتەوە\nباڵیۆزی تورکیا لە عێراق وەڵامی باڵیۆزی ئێرانی دایەوە\nفۆکس نیوز: موشەکەکانی ئێران لە نزیک فڕۆکەهەڵگرێکی ئەمریکی کەوتنەخوارەوە\n31255 جار خوێندراوەتەوە\nتۆڕی ھەواڵی فۆکس نیوزی ئەمریکی رایگەیاند، چەند موشەکێکی دوورمەودای وڵاتی ئێران لەنزیک کۆمەڵەی کەشتییە فڕۆکەهەڵگرە ئەمریکییەکانی نیمیتز لە زەریای هیندیدا کەوتوونەتە خوارەوە.\nفۆکس نیوزی ئەمریکی لە زاری چەند بەرپرسێکی سەربازی وڵاتەکەیانەوە ئەوەی خستووەتەڕوو، موشەکە ئێرانییەکان بەشێوەیەکی 'مەترسیدار' لە نزیک کەشتییە فڕۆکەهەڵگرە ئەمریکییەکە کەوتوونەتە خوارەوە بە جۆرێک ١٠٠ میل لە کۆمەڵەی کەشتییەکانەوە دووربوون.\nبەرپرسە ئەمریکییەکان باسیان لەوەشکردووە، یەکێک لە موشەکەکان لە دووری ٢٠ میل لە کەشتییە فڕۆکەهەڵگرەکە کەوتووەتە خوارەوە.\nبەرپرسە ئەمریکییەکان دەشڵێن، لە رێگەی مانگە دەستکردەکانیانەوە دڵنیابوونەتەوە، کە موشەکەکان لەلایەن ئێرانەوە ئاڕاستەکراون.\nلە دوو رۆژی رابردوودا، سوپای پاسدارانی ئێران لە مانۆڕێکی سەربازیدا چەند موشەکێکی بالستی تاقیکردەوە و رایانگەیاندبوو، "موشەکە تاقیکراوەکان جۆراوجۆر و جیاواز بوون و توانیویانە ئامانجە دەریاییەکانی دوژمن بە سەرکەوتوویی تێکبشکێنن."\nلە ٣١ی کانونی یەکەمی ساڵی رابردووشدا، وەزیری بەرگری ئەمریکا بە وەکالەت بڕیاریدا، کەشتی فڕۆکەهەڵگری نیمیتز لە کەنداو بکشێتەوە، وەك ئاماژەیەک بۆ هێورکردنەوەی دۆخەکە لە سەروبەندی یەکەم ساڵیادی کوژرانی قاسم سولەیمانی، بەڵام دواتر فەرمانەکەی کشاندەوە.\nکشاندنەوەی فەرمانەکەی کریستۆفەر میلەر هاوکاتبوو لەگەڵ هەڕەشەکانی بەرپرسانی ئێران لە دژی دۆناڵد ترەمپ، کە رایانگەیاندبوو، ناهێڵن سەرۆکی ئەمریکا لە دادپەروەری هەڵبێت و هەوڵدەدەن تۆڵەی کوشتنی قاسم سولەیمانی لە ناوخۆی ئەمریکاوە بکەنەوە.\nلە ئێستاشدا گرژی و ئاڵۆزییەکانی نێوان ئێران و ئەمریکا توندتربوون بەهۆی سەپاندنی چەندین سزای نوێ بەسەر کەرتی ئابوری و بانکی و بازرگانی و کانزا و نەوتی ئێران لەلایەن دۆناڵد ترەمپ سەرۆکی ئەمریکاوە.\nلە بەرامبەردا، جۆ بایدنی سەرۆکی هەڵبژێردراوی ئەمریکا لە کاتی هەڵمەتی هەڵبژاردنە سەرۆکایەتیەکەیدا باسی لەوەکردبوو، ئەگەر ببێتە سەرۆکی ئەمریکا کار بۆ گەڕانەوەی ئەمریکا بۆ رێککەوتنامەی ئەتۆمی (٥+١) لەگەڵ ئێران دەکات، ھەر ئەمڕۆش بایدن، ویندی شێرمانی وەک دانوستانکاری ئەمریکا بۆ پرسی رێککەوتنامەی ئەتۆمی لەگەڵ ئێران دیاریکرد، کە میدیاکانی ئەو وڵاتە ئەوە بە هەنگاوێک بۆ ئەو ویستەی بایدن دادەنێن.\nدیسان جەمال خاشقچی\nسەیید عەممار و ماڵەکانی کورد!\nوەزیری پەروەردە: ئەگەر پێویست بکات دەرگای قوتابخانەکان دادەخەین\nلێدوانی وەزیری پەروەردەی هەرێم لەسەر ئەو مامۆستایەی وتبووی بە قۆپییە دەرچووە


◄ Sonuç: Found 120, page 1 of 12 Items per page: 🗐 1 🗐 5 🗐 10 🗐 25 🗐 50 🗐 100\n👫 Mesud Akko Kişiler\n📅 Da eklendi Sep 16 2014 2:52PM\n... [ Daha... 👁] ✖ ✖ 0 1 ✔ 68% ✍ H.B. 16-9-2014 14:52:18\n👫 Tarık Ziya Ekinci Kişiler\n📅 Da eklendi Nov 11 2018 9:14AM\nTarık Ziya Ekinci (*1926 Licê, Amed) siyasetmedar, [ Daha... 👁] ✖ ✖ 0 0 ✔ 96% ✍ M.B. 11-11-2018 9:14:03\n👫 ئارام سەتار بادلی Kişiler\n📅 Da eklendi May 23 2012 10:11AM\n👁 Bu başlık 5,158 defa görüntülendi\nچالاکوان و شارەزا لە بواری پەرەپێدانی مرۆیی [ Daha... 👁] ✖ ✖ 0 0 ✖ 54% ✍ H.B. 23-5-2012 10:11:52\n👁 Bu başlık 14,782 defa görüntülendi\n👫 ئارتیما محەمەدی Kişiler\n📅 Da eklendi Feb 18 2016 9:51PM\nبەرپرسی کومیسیۆنی میدیا و راگەیاندنی EKIP. [ Daha... 👁] ✖ ✖ 0 0 ✖ 58% ✍ S.E. 18-2-2016 21:51:51\n👫 ئارمەند محەمەد Kişiler\n📅 Da eklendi Jan 25 2017 7:30PM\n... [ Daha... 👁] ✖ ✖ 0 0 ✔ 68% ✍ M.B. 25-1-2017 19:30:54\n👫 ئازاد عومەر Kişiler\n📅 Da eklendi Jun 26 2017 4:55AM\nبەڕێوبەری مانگی سوور لە هەریمی کوردستان. [ Daha... 👁] ✖ ✖ 0 0 ✔ 80% ✍ E.Î.F. 26-6-2017 4:55:20\n👫 ئانجێلا ڕەشۆ Kişiler\n📅 Da eklendi Mar 4 2018 11:46PM\nهاوسەرۆکی ئەنجومەنی تەندروستی عەفرینە. [ Daha... 👁] ✖ ✖ 0 2 ✔ 84% ✍ S.E. 4-3-2018 23:46:14\n👫 ئاهەنگ ئەنوەر Kişiler\n📅 Da eklendi Apr 18 2020 10:29PM\nپارێزەرو چالەکەوانی ژنان، بەرپرسی رێکخراوی ڤیان. [ Daha... 👁] ✖ ✖ 0 0 ✔ 78% ✍ J.O.E. 18-4-2020 22:29:20